MALTA DEBATES TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 50 Il-Ħamis, 14 ta' Jannar, 1999 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 50

Il-Ħamis, 14 ta' Jannar, 1999

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fis-6.09 p.m.

Talba

SEDUTA NRU.

Il-Ħamis, 14 ta' Jannar, 1999

WERREJ MINUTI 64

MISTOQSIJIET - TWEĠIBIET ORALI 640

TQEGĦID TA' KARTI 644

MOZZJONIJIET MOZZJONI GĦAT-TĦASSIR TA' L-AVVIŻ LEGALI NRU.

254 TA' L-1998 645

AĠĠORNAMENT 666

MISTOQSIJIET GĦAL TWEĠIBIET ORALI MWIEĠBA BIL-MIKTUB 672

MISTOQSIJA GĦAL TWEĠIBA BIL-MIKTUB 694

MINUTI

MR SPEAKER (Onor. Anton Tabone): Niġbed l-attenzjoni li fil-Minuti tal- bieraħ hawn tliet Membri mniżżlin bħala assenti li fil-fatt kienu preżenti.

Dawn kienu l-Onor.

Joe Debono Grech, l-Onor.

Jean Pierre Farrugia u l- Onor. Ninu Zammit.

Hemm iktar korrezzjonijiet għall-Minuti?

(Onor. Membri: No)

Il-Minuti tas-Seduta Nru. 49 li saret fit-13 ta' Jannar, 1999, ġew konfermati.

MISTOQSIJIET - TWEĠIBIET ORALI

KUNSILLI LOKALI - CONSULTANCY SERVICES

L-ONOR.

CARMELO ABELA (f'isem l-Onor.

Charles Mangion) staqsa lill- Prim Ministru: Jista' l-Prim Ministru jirrispondi mistoqsija parlamentari numru 1208?

ONOR.

EDDIE FENECH ADAMI (Prim Ministru): Qed inpoġġi l-informazzjoni mitluba fuq il-Mejda tal-Kamra.

MR SPEAKER: L-Onor.

Carmelo Abela, mistoqsija supplimentari.

ONOR.

CARMELO ABELA: Mr Speaker, peress li m'għandniex il-mistoqsija parlamentari quddiemna, jista' l-Prim Ministru jgħid x'kienet tittratta?

MR SPEAKER: Il-Prim Ministru.

ONOR.

EDDIE FENECH ADAMI: Il-mistoqsija kienet tgħid hekk:

"Jista' l-Prim Ministru jgħid kemm kienu dawk il-persuni li taw servizz u consultancy services lill-kunsilli lokali matul is-snin 1995, 1996, 1997 u 1998; għal liema proġetti taw is-servizz tagħhom dawn il-konsulenti u kemm tħallsu għal kull proġett?".

U r-risposta kienet tikkonsisti f'diversi faċċati.

GĦARGĦUR - SUPER 1 TV

L-ONOR.

DOLORES CRISTINA (f'isem l-Onor.

Mario Galea) staqsa lill- Prim Ministru: Jista' l-Prim Ministru jgħid kemm għandhom panelli mwaħħlin ma' l-arblu tal-Għargħur is-Super 1 TV u kemm minnhom qed jintużaw?

Jista' l-Prim Ministru jikkonferma li hemm uħud mill-antenni li m'humiex jintużaw?

Kemm huma u ta' min huma?

F'każ li dawn l-antenni li m'humiex jintużaw jinqalgħu, ikun possibbli li jitwaħħlu oħrajn minflokhom?

ONOR.

EDDIE FENECH ADAMI: Jien mgħarraf mill-Awtorita' tax-Xandir li hi responsabbli mil-liċenzji ta' Super 1 TV kif ukoll mill-arblu tal- Għargħur li minn spezzjoni riċenti jirriżulta li l-istazzjon għandu disa' panelli mwaħħlin ma' l-arblu.

Minn dawn qed jintużaw sebgħa.

Qed jinġabar tagħrif dwar it-tieni parti tal-mistoqsija u aktar informazzjoni tingħata f'xi seduta oħra.

PRIM MINISTRU - KUNTRATTI

L-ONOR.

CARMELO ABELA (f'isem l-Onor.

Gavin Gulia) staqsa lill-Prim Ministru: B'riferenza għall-perjodu mill-1 ta' Novembru 1998 sat-30 ta' Novembru 1998 u għad-dikasteru li għalih hu responsabbli, jista' l-Prim Ministru jagħti lista ta' kuntratti li saru ta' għamara ta' uffiċini li ngħataw b'direct order u għal kull kuntratt jindika:

(1) Min kienu l-persuni li għamlu l-award; (2) Lil min intalbu quotations; (3) Kemm kienet kull quota; (4) Min rebaħ il-kuntratt; (5) Jekk ingħatawx extensions fuq il-kuntratt oriġinali u jekk fl- affermattiv; (6) Fiex kienu jikkonsistu u; (7) Kemm kien il-valur totali tagħhom?

ONOR.

EDDIE FENECH ADAMI: Qed inpoġġi l-informazzjoni mitluba fuq il- Mejda tal-Kamra.

SERVIZZ ĊIVILI - IMPJEGATI

L-ONOR.

JOE CILIA staqsa lill-Prim Ministru: Jista' l-Prim Ministru jagħti lista ta' l-impjegati barranin, full-timers, part-timers, dawk impjegati fuq xogħol ta' konsulenza, eċċ., fi ħdan is-servizz pubbliku?

Jista' l-Prim Ministru jgħid f'liema dipartiment qed iservu l- imsemmija persuni?

Jista' l-Prim Ministru jgħid minn liema pajjiż ġejjin dawn il-persuni?

Kemm hu s-salarju bażiku ta' dawn l-impjegati?

X'benefiċċji oħra għandhom inklużi l-allowances?

Meta jispiċċa l-kuntratt tagħhom?

X'qed jagħmel il-Gvern biex jittrejnja persuni Maltin biex eventwalment jieħdu post dawn il-barranin?

ONOR.

EDDIE FENECH ADAMI: L-informazzjoni mitluba mill-Onor.

Membru issa ġiet miġbura u qiegħed inpoġġi kopja tagħha fuq il-Mejda tal-Kamra.

KALAXLOKK - ĦADDIEMA

L-ONOR.

CARMELO ABELA (f'isem l-Onor.

Noel Farrugia) staqsa lill- Ministru għas-Servizzi Ekonomiċi: Jista' l-Ministru jinforma lill-Kamra bis-sitwazzjoni tal-ħaddiema tal-Kalaxlokk fil-preżent?

ONOR.

JOSEF BONNICI (Ministru għas-Servizzi Ekonomiċi): Fil-preżent għadhom għaddejjin id-diskussjonijiet mal-partijiet kollha interessati.

Huwa l-għan tal-Gvern li dawn id-diskussjonijiet iwasslu għal ftehim aħħari, bl-inqas piż finanzjarju fuq l-amministrazzjoni u fl-aħjar interess tal-ħaddiema.

MR SPEAKER: L-Onor.

Cuschieri, mistoqsija supplimentari.

ONOR.

JOSEPH CUSCHIERI: Jista' l-Ministru jgħid min huma l-partijiet kollha interessati?

MR SPEAKER: Il-Ministru għas-Servizzi Ekonomiċi.

ONOR.

JOSEF BONNICI: Il-partijiet interessati huma l-ħaddiema, il-Gvern u l-kumpannija NOVITA' li magħha kien hemm arranġamenti dwar x'kellu jiġri mill-Kalaxlokk wara li jispiċċa l-kuntratt tat-Terminal 2.

MR SPEAKER: L-Onor.

Cuschieri, mistoqsija supplimentari.

ONOR.

JOSEPH CUSCHIERI: Jista' l-Ministru jgħid jekk l-unions humiex qed jiġu kkonsultati?

ONOR.

JOSEF BONNICI: Fil-fatt nista' ngħid li l-unions qed jiġu konsultati u involuti fid-diskussjonijiet il-ħin kollu.

MR SPEAKER: L-Onor.

Carmelo Abela, mistoqsija supplimentari.

ONOR.

CARMELO ABELA: Il-ħsieb tal-Gvern Laburista kien li jgħaddi liġi mill-Parlament biex ħaddiema tal-Kalaxlokk jingħataw prijorita' biex jidħlu jaħdmu mal-gvern.

Filwaqt li nifhem li peress li għadhom għaddejjin id- diskussjonijiet wieħed ma jkunx jista' jgħid ċerti affarijiet, jista' l- Ministru jgħid jekk il-gvern preżenti għallinqas huwiex beħsiebu jikkonsidra dik il-liġi li kienet qed tiġi proposta?

ONOR.

JOSEF BONNICI: Għalkemm ma xtaqtx nitkellem fuq dawn l-affarijiet, irrid ngħid li l-liġi li kienet proposta mill-Gvern Laburista lili xxukkjatni xi ftit għal diversi raġunijiet.

L-ewwelnett kienet liġi li bażikament kienet tikkonsidra lil dawk il-ħaddiema li attwalment qegħdin jaħdmu bħala unemployed u kienet se tkun soċjalment inġusta ma' dawk is- 7,000 ruħ li jinsabu qegħda, għaliex kien qed jiġi propost li l-ħaddiema tal-Kalaxlokk jingħataw preferenza f'kull post vakanti li jista' jkun hemm mal-gvern.

It-tieni nett ma rridux ninsew il-preokkupazzjoni li kien jesprimi l-ex- Prim Ministru, l-Onor.

Alfred Sant dwar in-numru ta' ħaddiema mal-gvern u x'piż kienu jimponu fuq il-pajjiż.

Għalhekk kont sorpriż meta ntqal li dawn il-ħaddiema għandhom jiġu assorbiti mill-gvern.

Fl-opinjoni tiegħi, din tista' tgħid li kienet l-iktar soluzzjoni faċli, pero' ma kenitx soluzzjoni tajba għaliex kienet se tkompli żżid il-piż fuq il-gvern.

Fil- fatt il-Gvern Nazzjonalista mill-ewwel għamilha ċara li dik it-triq ma kenitx miftuħa u kellha tinstab soluzzjoni oħra.

Għalhekk aħna qed nipprovaw insibu soluzzjoni oħra bil-koperazzjoni ta' kulħadd u minn hawn irrid nirringrazzja lill-partijiet kollha interessati għaliex kulħadd qed jagħti sehmu.

F'dan il-pajjiż hawn maturita' biżżejjed biex nirrealizzaw li l-impjiegi mal-gvern m'humiex is-soluzzjoni għal din il-problema għaliex inkella filwaqt li nkunu qed insolvu problema, inkunu qed inżidu diffikultajiet kbar mal-famuża ħofra li kienet tissemma ħafna mill-gvern preċedenti.

U ma rridux ninsew minn xiex għaddejna meta qabel l-elezzjoni ta' l-1987 iddaħħlu madwar 8,000 ruħ jaħdmu fis-servizz pubbliku bir- riżultat li llum dawn jiswew lill-gvern madwar Lm30 miljun fis-sena.

Barra li dawn huma piż finanzjarju fuq il-pajjiż, huma wkoll riżors moħli għaliex żgur li ma kienx hemm bżonn li jiddaħħal dak in-numru kbir ta' nies mal-gvern.

Per eżempju, dak iż-żmien fil-Kalaxlokk kien hemm iktar minn 1,500 ħaddiem li ħafna minnhom kienu ġew mis-settur privat preċiżament qabel l-elezzjoni biex ikollhom an easy job mal-gvern b'paga garantita.

Jien naħseb li jkun żball kbir għall-pajjiż jekk nimxu f'din id-direzzjoni; diġa' kellna dan it-tip ta' problemi u ma jistax ikun li jirrepetu ruħhom.

Għalhekk irid ikollna biżżejjed kuraġġ biex insibu soluzzjoni bl-għajnuna ta' kulħadd.

Aħna dak li qed nipprovaw nagħmlu u qed nikkonsidraw diversi options flimkien mal-unions u l-kumpannija NOVITA' li kellha ċerti contractual obligations.

Jien issorprendejt ruħi wkoll kif il-Gvern preċedenti ma esiġiex li jinżammu dawn il-contractual obligations imma qisu qata' qalbu u sab the easiest solution li wieħed jista' jimmaġina.

Naħseb li l-Onor.

Interpellant japprezza li żgur ma jkunx jaqbel għal pajjiżna li nimxu fit-triq li kien mexa biha l-Gvern Laburista preċedenti.

MR SPEAKER: L-Onor.

Cuschieri, domanda supplimentari.

ONOR.

JOSEPH CUSCHIERI: Naħseb li l-Ministru jaf li l-ħaddiema tal- Kalaxlokk kienu se jiġu mpjegati mal-gvern jekk ikun hemm bżonn ta' ħaddiema u mhux jiġu mpjegati b'kapriċċ.

Apparti minn dan, nixtieq inkun naf jekk f'każ li ma tinstabx soluzzjoni, il-gvern huwiex qed jikkonsidra xi alternattiva oħra għal dawn il-ħaddiema.

MR SPEAKER: Il-Ministru għas-Servizzi Ekonomiċi.

ONOR.

JOSEF BONNICI: Mr Speaker, il-punt li rrid nagħmel huwa li ma tistax tgħid li lill-ħaddiema tal-Kalaxlokk iddaħħalhom jaħdmu mal-gvern jekk ikun hemm bżonn meta hemm 7,000 ruħ oħra jirreġistraw.

Il-ħaddiema tal-Kalaxlokk ma jistgħux jingħataw preferenza fuq dawn is-7,000 persuna meta dawn kellhom kuntratt ta' xogħol li kien jobbliga lill-kumpannija NOVITA' għal numru kbir ta' snin.

Ma naħsibx li din kienet tkun soluzzjoni ekwa.

Dwar it-tieni parti tal-mistoqsija, jiġifieri x'jiġri jekk ma jintlaħaqx ftehim, irrid ngħid li ma naħsibx li huwa r-rwol ta' dan il-Parlament li jirrispondi mistoqsijiet ipotetiċi.

Wieħed irid jispera li jintlaħaq ftehim u ma nistgħux nikkonsidraw sitwazzjonijiet ipotetiċi bħal dawn.

MR SPEAKER: L-Onor.

Carmelo Abela, mistoqsija supplimentari.

ONOR.

CARMELO ABELA: Wieħed ma tantx jista' jemmen ir-risposta tal- Ministru meta jitkellem dwar in-nies żejda mal-gvern għaliex il-Gvern Nazzjonalista xorta daħħal nies mal-gvern minkejja dak li kien jgħid.

Pero' apparti minn hekk, aħna hawnhekk qed nesprimu l-preokkupazzjoni tagħna bħala membri parlamentari li nirrappreżentaw parti mill-poplu Malti, inkluż ħaddiema tal-Kalaxlokk, u qed nagħmlu dawn il-mistoqsijiet għaliex il-ministru eskluda totalment il-ħsieb li kien hemm qabel, cioe' li jekk ikun hemm vakanzi mal-gvern tingħata preferenza lill-ħaddiema tal- Kalaxlokk.

Allura l-mistoqsija tiġi waħedha: F'liema direzzjoni mexjin dawn id-diskussjonijiet ladarba diġa' ġiet eliminata possibbilta' minnhom?

Nittama li dawn id-diskussjonijiet ma jispiċċawx bħal fil-każ ta' dawk il- ħaddiema li kienu jaħdmu x-Shipbuilding u l-Malta Drydocks li kienu ngħataw somma flus u ntbagħtu jaħdmu f'fabbriki li llum nafu li fallew qabel bdew bil-konsegwenza li dawn il-ħaddiema spiċċaw barra u batew huma u l-familji tagħhom.

ONOR.

JOSEF BONNICI: L-ewwelnett l-Onor.

Interpellant huwa żbaljat meta qed jimplika li taħt Gvern Nazzjonalista preċedenti n-numru ta' nies mas- settur pubbliku żdied.

Irrid ngħid li kien hemm żmien meta l-impjiegi temporanji taħt l-iskema tad-Dejma, eċċ., kienu jiġu klassifikati separatament.

Imbagħad l-impjiegi temporanji bdew jiġu klassifikati mat-total ta' l-impjiegi fis-settur pubbliku.

Għalhekk meta tan-naħa l-oħra jħarsu lejn iċ-ċifri - u din smajnieha kemm-il darba qabel l-elezzjoni fuq ċerti stazzjonijiet tar-radju - ma jkunux qed iqabblu like with like għaliex jekk tqabbel like with like u teskludi jew tinkludi l-impjiegi temporanji skond il-każ dejjem issib li taħt Gvern Nazzjonalista l-impjiegi mas-settur pubbliku naqsu bl-eluf.

Issa wieħed irid jifhem li meta impjegati tal-gvern jirtiraw mis-servizz iridu jiġu replaced minn impjegati oħra pero' dejjem irridu noqogħdu attenti dwar f'liema kategoriji jkun hemm bżonn li jiġu impjegat n-nies.

Per eżempju, żgur li m'għandniex bżonn nimpjegaw nies in the labourer category għaliex f'dik il-kategorija hemm eċċess ta' ħaddiema.

Jien nixtieq nistaqsi lil tan-naħa l-oħra fejn kien beħsiebhom jimpjegaw lill-ħaddiema tal-Kalaxlokk.

Il-pożizzjoni tal-Kalaxlokk kienet straightforward għaliex il-kumpannija li ħadet il-kuntratt ta' Terminal 2 tat garanzija li se tassorbi lil dawn il-ħaddiema għal 50 sena, pero' minħabba ċerti diffikultajiet dan ma seħħx.

Dan ma jfissirx li l-gvern għandu jaqta' qalbu li jsib soluzzjoni.

Huwa importanti li tinstab soluzzjoni biex dawn il-ħaddiema jkunu produttivi f'pajjiżna u l-pagi tagħhom ma jħallsuhomx it- taxpayers Maltin.

Il-ħaddiema stess tal-Kalaxlokk jgħidulna li huma jridu xogħol produttiv u mhux li joqogħdu jitgħażżnu.

Għalhekk qed nipprovaw insibu d-diversi toroq li mbagħad wieħed jista' jagħżel minnhom biex dawn in-nies iħossuhom utli u l-paga tagħhom ikunu qed jaqilgħuha b'mod ġustifikat għax ikunu qed jagħmlu xogħol adattat għas- snajja' tagħhom.

F'dan is-sens il-gvern imur aħjar għax ma jerfax il-piż li jassorbi 477 ruħ li jiġu jiswewh iktar minn Lm2 miljun fis-sena.

Jien naħseb li l-Onor.

Membri jifhmu li b'Lm2 miljun l-gvern jista', per eżempju, jagħmel iktar xogħlijiet fl-isptarijiet tagħna u jkompli jinvesti fis-settur edukattiv.

Għalhekk irridu nkunu żguri li t-triq li nagħżlu tkun tagħmel sens għal pajjiżna.

MR SPEAKER: L-Onor.

Cuschieri, mistoqsija supplimentari.

ONOR.

JOSEPH CUSCHIERI: Jien staqsejt lill-Ministru jekk fil-preżent huwiex jikkonsidra soluzzjonijiet oħra u nispera li din id-darba jirrispondini.

MR SPEAKER: Il-Ministru għas-Servizzi Ekonomiċi.

ONOR.

JOSEF BONNICI: Niskuża ruħi ma' l-Onor.

Interpellant jekk ma fhimtux tajjeb imma s-soluzzjoni trid tinstab bil-koperazzjoni anke tal- kumpannija NOVITA' li kellha ċerti contractual obligations.

F'dan il- pajjiż ma nistgħux niġu f'sitwazzjoni fejn jiġi ffirmat ftehim, ikun hemm ċerti contractual obligations, jitħallsu miljuni ta' liri extra minħabba dawn il-contractual obligations u mbagħad meta jispiċċa l-kuntratt nagħmlu kif kien se jagħmel il-Gvern Laburista u nassorbu lil dawn il-ħaddiema mal- gvern.

Ma rridx nippolitiċizza din il-kwestjoni, imma sfortunatament din kienet is-sitwazzjoni.

Ftit wara li ħadt ir-responsabbilta' ta' ministru jien sibt quddiemi sitwazzjoni tal-biki u kulħadd isemmili l-kwestjoni tal-Kalaxlokk.

Meta kont ministru qabel kont involut f'ċerti diskussjonijiet u peress li kont naf li kien hemm ċerti contractual obligations ma stajtx nifhem din il- kwestjoni tal-Kalaxlokk!

Sfortunatament il-gvern preċedenti kien qata' qalbu, pero' żgur li ma kontx qed nistenna s-sitwazzjoni li sibna quddiemna, fejn ħaddiema li kienu qed jaħdmu kienu se jiġu konsidrati bħala unemployed biex l-ewwel opportunita' li jkun hemm għal xogħol mal- gvern jeħduha huma billi jingħataw preferenza fuq dawk li ilhom jirreġistraw għal diversi snin.

MR SPEAKER: Ikkonkludi, jekk jogħġbok.

ONOR.

JOSEF BONNICI: B'dan il-mod kienet se ssir diskriminazzjoni bejn ċittadin u ieħor, u l-famuża frażi "iċ-ċittadin l-ewwel" kienet se tiġi applikata billi ċerti ċittadini jingħataw preferenza fuq ċittadini oħra!

MR SPEAKER: Grazzi.

Il-ħin tal-mistoqsijiet issa għadda.

Tqegħid ta' Karti.

Il-Prim Ministru.

TQEGĦID TA' KARTI

ONOR.

EDDIE FENECH ADAMI: Mr Speaker, inqiegħed fuq il-Mejda tal-Kamra:

Tagħrif dwar impjegati fl-Istamperija tal-Gvern bejn l-1996 u l-1998, bi tweġiba għall-mistoqsija parlamentari numru 3291.

MR SPEAKER: Grazzi.

Il-Ministru għall-Politika Soċjali.

ONOR.

LAWRENCE GONZI (Ministru għall-Politika Soċjali): Mr Speaker, inqiegħed fuq il-Mejda tal-Kamra:

Tagħrif dwar impjegati fis-segretarjat privat tal-Ministru għall- Politika Soċjali u fis-segretarjat privat tas-Segretarju Parlamentari fl-istess Ministeru, bi tweġiba għall-mistoqsija parlamentari numru 3451; u

f'isem il-Viċi Prim Ministru u Ministru għall-Affarijiet Barranin inqiegħed fuq il-Mejda tal-Kamra:

Tagħrif dwar impjegati fis-segretarjat privat tal-Viċi Prim Ministru u Ministru għall-Affarijiet Barranin u fis-segretarjat privat tas- Segretarju Parlamentari fl-istess Ministeru, bi tweġiba għall- mistoqsija parlamentari numru 3450.

MR SPEAKER: Il-Ministru ta' l-Edukazzjoni.

ONOR.

LOUIS GALEA (Ministru ta' l-Edukazzjoni): Inqiegħed fuq il-Mejda tal-Kamra:

Kopja tar-rapport "The Right to Work – A study on Youth and Unemployment" datat Ottubru 1998, ippreżentat matul il-laqgħa ġenerali annwali tal-Kunsill Nazzjonali taż-Żgħażagħ, bi tweġiba għall- mistoqsija parlamentari numru 3073;

Lista li turi l-għadd ta' talbiet minn ġenituri sabiex idaħħlu lil uliedhom fil-kindergarten f'Ottubru 1998 u Jannar 1999, bi tweġiba għall-mistoqsija parlamentari numru 3391; u

Tagħrif dwar impjegati fis-segretarjat privat tal-Ministru ta' l- Edukazzjoni u fis-segretarjat privat tas-Segretarju Parlamentari fl- istess Ministeru, bi tweġiba għall-mistoqsija parlamentari numru 3452.

MR SPEAKER: Il-Ministru ta' l-Intern.

ONOR.

TONIO BORG (Ministru ta' l-Intern): Mr Speaker, inqiegħed fuq il- Mejda tal-Kamra:

Lista li tagħti dettalji ta' kirjiet u ċnus ta' fortizzi u partijiet minn fortizzi mogħtija mid-Dipartiment ta' l-Artijiet, bi tweġiba għall-mistoqsija parlamentari numru 3332.

MR SPEAKER: Stqarriiet ministerjali?

Mozzjonijiet.

L-Onor.

Leo Brincat, jekk jogħġbu, iressaq il-mozzjoni numru 36 kif tidher fuq l- aġenda.

MOZZJONIJIET

MOZZJONI GĦAT-TĦASSIR TA' L-AVVIŻ LEGALI NRU.

254 TA' L-1998

ONOR.

LEO BRINCAT: Mr Speaker, nipproponi illi:

Minħabba li l-Avviż Legali Nru. 254 ta' l-1998 dwar Regolamenti ta' l-1998 li jemendaw ir-Regolamenti dwar il-Finanzi Ġenerali jmur kontra dak li tipprovdi l-Kostituzzjoni fil-Kapitlu IX, dwar il-Finanzi, u dan għar- raġunijiet li ġejjin:-

Il-Kostituzzjoni tipprovdi li jkun hemm il-Fond Konsolidat, li ma jippermettix ħafna fondi separati, jekk il-fond il-ġdid ma jkunx għal skop speċifikat, u l-Avviż Legali ma joħloq l-ebda "fond bi skop speċifiku"; filwaqt li l-Avviż Legali jirreferi għall-fondi separati u ġeneriċi;

Illi l-Ministru tal-Finanzi għandu obbligu li d-dħul u ħruġ jorbot ma' kull sena finanzjarja, u ma jistax għalhekk iħalli li flus jitħallsu mill-Fond Konsolidat f'sena partikolari jekk mhux bl-approvazzjoni ta' l- estimi, approvati kif trid il-Kostituzzjoni;

Illi waqt li l-Kostituzzjoni tipprovdi għal meta jkun hemm ħtieġa ta' nefqa akbar minn dik prevista fl-estimi, ma tagħtix lok li ammonti mhux minfuqa jiġu carried forward għas-sena ta' wara;

Illi dawn ir-raġunijiet huma wkoll konfermati mill-artikli kollha li hemm fl-istess Kapitlu tal-Kostituzzjoni;

Minħabba wkoll li s-sistema ta' fondi separati tista' toħloq possibbilta' ta' anqas kontroll mill-Parlament fl-infiq tal-flus, u dan peress li dak li jkun approvat f'sena jista' jispiċċa li jitħallas anke snin wara, u dan in- nuqqas ta' kontroll mhux fl-interess ta' l-amministrazzjoni preċiża tal- finanzi;

Din il-ħtieġa ta' kontroll parlamentari tkompli tikber fir-rilevanza tagħha meta wieħed iqis il-gravita' tal-problema tad-deficit strutturali li ilu jiffaċċja l-pajjiż għal bosta snin;

Dan il-Parlament għaldaqstant jirrevoka, iħassar u jannulla l-Avviż Legali Nru 254 ta' l-1998 dwar regolamenti ta' l-1998 li jemendaw ir-regolamenti dwar il-Finanzi Ġenerali.

MR SPEAKER: Min jissekonda?

ONOR.

CARMELO ABELA: Nissekonda.

MR SPEAKER: Skond ftehim milħuq fil-Kumitat Permanenti dwar ix-Xogħol tal-Kamra li saret fil-11 ta' Jannar, 1999, il-ħin tad-diskussjoni għandu jinqasam indaqs bejn kelliema tal-gvern u kelliema ta' l-oppożizzjoni bil- winding up għall-Oppożizzjoni.

L-Onor.

Gonzi.

ONOR.

LAWRENCE GONZI: Mr Speaker, il-ħin se jinqasam indaqs bejn iż- żewġ naħat tal-Kamra bl-introduzzjoni u l-winding up isiru mill-Onor.

Brincat.

Jien informat li min-naħa ta' l-Oppożizzjoni hawn erba' kelliema u min-naħa tal-gvern hawn żewġ kelliema.

Qed nifhem ukoll li l-ħin tas- seduta se jittieħed kollu, jiġifieri l-mistoqsija ssir fid-9.00 p.m. u l- votazzjoni tittieħed għoxrin minuta wara, jiġifieri fid-9.20 p.m.

MR SPEAKER: Rimarki?

L-Onor.

Leo Brincat.

ONOR.

LEO BRINCAT: Mr Speaker, fl-10 ta' Diċembru kienet saret konferenza stampa miż-żewġ deputati mexxejja tal-Partit Laburista, li għaliha kont preżenti jiena wkoll, fejn tajna notice pubblika li l-għada konna se nippreżentaw mozzjoni lill-Iskrivan tal-Kamra kif titlob il- proċedura biex nesprimu l-oġġezzjoni tagħna għal avviż legali partikolari.

Il-ħsieb tagħna hu li dan l-avviż legali kif ippreżentat mill-gvern jiġi mħassar għax fil-fehma tagħna jagħti lill-ministru tal-finanzi, ikun min ikun, poteri diskrezzjonali wesgħin wisq.

Fil-fehma teknika tal-Partit Laburista dan il-legal notice huwa anti-kostituzzjonali u jmur kontra l- kontroll effettiv ta' l-ispiża pubblika.

Fil-fatt nixtieq nispjega x'jgħid dan l-avviż legali ħalli min qed isegwi jkun jista' jifhem aħjar x'qed ngħid.

L-avviż legali jgħid li:

"Iżda l-Ministru jista' iktar minn hekk jawtorizza bil-miktub li fondi li jkunu ġew approprjati f'xi sena finanzjarja għal xi skop għandhom jitqiegħdu f'kont separat minn fejn dawk il-fondi jkunu jistgħu jinħarġu, wara tmiem dik is-sena finanzjarja li għaliha jkunu ġew approprjati dawk il-fondi, għall-iskopijiet li għalihom dawk il-fondi jkunu ġew oriġinarjament approprjati; iżda kull ammont żejjed li jibqa' f'dan il-kont għandu ma' l-għeluq ta' dan il-kont, jiġi trasferit għall-Fond Konsolidat.".

Fil-fehma tagħna, fil-prattika dan ifisser li l-ministru qed jagħti poteri diskrezzjonali lilu nnifsu barra l-kontroll tal-Parlament biex meta jfettillu jkun jista' jitfa' f'kont separat flus allokati għal xi skop speċifiku biex iktar tard meta jidhirlu l-istess Ministru dawn ikunu jistgħu jintnefqu mingħajr il-bżonn li l-Ministru jerġa' jersaq quddiem il- Parlament biex il-flus li jkun baqa' jiġu vvotati mill-ġdid.

Dan huwa pass li b'mod ċar jista' jwassal għall-infiq ta' fondi pubbliċi mingħajr l- awtorizzazzjoni tal-Parlament.

Jiena ngħid li jekk dan kien l-għan tal- Gvern mhux talli ma kellux jitressaq legal notice baxx baxx, imma kont nippretendi li l-gvern iressaq leġislazzjoni komprensiva dwar l-accrual system kif indikat anke fid-diskors tal-President, għaliex kif inhuma l- affarijiet il-legal notice joħloq ħafna suspetti mingħajr neċessarjament ma jilħaq l-għan proprju li għandu f'moħħu l-gvern tal-ġurnata.

Il-Kostituzzjoni tgħid b'mod ċar li għandu jkun hemm Fond Konsolidat li ma jippermettix il-ħolqien ta' fondi separati sakemm il-fond ma jkunx għal xi skop speċifiku.

Pero' permezz ta' dan l-avviż legali, il-gvern qed idaħħal konċett ġdid u anomalu biex ammonti ta' flus mhux minfuqa jkunu jistgħu jitħallew mhux għas-sena ta' wara, imma għas-snin ta' wara.

Meta flimkien ma' sħabi ddiskutejna din il-kwestjoni fuq livell ta' grupp parlamentari ridna nemmnu li l-gvern seta' ħa dan il-pass għax kien miżgwidat min-nies tekniċi tiegħu.

Iżda jekk dan ma kienx il-każ u l-gvern għamel dan minn rajh, allura l-argument jieħu żvolta oħra.

Aħna nemmnu li f'dan ix-xahar li għadda minn mindu tajna n-notice tal-kontestazzjoni dwar l-avviż legali l-gvern kellu żmien biżżejjed biex jirrifletti dwar l- implikazzjonijiet legali u kostituzzjonali ta' dak li kien qed jipproponi.

Aħna konna għidna mill-bidunett li jekk il-Gvern iwebbes rasu dwar din il- kwestjoni konna lesti li nirrikorru anke għal mezzi legali.

Fil-prinċipju nippreferu naslu bil-kelma t-tajba, iżda issa ovvjament kollox jiddependi mill-attitudni li se jieħu l-gvern.

U l-fatt li f'dan ix-xahar ma kien hemm l-ebda żvilupp min-naħa tal-gvern ma tantx jibgħat sinjal pożittiv lil din il-Kamra.

Jekk il-gvern se jibqa' jippersevera, allura ma jkollniex triq oħra ħlief li nieħdu l-passi kostituzzjonali meħtieġa.

Jien naħseb li nagħmlu żball jekk inħarsu lejn dan il-pass tal-gvern b'mod iżolat għaliex huwa importanti li norbtuh ukoll mal-mod kif il-gvern kien beħsiebu jgħaddi l-liġi li temenda l-Att dwar il-Protezzjoni ta' l- Erarju biex ikun jista' juża l-proklama tal-President għall-ġbir tat-taxxa tal-VAT u jipposponi d-dibattitu dwar il-liġi tal-VAT għal wara li tidħol fis-seħħ din it-taxxa.

Tajjeb li wieħed ifakkar li l-abbozz ta' liġi li jemenda l-Att dwar il-Protezzjoni ta' l-Erarju m'għaddiex minħabba pressjoni min-naħa tal-Partit Laburista għalkemm xorta waħda ma konniex feliċi dwar il-mod kif id-dibattitu dwar il-liġi tal-VAT ġie infilzat fid- dibattitu dwar il-budget bil-VAT tispiċċa qisha l-perżuta fis-sandwich tal- budget.

Dan kien kollu xogħol ta' l-għaġġla bil-gvern jillimita l-ħin tad- diskussjoni għal kulħadd fl-istadju tal-Kumitat u jillimita anke d- diskussjoni għall-membri tiegħu waqt is-Second Reading fejn minflok ħa l- opportunita', kif kellu l-obbligu li jagħmel, biex ifisser il-vantaġġi u l- merti ta' dak li kien qed jipproponi lill-poplu Malti, għamel sarima ma' ħalq kulħadd, inkluż ma' ħalqu stess, u applika l-giljottina parlamentari.

Dan jispjega l-fatt li meta bdiet din is-sena li qegħdin fiha kien għad hawn ħafna nies sajmin dwar x'kellu jiġri mad-dħul tal-VAT u effettivament inqalgħet konfużjoni kbira.

Wieħed jista' jimmaġina s-sitwazzjoni f'dan il- pajjiż kieku l-VAT daħlet fis-seħħ u l-Parlament kien ikun għad irid jibda jiddiskutiha mill-bidu!

Din kienet is-sitwazzjoni ipotetika li konna se niġu fiha kieku l-Partit Laburista ma ħax il-pożizzjoni li ħa u kkontesta l-liġi tal-proklama.

Għalhekk aħna nħossu li rridu nħarsu lejn dan l-avviż legali bħala ħolqa f'kullana sħiħa ta' passi abbużivi min-naħa tal-gvern li qed jieħu lill- oppożizzjoni for granted għax bħalissa għandu s-saħħa numerika ta' siġġijiet fil-Parlament.

Dan kollu la jawgura tajjeb għat-trasparenza fl- operat tal-gvern u lanqas għall-iskrutinju parlamentari xieraq li għandu jkun hemm kontinwament fuq il-ħidma tal-gvern.

Fil-fehma tagħna, dan l- avviż legali huwa stonatura daqs il-liġi tal-proklama li l-gvern kien determinat li jgħaddi, imbagħad aktar tard qal li ma kienx hemm bżonnha aktar - niftakar dan id-diskors jingħad fil-House Business Committee - għax id-dibattitu dwar il-liġi tal-VAT kien se jsir fil-Parlament qabel ma l- liġi tiġi effettivament fis-seħħ.

Madankollu, jekk m'iniex sejjer żball, fil-winding up tal-VAT debate, il-Ministru tal-Finanzi kien sostna li xorta kien għadu interessat li jgħaddi dik il-liġi infami mill-istadji kollha għal dak li jista' jinqala' fil-ġejjieni.

Fil-fatt jekk wieħed iħares lejn l-aġenda li għandu quddiemu dan il-Parlament isib li l-liġi tal- proklama għadha qed tistenna li tiġi ttrattata minn dan il-Parlament fi stadju ulterjuri.

Dan kollu jibgħat sinjal ċar li n-naħa l-oħra mhux biss hija konfuża fl-aġir politiku tagħha, iżda juri ċertu ton ta' arroganza anke min-naħa tal-ministri Nazzjonalisti.

Jien nistieden lill-kelliema tal-gvern biex meta jiġu għall-intervent tagħhom jipprovaw jiġġustifikaw l-aġir tal-gvern f'dan ir-rigward l-aktar dwar dak li wassalhom biex idaħħlu dan il-konċett ġdid li fondi mhux utilizzati jkunu jistgħu jiġu carried forward għas-snin ta' wara.

Huma x'inhuma l-intenzjonijiet tal-Ministru, tajbin kemm huma tajbin u ġenwini kemm huma ġenwini, jibqa' l-fatt li fil-legal notice qed jinjora l-fatt li l-Fond Konsolidat ma jippermettix il-ħolqien ta' diversi fondi separati sakemm ma jkollhomx għan speċifiku.

Il-Grupp Parlamentari Laburista jħoss li għalkemm dan huwa avviż legali proċedurali, effettivament in its own way qiegħed jimmina d-demokrazija parlamentari.

Il-Kostituzzjoni tagħna tispeċifika li l-Ministru tal-Finanzi jrid jippreżenta lill-Parlament qabel jew mhux aktar tard minn 30 jum mill-bidu tas-sena finanzjarja l-estimi ta' dħul u nfiq tal-gvern għas-sena finanzjarja.

Fil-prattika dan ifisser li l- fondi jridu jiġu allokati f'dik is-sena partikolari biss.

Issa jekk irridu saħansitra nbiddlu l-provvedimenti tal-Kostituzzjoni, dan irid isir bl- approvazzjoni ta' two-thirds tal-Kamra.

Pero' ma naħsibx li dan huwa the issue at stake li għandna quddiemna llum.

Aħna nħossu li mhux talli m'għandux jitnaqqas il-ħin għad-diskussjoni dwar miżuri fiskali u monetarji li jkun qed jieħu l-gvern, talli għandhom jissaħħu l-poteri tal- Parlament li jissorvelja n-nefqa ta' finanzi pubbliċi.

Dan imur lil hinn mill-operat tal-Public Accounts Committee li għalkemm għandu l-poteri tiegħu, għandu ċerti poteri aktar ridimensjonati.

Fil-fehma tagħna, dawn il-miżuri jitolbu diskussjoni sħiħa, miftuħa u serja, u mhux li sempliċement jiġu implimentati billi jitqiegħed fuq il-Mejda tal-Kamra legal notice fil-bidu ta' seduta parlamentari.

L-għaġġla m'għandhiex tkun skuża biex il-gvern imexxi kif qed jagħmel.

Mr Speaker, dan m'huwiex filibustering min-naħa tagħna biex niġġammjaw il-business tal-Kamra, iżda huwa pass responsabbli intiż biex jagħti iktar accountability lil dan il-Parlament.

Irrid nemmen li dawn huma prinċipji li kull wieħed u waħda minna jemmen fihom u għaldaqstant għandna nħaddnuhom mingħajr ebda riserva, ikunu xi jkunu ċ-ċirkostanzi.

S'issa r-record tal- gvern fl-erba' xhur li ilu fil-poter ma kien tajjeb xejn f'dan ir-rigward.

L-ewwel liġi ġdida li ressaq quddiem il-Parlament f'din il-leġislatura kienet il-liġi tal-proklama u mbagħad beda jiċċaqlaq u mar lura fuq id- deċiżjoni li kien ħa minħabba l-protest ġudizzjarju li għamilna fil-qorti u minħabba li l-esperti legali tiegħu qalulu li kellu ċans kbir li jitlef il-kawża kostituzzjonali.

Aħna għandna għaliex nifhmu li dan l-avviż legali wkoll huwa anti-kostituzzjonali, kif jikkonfermaw in-nies legali tagħna.

Jien naf li fuq il-liġi tal-proklama kien hemm diversi nies li wrew l-għadab tagħhom, fosthom il-korpi kostitwiti li tkellmu pubblikament, bħall-GRTU, il-European Movement, il-General Workers Union u l-UĦM, u korpi oħrajn li kellmu lill-gvern privatament u qalulu biex ma jagħmilx ħmerijiet ta' l-għaġġla dwar liġi importanti u kontroversjali bħalma kienet il-liġi tal-value added tax.

Pero' nagħmlu ħażin jekk fuq il-liġi tal-proklama nwaħħlu biss fil-Ministru tal-Finanzi, għaliex il-Prim Ministru nnifsu fid-diskors tiegħu dwar il-budget iddefenda l-liġi tal- proklama.

Dan imur kontra l-ispirtu li kien jitkellem bih l-Onor.

Fenech Adami qabel l-elezzjoni meta kien jgħid li jrid consensus fuq it-taxxi u fuq il-finanzi ta' pajjiżna.

Kulħadd jiftakar it-titolu b'tipi kbar li kien hemm fil-ġurnal lokali "The Times", tal-5 ta' Diċembru tas-sena li għaddiet: "PM defends use of revenue safeguard law to introduce VAT".

Min tkaża pubblikament ma kienx tkaża biss bl-għaġġla, iżda kien tkaża wkoll bl- aġir tal-gvern u bit-twessiegħ tad-definizzjoni tal-liġi li kellu f'moħħu l- gvern.

Jiena nemmen li l-gvern għadu fil-pożizzjoni li jbiddel triqtu u għemilu matul din il-leġislatura.

Jekk jagħmilx dan jew le nkunu nafu meta naraw jekk huwiex beħsiebu jippersevera fit-triq ta' l-arroganza parlamentari jew le.

Mr Speaker, fl-aħħar paragrafu tal-mozzjoni tagħna nagħmlu riferenza għad- deficit strutturali li għandu l-pajjiż.

Il-Quarterly Review tal-Bank Ċentrali għal Settembru/Diċembru 1998 jenfasizza li l-build-up għal deficits akbar konsekuttivi ilu ġej is-snin.

Fil-fatt jekk immorru lura - u dan għedtu f'artiklu li ktibt dan l-aħħar - nsibu li l-ewwel warning shot kien ġie min-naħa tas-Sur Anthony Galdes meta kien għadu Gvernatur tal- Bank Ċentrali.

L-istess ministru kien ammetta li d-deficit strutturali li għandna quddiemna ilu snin jintiret.

Ir-rapport tal-Bank Ċentrali jitkellem dwar "significant hikes in the deficits which were observed in 1994 and 1996", apparti mis-snin ta' wara, u jitkellem ukoll dwar dak li jsejjaħ "the snowballing of the fiscal deficits through time which took place as government expenditure increased consistently and persistently over the years whilst an erratic pattern developed in growth in government revenue".

Jiena ngħid li fid-dawl ta' din is-sitwazzjoni finanzjarja, ikun min ikun fil-gvern irid jifhem il-bżonn ta' trasparenza kontinwa u dixxiplina fiskali.

Il-qagħda fiskali ta' pajjiżna titlob dixxiplina stretta fl- amministrazzjoni pubblika tal-fondi pubbliċi, dixxiplina mill-gvern tal- ġurnata - sew jekk huwa soċjalista u sew jekk huwa ta' tendenza demokristjana - dixxiplina mill-awtoritajiet monetarji u dixxiplina mill- eżekuttiv innifsu.

Wisq nibża' li għalkemm smajna ħafna dwar deficits fil- budget, dan se jkun sempliċement paying lip service lid-deficits u mhux jindirizzah head on, kif jeħtieġ li jsir fis-sitwazzjoni preżenti.

Jidher ukoll li s-sitwazzjoni tal-VAT - u mhux se nidħol fiha biex ma nkunx kontenzjuż - ħarbet lil dan il-gvern għaliex għalkemm għamel xi laqgħat qabel ma l-liġi daħlet fis-seħħ, qed jerġgħu jsiru xi laqgħat oħra minħabba diversi teething problems li kien hemm biex titħaddem il-liġi tal- VAT il-ġdida li suppost kellha tkun iktar user friendly mill-ewwel waħda ta' l-1995.

Dwar ir-reazzjoni negattiva tal-konsumaturi nħalli għall- istess konsumaturi biex iwieġbu.

Dawn kienu qed jistennew li 40,000 prodott se jorħsu, pero' sal-ġurnata tal-lum ma raħas l-ebda wieħed.

Għall- kuntrarju issa qed nerġgħu naraw l-editorjal ta' "In-Nazzjon" jattakka lin- negozjanti, li tant kien inċensa fil-kampanja elettorali, u f'artiklu partikolari bit-titolu "Serq fid-dawl tax-xemx" reġgħu fetħu l-kanuni politiċi fuqhom.

F'din is-sena finanzjarja l-gvern, irid u ma jridx, se jkollu jġib diversi liġijiet u mozzjonijiet finanzjarji għad-diskussjoni quddiem dan il- Parlament u jien inħoss li jkun qed jonqos serjament jekk jipprova jillimita d-diskussjoni f'xi waħda minnhom.

Minkejja ċerti attentati li saru fil-bidu biex jidhru iktar politically correct milli kienu bejn l-1987 u l-1996, jidher li issa ddeċidew li jmorru lura għall-istess tattika ta' tmexxija ta' l-imgħoddi, stil li kien antagonizza ħafna nies bla bżonn minħabba l-mod kif ċerti Ministri kienu draw jaraw lin-nies dubbien.

Mr Speaker, aħna bħala oppożizzjoni se nwieġbu in kind, skond kif jimxu magħna u jittrattawna u skond kif jittrattaw lil din il-Kamra in ġenerali.

Irrid nagħmilha ċara li m'aħniex nitolbu favuri lin-naħa tal-gvern; qed nesiġu biss rispett lejn din il-Kamra u lejn il-Kostituzzjoni tagħna, u qed ninsistu għal trasparenza sħiħa fl-operat tal-gvern b'mod partikolari fid- dawl tal-qagħda finanzjarja attwali tal-pajjiż.

Grazzi, Mr Speaker.

MR SPEAKER: Grazzi.

Aktar rimarki?

L-Onor.

Joe Cilia.

ONOR.

JOE CILIA: Mr Speaker, huwa importanti li wieħed iħares lejn kif huwa regolat il-qasam tal-finanzi ġenerali tal-gvern f'pajjiżna, li bażikament huwa regolat minn Kapitlu 174 tal-liġijiet ta' Malta, jiġifieri l-Financial Administration and Audit Act.

Barra minn hekk hemm ir- regolamenti prinċipali li ġew imfassla permezz ta' Avviż Legali Nru. 40 ta' l-1966 u b'mod aktar fundamentali permezz ta' Kapitlu 9 tal-Kostituzzjoni ta' Malta.

Għalhekk huwa tajjeb li din in-naħa tal-Kamra tagħmel użu mill- ispirtu ta' l-Interpretation Act li jipprovdi li regolamenti li jsiru bis- saħħa ta' atti eżekuttivi jistgħu jiġu kontestati fil-Parlament qabel ma jiskadi ċertu perjodu ta' żmien.

Meta wieħed iħares lejn dak li qed jiġri taħt l-enabling law, li hija l- Financial Administration and Audit Act, isib li l-gvern qed jintroduċi emendi għar-regolamenti prinċipali biex jagħti lilu nnifsu mano libera fl- amministrazzjoni tal-fondi pubbliċi fi żmien meta universalment fil- politika dejjem qed tikber l-għajta għal iktar accountability, għal iktar maniġġjar effiċjenti tal-fondi pubbliċi u kontrolli adegwati li jagħtu sodisfazzjon lill-poplu.

Irrid ngħid li taħt din l-amministrazzjoni diġa' kien hemm diversi okkażjonijiet fejn, għax il-gvern għandu ħames deputati iktar mill- oppożizzjoni, wera arroganza politika billi pprova juża mezzi sabiex dan il- Parlament jiġi bypassed, kif ġara fil-kwestjoni ta' l-abbozz ta' liġi dwar il-Protezzjoni ta' l-Erarju.

F'dak il-każ il-gvern kien għamel attentat biex jevita d-diskussjoni fuq il-liġi tal-VAT qabel ma tiġi introdotta.

Imma wara pressjoni politika li saret min-naħa ta' l-oppożizzjoni, b'ħames membri inqas milli għandha n-naħa tal-gvern irnexxielna nikkonvinċu lill- gvern li m'huwiex omnipotenti u m'huwiex qed jgħix waħdu fil-pajjiż, imma jrid joqgħod għall-istituzzjonijiet u r-regolamenti ta' pajjiżna.

Meta l- gvern jipprova jieħu fuqu ċerti poteri li m'humiex tiegħu u jibda jnaqqas mis-separation of powers li huma l-Parlament, l-eżekuttiv u l-ġudizzjarju, jibda l-gwaj għall-pajjiż.

U jien ngħid li kien pass f'dik idirezzjoni meta l-gvern ried li l-Parlament jiġi bypassed.

Issa lkoll nafu li s- separazzjoni ta' dawn it-tliet poteri hija importanti għad-demokrazija ta' kull pajjiż.

Ħalli nirriferi għall-avviż legali li qed nitkellmu dwar biex nuri kemm huwa open-ended.

"Iżda l-Minisru jista' iktar minn hekk jawtorizza bil-miktub li fondi li jkunu ġew approprjati f'xi sena finanzjarja għal xi skop għandhom jitqiegħdu f'kont separat minn fejn dawk il-fondi jkunu jistgħu jinħarġu wara tmiem dik is-sena finanzjarja li għaliha jkunu ġew approprjati dawk il-fondi għal skopijiet li għalihom dawk il-fondi jkunu ġew oriġinarjament approprjati; iżda kull ammont żejjed li jibqa' f'dan il-kont għandu ma' l-għeluq ta' dak il-kont jiġi trasferit għall-Fond Konsolidat.".

Jiena nistaqsi: Fejn hi l-approvazzjoni tal-Parlament għal din il-ħaġa?

Għalhekk bir-raġun kollu din in-naħa tal-Kamra qed tqajjem dan il-każ quddiem il-Parlament.

Dan l-avviż legali qed jgħid li se jinħoloq fond ġdid separat mill-Fond Konsolidat li huwa ta' natura ġenerali u l-gvern se jitfa' dak li se jibqagħlu fl-aħħar tas-sena ...

(Interruzzjoniiet) Le, mhux fil-Fond Konsolidat.

Nitolbok biex ma tinterrompinix; issa jkollok ċans twieġeb.

Jekk ma ridtx tfisser hekk, għid li dik ma kenitx l- intenzjoni tiegħek, imma l-avviż legali jgħid ċar u tond li l-fondi jitqiegħdu f'kont separat.

Dan il-Parlament għandu proċeduri li tfasslu żmenijiet ilu wara snin ta' esperjenza u ma naħsibx li dik l-esperjenza politika kollha għandha tintrema b'sempliċi emenda ta' ministru li jagħti poteri lilu nnifsu biex jimxi kif irid f'dawn l-affarijiet.

Huwa veru li ħafna drabi l-Parlament għandu rwol retrospettiv fis-sens li jara kif ikun sar l-infiq wara li jkun ġie approvat, u jista' jkun li l-ħsieb tal- Ministru huwa li jagħmel pass fid-direzzjoni ta' l-accrual system peress li s'issa aħna nimxu fuq cash based system.

Pero' l-affarijiet ma jsirux b'dan il-mod u għalhekk wieħed ikollu jidħol f'dawn l-affarijiet.

Sal-lum is-sistema tagħna hija li jitressaq il-budget bil-voti ta' kull ministeru u jekk sa l-aħħar tas-sena l-flus allokati ma jkunux intnefqu, dawk il-flus jintilfu – ħafna drabi din hija l-espressjoni li tintuża għalkemm fir-realta' ma jiġrix hekk - fis-sens li joħorġu mis-sistema wżata għaliex peress li hija cash based, jgħodd dak li attwalment joħroġ u dak li attwalment jidħol.

Jekk ikun hemm kont li għadu ġej jew għad hemm xi flus li jridu jidħlu ma jitteħdux in konsiderazzjoni għaliex is-sistema preżenti ma tikkalkolax dawn l-affarijiet.

Barra minn hekk, fis-sistema tagħna m'hemmx dak li nsejħulu carrying forward imma jsir il-proċess tal-budget li jibda minn meta jibdew jiġu ppreparati l-estimi.

Pero' issa f'daqqa waħda donnu li dan il-proċess kollu sar a sham u qed jingħad li jekk dak li jkun hemm ivvotat fil-budget għal sena partikolari ma jintnefaqx, jiġi carried forward għas-snin ta' wara!

Jiġifieri f'dan il-Parlament nistgħu niġu fis-sitwazzjoni ironika li nkunu qed niddiskutu estimi għas-sena li jkun imiss meta fil-fatt dawk l-estimi ma jkunux jirriflettu r-realta' tal- fondi li jkunu ħerġin minn dan il-famuż kont separat biex jintnefqu fl- ekonomija tagħna?!

Mela b'dan l-avviż legali li qed jemenda r-regolamenti finanzjarji qed tonqos il-viġilanza tal-Parlament għaliex se jkun hemm inqas kontroll fuq dan l-iskrutinju li jsir darba fis-sena kif ukoll fuq is- supplementary estimates.

Il-gravita' ta' din is-sitwazzjoni tkompli tikber meta wieħed iqis id-deficit strutturali li qed jiffaċċja l-pajjiż.

Illum nieħu pjaċir li n-naħa l-oħra tal-Kamra qed tammetti li teżisti din il- problema tad-deficit wara li għal snin sħaħ ġiet injorata.

Skond il- consolidated accounts structure li ġew ippreżentati mal-budget ta' din is- sena, wieħed jinnota li d-dejn żdied b'mod sostanzjali ħafna fi żmien l- amministrazzjoni Nazzjonalista għax minn Lm87 miljun fl-1987 sploda b'aktar minn tmien darbiet dak l-ammont għal Lm516.5 miljun fl-1996, is-sena li fiha nbidlet l-amministrazzjoni.

Id-dejn tal-korporazzjonijiet minn Lm166 miljun fl-1993 żdied għal Lm463 miljun fl-1996.

Dawn iċ-ċifri juru mismanagement tal-finanzi min-naħa tal-Gvern Nazzjonalista.

Eżempju klassiku li qed jiġini f'moħħi huwa meta introduċew il-VAT għall-ewwel darba fl-1995 fejn l-ewwel qalu li se jiġbru Lm110 miljun u eventwalment spiċċaw biex ġabru Lm78 miljun.

Waqt il-laqgħat tal-Public Accounts Committee wkoll dħalna f'każijiet ta' dan it-tip ta' mismanagement b'figuri li jiġu inflated u ma jkunux qed jirriflettu r-realta' tas-sitwazzjoni.

Jien ngħid li ma wasalniex biex nagħtu stima minn sena għal oħra, aħseb u ara kemm se naslu biex nagħtu stimi sas-sena 2004!

Issa għalfejn qed tidħol din l-emenda permezz ta' l-avviż legali?

Dan il- kont ġdid diġa' nħoloq?

Nafu li anke fl-estimi għas-sena li għaddiet konna mexjin lejn deficit ta' madwar Lm69 miljun pero' fl-aħħar tliet xhur sploda 'l fuq.

Dan il-kont li qed jingħad li għandu jinħoloq se jagħti l- possibbilta' lill-Ministru li fejn irid ipinġi l-affarijiet b'mod ikrah ħafna u fejn irid, forsi għaliex tkun qed toqrob l-elezzjoni, ipinġihom b'mod sabiħ?

Huwa veru li bis-sistema li għandna ta' cash accounting fil- prattika jinqalgħu ċerti problemi għaliex ħafna drabi jiġu vvotati tant flus għall-proġetti u sakemm joħorġu t-tenders u jgħaddu ċerti proċeduri, il-flus li jkun hemm allokati lanqas jintnefqu.

Għalhekk nużaw il-famuża frażi "li dawn il-flus jintilfu", għax ma jiġux carried forward.

Pero' dan ma jfissirx li l-ministru jista' jieħu r-riedni u l-poter f'idejh biex imexxi u jagħmel ir-regolamenti kif irid hu.

Il-gvern, jekk irid, jista' jressaq emendi serji għall-Financial Administration and Audit Act li jiġu diskussi fil-Parlament u forsi anke fil-Public Accounts Committee u flimkien naraw kif nistgħu ntejbu s-sistema preżenti fl-aħjar interess nazzjonali.

Dan it-tip ta' emenda tagħti l-fakulta' lill-ministru, ikun min ikun, li jekk, per eżempju, fil-bidu ta' sena partikolari li forsi fiha tkun se ssir l-elezzjoni, jiġu vvotati flus iktar milli jkun hemm bżonn għal xi item partikolari u mbagħad jara li d-deficit ma jkunx se jaqbeż l-ammont previst, jibdew ħerġin dawn il-flus żejda biex il-gvern jidher sabiħ mingħajr il-bżonn ta' accountability lejn dan il-Parlament.

Dan huwa juggling bl-accounts għaliex il-budget li nkunu qed niddiskutu ma jkunx jirrifletti dak li realment ikun qed isir fil-pajjiż.

Huwa ħażin li jkollok kollox open-ended mingħajr l-ebda limitu u mingħajr time-frames.

Kif inhi s-sistema llum ikun hemm estimu għal sena u taf fejn trid tasal fl- infiq tiegħek imma issa b'dan l-avviż legali f'daqqa waħda qed jitwarrbu dawn il-parametri.

Nagħlaq billi ngħid li dan l-avviż legali biex jemenda r-regolamenti finanzjarji huwa anti-kostituzzjonali u għalhekk qed nitolbu lil dan il- Parlament biex jirrevokah.

Jien ngħid li dan m'huwa xejn ħlief tentattiv min-naħa tal-gvern biex ikompli jaħrab mill-iskrutinju tar-rappreżentanti tal-poplu u mill-proċedura neċessarja ta' l-estimi ġenerali.

Grazzi, Mr Speaker.

MR SPEAKER: Grazzi.

Aktar rimarki?

Il-Ministru Tonio Borg.

ONOR.

TONIO BORG: Mr Speaker, il-mozzjoni ta' l-oppożizzjoni li qed titlob li jitħassar dan l-avviż legali hija bbażata fuq żewġ premessi; l- ewwelnett li b'dak li qed isir qed tinkiser l-ogħla liġi tal-pajjiż, li hija l-Kostituzzjoni, u t-tieni nett li b'dan l-avviż legali qed jitnaqqas il-kontroll tal-Parlament.

Huwa interessanti - u dan huwa kruċjali għall- argument li se nagħmel jien - li fil-mozzjoni tagħha l-oppożizzjoni m'hijiex tgħid li l-avviż legali sar ultra vires il-Financial Administration and Audit Act - għaliex dan l-avviż legali nħareġ bis-saħħa ta' artiklu 4 tal-Financial Administration and Audit Act - u lanqas m'hi qed tgħid li dan ir-regolament inħareġ oltre l-poteri mogħtija lill- Ministru minn dan il-Parlament bis-saħħa tal-Financial Administration and Audit Act.

Huwa inutli li noqogħdu ngħidu li there is no taxation without representation għaliex il-prinċipju kostituzzjonali huwa li biex isir xi forma ta' ħlas mill-Fond Konsolidat tinħtieġ l-awtorizzazzjoni tal- Parlament permezz ta' liġi.

Issa l-Financial Administration and Audit Act għaddiet minn dan il-Parlament fl-1962.

Pero' n-naħa l-oħra la qed tikkontesta din il-liġi u lanqas qed tgħid li dan ir-regolament sar bi ksur ta' din il-liġi.

Fil-fatt din il-liġi tagħti dritt lill-ministru li jagħmel regolamenti li ma jkunux bi ksur tal-liġi, liema regolamenti jistgħu jsiru:

"... for the collection, receipt, custody, issue, expenditure, care and management of all public monies.".

Għalkemm wieħed jista' jikkritika li dan il-provvediment fil-liġi huwa vast, effettivament kien sar mill-Parlament fl-1962 u s'issa ħadd għadu ma ħassru.

Għalhekk il-ministru għandu dritt jirregola wkoll l-ispiża kif jinġibdu l-flus mill-Fond Konsolidat.

F'dan l-avviż legali qed jingħad li mill-flus diġa' approprjati għal skop speċifiku l-Ministru jista' joħloq separate account għal item partikolari li jkun hemm commitment dwarha matul dik is-sena finanzjarja pero' li jkun għadu ma sarx il-ħlas għaliha, u dak il-ħlas jista' jsir mill-Fond Konsolidat, bis-saħħa tar-regolament li joħroġ mil-liġi mgħoddija minn dan il-Parlament, anke f'sena wara li tkun skadiet dik is-sena finanzjarja.

Ħalli nifhmu eżattament x'qegħdin ngħidu f'termini iktar sempliċi.

Aħna m'aħniex qed ngħidu li b'dan li qed jiġi propost flus approprjati minn dan il-Parlament għal xi skop partikolari se jintużaw għal xi skop ieħor.

Dan huwa wieħed mid-difetti fl-argumenti ta' l-oppożizzjoni kif espressi fil-press release li ħarġet, meta ntqal li l- ministru se jkun jista' juża dawn il-flus għal xiex irid.

Dan m'hu veru xejn.

Għalkemm wieħed jista' jargumenta li anke bis-saħħa tal-liġi kif inhi llum dan kważi jista' jsir, permezz ta' l-avviż legali l-ministru qiegħed jintrabat li dawk il-flus li jkun tefa' fis-separate account ma jistax jużahom għal skop differenti minn dak stabbilit fl-Att dwar l- Approprjazzjoni li jkun tressaq fl-aħħar tal-budget.

Jiġifieri jekk il- flus ikunu ġew approprjati biex jinbnew it-toroq, il-ministru ma jistax jużahom biex, per eżempju, issir xi spiża kapitali fil-Korp tal-Pulizija, u jekk ma jirnexxilux jużahom għat-toroq, għax forsi l-kont finali jkun inqas mill-ispiża awtorizzata oriġinarjament mill-Parlament, dawk il-flus iridu jmorru lura fil-Fond Konsolidat.

Fil-fatt se nikkwota eżatt mir- regolament biex nifhmu aħjar x'qegħdin ngħidu:

"Iżda l-Ministru jista' iktar minn hekk jawtorizza bil-miktub li l- fondi li jkunu ġew approprjati f'xi sena finanzjarja għal xi skop għandhom jitqiegħdu f'kont separat minn fejn dawk il-fondi jkunu jistgħu jinħarġu, wara tmiem dik is-sena finanzjarja li għaliha jkunu ġew approprjati dawk il-fondi, għall-iskopijiet li għalihom dawk il- fondi jkunu ġew oriġinarjament approprjati;".

L-oppożizzjoni kien ikollha raġun targumenta bil-mod kif qed targumenta kieku l-ministru se jkun jista' juża dawn il-fondi għal xiex irid, għaliex f'dak il-każ tkun qed tinkiser ir-rieda tal-Parlament kif espressa fl- Appropriation Act.

Mr Speaker, jien naħseb li l-argumenti ta' l- oppożizzjoni m'għandhomx bażi għaliex kemm ilni f'dan il-Parlament dejjem niftakar li f'kull budget il-gvern jonfoq iktar minn kemm ikun ġie awtorizzat li jonfoq bil-Liġi dwar l-Approprjazzjoni.

F'każ li tinqala' spiża ta' emergenza jew xi proġett li ma jkunx previst, il-gvern x'jagħmel?

Wara li jonfoq dak li jkollu jonfoq, iressaq fil- Parlament estimi supplimentari, kif inhu awtorizzat li jagħmel bil- Kostituzzjoni, biex tintalab l-awtorizzazzjoni tal-Parlament ħalli retroattivament tiġi sanzjonata dik in-nefqa supplimentari li tkun saret imma li ma tkunx għadha ġiet awtorizzata mill-Parlament.

Għalkemm is- supplementary estimates huma importanti ħafna għaliex jittrattaw miljuni kbar ta' liri, nafu li ħafna drabi dawn jgħaddu malajr fl-aħħar ftit minuti qabel ma l-Parlament jaġġorna għall-vaganzi tal-Milied.

Imma jekk il- Kostituzzjoni tippermetti li fl-aħħar mill-aħħar il-Parlament jissanzjona n- nefqa li jkun għamel il-gvern iktar milli kien awtorizzat li jonfoq, iktar u aktar jista' l-ministru, bis-saħħa ta' regolament maħruġ taħt liġi mgħoddija mill-Parlament, jonfoq flus li kienu ġew approprjati għal dak l- iskop.

Hawnhekk m'aħniex qed nitkellmu fuq spiża ikbar minn dik approprjata, imma fuq fondi li ma jkunux laħqu ntnefqu fuq xogħol li jkun sar u għalhekk dawn il-fondi jitqiegħdu f'account separat biex jitħallsu fis-sena ta' wara.

Mr Speaker, jien ngħid li jekk il-gvern jista' jonfoq iktar minn dak li jkun ġie awtorizzat basta jressaq supplementary estimates fil-Parlament, bl- istess argument il-ministru jista', permezz ta' regolament maħruġ taħt liġi li għaddiet minn dan il-Parlament, jerfa' għas-sena ta' wara dawk il- flus li jkunu diġa' ġew ivvotati għal skopijiet li jkunu ġew diskussi fil- budget imma li ma jkunux intnefqu.

Jiġifieri m'huwiex veru li ma jkunx hemm kontroll mill-Parlament għaliex il-Parlament ikun diġa' ddiskuta fil- budget l-ispiża li għandha ssir.

Huwa veru li f'din il-Kamra ma niddiskutux kull item li jkun hemm fil-budget imma napprovaw kull item separatament u kwalunkwe membru parlamentari għandu dritt iressaq emenda biex tonqos l-ispiża fuq xi item partikolari bħalma jsir meta titressaq emenda biex titnaqqas lira mis-salarju ta' ministru.

Ma tistax issir talba biex tiżdied l-ispiża għaliex f'dak il-każ ikun meħtieġ il-warrant tal- President, imma l-oppożizzjoni tista' tressaq mozzjoni biex tnaqqas xi spiża partikolari.

Mr Speaker, ħalli niġi issa għall-punt kostituzzjonali.

F'subsection (1) ta' section 102 tal-Kostituzzjoni nsibu li:

"All revenues and other moneys raised or received by Malta shall, unless Parliament otherwise provides, be paid into and form one Consolidated Fund. ".

Hawnhekk diġa' hemm l-eċċezzjoni "unless Parliament otherwise provides" u mbagħad hemm eċċezzjoni oħra li hija:

"... (not being revenues or other moneys payable into some other fund, being a fund established by or under any law for the time being in force in Malta for a specific purpose)".

Mela għar-rigward ta' l-argument ta' l-Onor.

Cilia dwar il-ħolqien ta' fond separat, il-Kostituzzjoni ma tgħidx li ma jistax jinħoloq fond ieħor bis- saħħa ta' liġi.

Il-kelma "liġi" fil-Kostituzzjoni tfisser an Act of Parlament jew leġislazzjoni sussidjarja għaliex wara kollox leġislazzjoni sussidjarja għandha forza ta' liġi daqs Att tal-Parlament.

Dan ifisser li l-Parlament stess approva li l-gvern jista' joħroġ regolamenti għaliex fis- sistema tagħna l-gvern m'għandux il-poter li jaqbad u jgħaddi xi ħaġa li għandha forza ta' liġi bħalma, per eżempju, għandu l-Gvern Taljan li jista' joħroġ id-decreti leggi, għalkemm dawn xorta waħda wara jrid iressaqhom fil-Parlament.

F'pajjiżna r-regolamenti joħorġu bis-saħħa ta' an enabling law li tkun għaddiet mill-Parlament.

Issa għall-Kostituzzjoni l- leġislazzjoni sussidjarja għandha forza ta' liġi u fil-fatt f'section 124 tal-Kostituzzjoni li tittratta l-interpretazzjoni tal-kliem insibu li:

""law" includes any instrument having the force of law and any unwritten rule of law,"

- jiġifieri anke r-regoli tal-liġi mhux miktuba, basta nkunu nafu x'inhuma, huma kkonsidrati bħala liġi -

"and "lawful" and "lawfully" shall be construed accordingly.".

Dan ifisser li meta l-Kostituzzjoni tuża l-kelma "law" ma tkunx qed tillimita ruħha għall-Acts of Parlament biss, imma tkun qed tinkludi wkoll il-leġislazzjoni sussidjarja – illi li kieku kellna niġbruha f'daqqa nsibu li tammonta għal eluf ta' paġni - li ssir intra vires taħt xi Att tal- Parlament u allura tinkludi wkoll regolament li joħroġ taħt xi liġi.

Allura anke kieku kellna nikkonsidraw l-account bħala fond separat - m'iniex qed ngħid li dan huwa l-każ - dan huwa permissibbli li jsir anke b'regolament.

Subsection 102 (2) tal-Kostituzzjoni tipprovdi tliet metodi dwar kif jistgħu joħorġu l-flus mill-Kaxxa ta' Malta:

"No moneys shall be withdrawn from the Consolidated Fund except to meet expenditure that is charged upon the Fund by this Constitution...",

u hawnhekk ir-riferenza hija għal ċerti salarji, bħalma huma s-salarji ta' l-imħallfin, tal-maġistrati, tal-membri tal-Public Service Commission u s- salarju ta' l-Avukat Ġenerali li huma a direct charge on the Consolidated Fund.

It-tieni metodu kif jistgħu joħorġu flus mill-Fond Konsolidat huwa permezz ta' "any other law for the time being in force in Malta".

Dan ifisser li regolament validament maħruġ taħt liġi, kif inhu dan ir- regolament - għax l-Oppożizzjoni lanqas qiegħda tattakka li dan ir- regolament ma sarx skond il-Financial Administration and Audit Act – għandu jitqies bħala law u allura permezz tiegħu jistgħu joħorġu flus mill-Fond Konsolidat bis-saħħa ta' dak ir-regolament.

It-tielet metodu huwa:

"... or where the issue of those moneys has been authorised by an Appropriation Act or under section 104 of this Constitution.",

jiġifieri l-budget.

F'section 104 jingħad li meta ma jilħaqx jgħaddi l- budget qabel ma tibda s-sena finanzjarja, il-ministru responsabbli mill- finanzi jista' jawtorizza l-ħruġ ta' flus mill-Fond Konsolidat "for the purpose of meeting such expenditure as he may consider necessary to carry on the government of Malta".

Dan huwa ħruġ ta' flus mhux awtorizzati mill- budget għax il-budget ikun għadu m'għaddiex.

Issa fil-każ partikolari li għandna quddiemna qed nitkellmu fuq flus li ġew ivvotati fil-budget u l- ministru qiegħed jintrabat li meta jpoġġihom f'separate account jonfoqhom biss għall-iskopijiet li jkun approva l-Parlament oriġinarjament fl- Appropriation Act.

Jien jidhirli li din il-mozzjoni m'għandhiex tiġi aċċettata mill-Parlament għax hija bbażata fuq premessi mingħajr bażi.

Grazzi.

THE DEPUTY SPEAKER (Onor. Michael Bonnici): Grazzi.

Aktar rimarki?

L- Onor. Jose' Herrera.

ONOR.

JOSE' HERRERA: Sur President, segwejt b'attenzjoni d-diskors tal- kollega tiegħi, l-Onor.

Tonio Borg, u jiddispjaċini li m'għandix ħin biżżejjed biex nanalizza l-argumenti mil-lat kostituzzjonali kif għamel hu.

Pero' meta wieħed jiġi biex jittratta din il-mozzjoni hemm ċerti prinċipji li forsi ta' min ifakkru ftit fihom.

Huwa veru li l-legal notice per se ħarġet taħt parent act li hija l-Financial Administration and Audit Act li taħtha l-ministru konċernat jista' jagħmel ċerti regolamenti.

Pero' l- oppożizzjoni bir-raġun issostni li parti mill-bye-laws li għoġbu jagħmel il-gvern taħt l-ambitu ta' din il-liġi huma ultra vires, fis-sens li l- gvern mar oltre l-ispirtu tal-liġi li tagħtih is-saħħa li jagħmel dawk ir- regolamenti.

Bħala prinċipju huwa biss il-Parlament li jista' jgħaddi l- liġijiet, imma llum huwa prinċipju affermat u aċċettat li l-Parlament jista' jiddelega lill-eżekuttiv u lil ċerti entitajiet oħra l-poter li jistgħu jagħmlu ċerti regolamenti.

Nafu wkoll li meta l-Parlament jiġi biex jgħaddi dawk il-bye-laws irid jilleġisla b'attenzjoni u dejjem taħt l- umbrella tal-liġi li tagħtih dak il-poter ħalli ma jmurx oltre.

Fil-fatt is-sistema parlamentari tagħna hija differenti minn dik ta' ċerti pajjiżi għaliex f'pajjiżna l-Kostituzzjoni tagħna hija suprema għal kollox.

Għalhekk dan il-Parlament irid dejjem jilleġisla taħt il-kappa tal-liġi suprema u meta ministru jagħmel bye-laws taħt xi parent act irid jaderixxi b'mod ristrett taħt dik il-liġi li tagħtih is-saħħa li jagħmel dawk ir-regolamenti.

Jekk ma jsirx hekk allura jeżisti makkinarju ieħor li permezz tiegħu jista' jiġi dikjarat li dawk ir-regolamenti huma ultra vires.

L-Interpretation Act tagħti s-saħħa lil dan il-Parlament li jissindika l- bye-laws li joħorġu għalkemm ħafna drabi jgħaddi dak li jkun irid il-gvern għax ikollu l-maġġoranza parlamentari.

Pero' mbagħad għandna l-Qorti Kostituzzjonali li tissindika dak li jagħmel l-eżekuttiv biex tissalvagwarda r-rieda ta' dan il-Parlament.

Jiġifieri jekk ministru jeċċedi l-poteri mogħtija lilu u dan il-Parlament, nonostante dak li tipprovdi l-Interpretation Act, iħalli kollox għaddej, allura l-materja tista' tmur quddiem il-Qorti Kostituzzjonali li għandha l-poter li tenfasizza s-supremazija ta' dan il-Parlament billi tobbligah jannulla dawk ir-regolamenti.

Sur President, aħna m'aħniex qed ngħidu li r-regolamenti kollha huma anti-kostituzzjonali u ħżiena, imma qed nitkellmu partikolarment fuq artiklu 2 ta' dawn il-bye-laws li permezz tiegħu dawk il-flus li ma jkunux intnefqu f'sena partikolari minflok li jerġgħu jidħlu fil-Fond Konsolidat issa se jkunu jistgħu jitqiegħdu f'kont apparti u l-ministru se jkollu l- poter li jiddisponi minn dawn il-flejjes kif jidhirlu hu.

Issa aħna qed ngħidu li dan l-artiklu huwa anti-kostituzzjonali u, kif spjegaw tajjeb l- Onor. Cilia u l-Onor.

Brincat, huwa wkoll politikament skorrett.

Jien nixtieq nikkummenta mil-lat legali.

L-ewwelnett irrid ngħid li l-kollega tiegħi, l-Onor.

Borg, ġebbed xi ftit l-interpretazzjoni tal-kelma "liġi" u kieku ma pprovax iġebbed din it- tifsira kważi lanqas kien ikollna għalfejn niddibattu għaliex bl-iktar mod sempliċi kien jiġi manifestat li dawn ir-regolamenti huma ultra vires.

Il- Kostituzzjoni tagħna hija ċara dwar kif għandhom jitmexxew il-fondi ta' l- Istat, pero' l-kollega tiegħi, l-Onor.

Borg, ipprova jġebbed it-tifsira tal- kelma "liġi".

Pajjiżna bħala stat demokratiku ħass li ċerti drittijiet u prinċipji tant huma sagrosanti li kellhom jiġu sanċiti f'Kostituzzjoni miktuba.

Il-Kostituzzjoni tagħna hija l-liġi suprema ta' dan il-pajjiż u peress li l-maġġoranza ta' l-artikli tagħha huma entrenched mhux faċli li jiġu emendati għax tinħtieġ l-approvazzjoni ta' żewġ terzi tal-Parlament biex tbiddilhom.

Ir-raġuni hi li f'sistema parlamentari bħal tagħna fejn għandna biss żewġ partiti, min ikollu l-maġġoranza tas-siġġijiet jista' jagħmel dak li jrid.

Li kieku f'Malta ma kellniex Kostituzzjoni miktuba, kien ikollna dittatorjat parlamentari u mhux demokrazija parlamentari għaliex kien ikollna sitwazzjoni fejn il-gvern tal-ġurnata jkun jista' jilleġisla fuq xiex irid, meta jrid u kif irid.

Mentri fis-sistema parlamentari tagħna għandna sistema ta' checks and balances u ċerti prinċipji fundamentali u kardinali li nsibu fil-Kostituzzjoni tagħna huma l- pedamenti tad-demokrazija tagħna.

Għalkemm il-Kostituzzjoni tagħna hija biss parti mill-ewwel volum tal-liġijiet ta' Malta - fil-fatt il- Kostituzzjoni tagħna hija rqiqa ħafna - wara l-kapitlu li jittratta l- ġudikatura tagħna, insibu kapitlu sħiħ li jirregola l-finanzi ta' l-Istat.

Dan juri l-importanza li l-Kostituzzjoni tagħna tagħti lill-mod kif l-Istat jutilizza l-finanzi tal-pajjiż.

Il-kollega tiegħi ta interpretazzjoni espansiva ħafna lill-kelma "liġi" u lil artiklu 102 tal-Kostituzzjoni ta' Malta biex jiġġustifika l-bye-laws li għamel il-Ministru konċernat.

Ħalli nikkwota artiklu 102:

"Id-dħul kollu u l-flejjes l-oħra kollha miġbura jew imdaħħla minn Malta (li ma jkunux dħul jew flejjes oħra li jitħallsu f'xi fond ieħor, li jkun fond imwaqqaf minn jew skond xi liġi...".

Jien ngħid li l-kelma "skond" f'dan l-artiklu għandha tingħata interpretazzjoni għaliha.

Fil-Kostituzzjoni tagħna, kważi aktar minn meta niġu biex ninterpretaw liġijiet oħra, irridu ninterpretaw l-ispirtu tal- liġi u naraw x'inhu l-verb tal-liġi mhux b'mod espansiv imma b'mod ristrettiv għaliex dawn huma l-uniċi prinċipji fundamentali li jirrikonoxxi l-Istat.

Jekk nibdew nagħtu tifsira daqstant wiesgħa lil ċerti prinċipji li jkunu entrenched fil-Kostituzzjoni tagħna nkunu qed inwaqqgħu għar- redikolu l-istess Kostituzzjoni u nkunu qed nistultifikaw il-veru skop li għalih għandna Kostituzzjoni miktuba.

Il-kelma "skond" tfisser xi ħaġa għaliex kieku hemm il-kliem "imwaqqfa minn jew taħt xi liġi" nkunu qed nitkellmu fuq xi regolamenti li jistgħu jsiru taħt xi liġi, pero' l- Kostituzzjoni tuża l-kliem "skond xi liġi".

Allura l-Kostituzzjoni trid tfisser li l-uniku metodu kif l-Istat jista' jiddisponi minn flejjes mingħajr ma jutilizza l-Fond Konsolidat huwa billi jew il-Parlament iwaqqaf xi fond partikolari jew ikun hemm xi fond speċifiku mwaqqaf b'xi liġi mgħoddija minn dan il-Parlament u mhux xi fond sussidjarju mwaqqaf taħt l-ambitu ta' xi liġi tramite d-deskrizzjoni wżata minn xi Ministru.

X'inhu l-ispirtu tal-Kostituzzjoni tagħna?

Il-Kostituzzjoni trid li fejn jidħlu fondi pubbliċi l-Parlament ikollu kontroll assolut u komplet.

Issa l-kollega tiegħi, l-Onor.

Borg, ried ikompli jġebbed u qal - u hawnhekk kien qed jirriferi għal artiklu 104 tal-Kostituzzjoni - li jista' jinqalgħu ċirkostanzi fejn ministeru jew dipartiment jonfoq iktar milli jkunu ġew allokati fondi lilu fl-Att dwar l-Approprjazzjoni u ġab l-argument li la f'dak il-każ il-Parlament jirratifika l-infiq wara li jkun sar, allura fl- istess Kostituzzjoni qegħdin naraw ċirkostanza fejn il-Ministru konċernat jista' jonfoq aktar flus milli jkunu ġew direttament allokati lilu.

Pero' hawnhekk l-Onor.

Borg qiegħed jikkontradixxi lilu nnifsu bl-istess interpretazzjoni li ta lill-kelma "liġi" f'artiklu 102 għaliex kieku kien kif qiegħed jgħid l-Onor.

Borg kieku artiklu 104 tal-Kostituzzjoni tagħna jkun a dead letter.

Kieku, kif qed jgħid l-Onor.

Borg, il-Kostituzzjoni tagħna tipprovdi li l-gvern tal-ġurnata jista' jonfoq iktar minn dak li jiġi vvotat lilu u mbagħad wara dak l-infiq jiġi sanzjonat mill-Parlament within a certain period, kieku ma kienx ikun hemm il-bżonn ta' artiklu 104.

(Interruzzjonijiet) Kieku m'hemmx artiklu 104, il-ministru ma jistax jonfoq aktar minn dak li jiġi vvotat lilu.

Sur President, jista' xi ħadd isemmili artiklu ben definit fil-Kostituzzjoni tagħna li jikkontempla ċirkostanzi bħal dawk li qed issemmi n-naħa l-oħra?

Aħna qed nikkritikaw lill-gvern li qed jabbuża mill-Kostituzzjoni u qed iżeblaħ lil dan il-Parlament għax nistgħu niġu f'sitwazzjoni fejn over the years ikun akkumula ċertu ammont ta' flus jew inkella fl-Appropriation Act jiġu vvotati ċerti ammonti ta' flus li forsi ma jkunx hemm bżonnhom kollha biex at one point in time ikun hemm ċertu ammont ta' kapital li l-gvern ikun jista' jiddisponi minnu kif jidhirlu hu mingħajr is-sindikar ta' dan il-Parlament.

Din hija r-raġuni għaliex in-naħa l-oħra trid tgħaddi dawn il-bye-laws.

Grazzi, Sur President.

THE DEPUTY SPEAKER: Grazzi.

Aktar rimarki?

L-Onor.

John Dalli.

ONOR.

JOHN DALLI: Sur President, xi kultant lanqas temmen lill-istess widnejk meta tibda tisma' ċertu argumentazzjoni li tmur kompletament kontra dak li hawn miktub iswed fuq l-abjad.

M'iniex se noqgħod nidħol fl- argumentazzjoni legali li smajna llum f'dan il-parlament dwar l- interpretazzjoni tal-kelma "liġi".

Kif spjega tajjeb l-Onor.

Borg, il- Kostituzzjoni tagħna tgħid b'mod ċar li liġi tinkludi wkoll legal notices li jsiru taħt xi liġi imma l-Onor.

Herrera, li għadda wkoll mill-istess manglu ta' edukazzjoni legali u probabbilment minn taħt l-istess professuri, qalilna kompletament l-oppost għax iddeċieda li dak li qed nagħmlu aħna huwa ultra vires u beda jikkwota mhux b'mod preċiż il-kelma miktuba tal-Kostituzzjoni.

Dan narawh ukoll fil-motivazzjoni tal-Partit Laburista meta ħareġ il-press release biex jinformana li se jressaq din il- mozzjoni biex jitħassar il-legal notice.

Fil-press release qalulna li din il-legal notice se tagħti l-awtorita' lill-ministru li jivvota flus għal skopijiet speċifiċi u li l-ministru jista' jfaddal dawn il-flus biex iktar tard ikunu jistgħu jintnefqu għal skopijiet differenti.

Imma l-mozzjoni li għandna quddiemna kif kienet ippubblikata dak inhar tgħid ċar u tond li:

"... dawk il-fondi jistgħu jintnefqu biss għall-iskopijiet li għalihom ikunu ġew oriġinarjament approprjati".

Fil-fatt, bir-rispett kollu lejn kulħadd, jien illum ippretendejt li se nagħmlu debate ta' żewġ minuti u jqum l-Onor.

Brincat u jgħid li żbaljaw.

(Interruzzjonijiet) Fir-realta' dawn qegħdin jibbażaw l-argumenti tagħhom mhux fuq miżinterpretazzjoni imma fuq misreading.

Jekk hawnhekk qed ngħidu li dawn il-fondi fil-futur jistgħu jintużaw biss għal skopijiet li għalihom ikunu ġew oriġinarjament approprjati, kif tiġi tgħidli li dawn il-fondi se tużahom għal xiex trid?

Għalhekk jien niskanta kif niġu f'dan il-parlament u ngħidu dak li rridu ngħidu, irrispettivament jekk għandniex raġun jew jekk hemmx loġika f'dak li qed ngħidu.

Sur President, fir-realta' x'inhu jiġri?

Ġejna hawnhekk il-ġurnata tal-Ħamis biex noqogħdu nitkellmu fuq dan l- iżball min-naħa ta' l-oppożizzjoni.

Illum is-sitwazzjoni hi li għandna l- Financial Administration and Audit Act, u taħt dan l-Att ħarġu r- regolamenti finanzjarji li jispeċifikaw is-sistema u l-proċeduri ta' l- accounting tal-gvern.

Dawn il-financial regulations imorru lura għall- 1962, jiġifieri qegħdin nitkellmu fuq 37 sena ilu, meta anke l-professjoni ta' l-accountancy tista' tgħid kienet għadha fl-infanzja tagħha.

Il-Gvern Malti wiret u adotta s-sistema ta' accounting li kien juża l-gvern kolonjali u f'dawn ir-regolamenti bażikament qed ngħidu li l-gvern f'sena partikolari għandu juri bħala nefqa dak kollu li jkun ħallas għalih.

U qiegħed inkun daqshekk speċifiku biex nifhmu x'aħna ngħidu.

Jiġifieri l- accounting system tal-gvern tesiġi li f'sena partikolari jidħlu bħala spejjeż mhux dak li jkun intnefaq mill-gvern imma dak l-infiq li jkun tħallas mill-gvern, u din hija l-cash accounting system li jaħdem fuqha l- Gvern.

Allura fis-sistema tagħna għandna sitwazzjoni fejn m'hemmx trasparenza reali għaliex fil-cash accounting system tista' ssir kwalunkwe tip ta' manipulazzjoni ta' kif wieħed juri x'nefaq jew x'ma nefaqx f'sena.

Per eżempju, jekk din is-sena tibni l-ikbar edifiċċju imma tkun se tħallas sitt xhur oħra, allura għal din is-sena qisu ma sar xejn.

Dan ifisser li anke jekk realment tkun għamilt ħafna spejjeż imma l-payment voucher għal xi raġuni jew oħra ma tgħaddix mit-teżor, allura għall-budget dik l-ispiża qisha ma saritx.

Din hija s-sistema ta' accounting li dan il-pajjiż għadu jopera sal-lum.

Sur President, issa rrid infakkar li ż-żewġ naħat ta' din il-Kamra jaqblu li l-affarijiet ma jistgħux jibqgħu mexjin b'dan il-mod u li wasal iż-żmien biex minn sistema bbażata fuq flow ta' flus naqilbu għal sistema ta' accounting bl-accrual system, li hija sistema professjonali u aċċettata minn kulħadd.

X'inhi l-accrual system?

Accrual system tfisser li biex tagħmel accountability tajba trid turi l-pożizzjoni reali ta' x'qiegħed jiġri u tinterpreta l-attivita' reali f'ċifri ta' flus u tippreżentahom f'kont - wara kollox l-accounting huwa l-kwantifikazzjoni u l-valwazzjoni ta' dak li kien qiegħed jiġri biex tippreżenta statement u stampa ta' dak li ġara.

Issa jien hawnhekk nixtieq nikkwota minn diskors li kien għamel l-Onor.

Alfred Sant meta kien qiegħed jindirizza lil Henley Allumni Association fiċ-Chamber of Commerce fil-21 ta' Marzu, 1998 fejn fost ħafna affarijiet sbieħ qalilhom:

"It is time to seriously contemplate adopting an accrual based accounting standard for the whole of government financial statements and budgets.

This will ensure that expenses are recognised when they are incurred rather than when they are paid and that all assets and liabilities are valued and reported in the balance sheet.".

Dan ifisser li qed naqblu li rridu ngħaddu għal accrual system li tassigura li l-ispejjeż teħodhom into account mhux meta tħallashom imma meta tagħmilhom.

L-Onor.

Leo Brincat kien qalilna wkoll fis-26 ta' Ottubru tas-sena li għaddiet, ftit ġimgħat qabel ma' għamel din il-mozzjoni biex jiġi mħassar l-avviż legali, li:

"Kulmin kien fil-kumitat permanenti dwar il-kontijiet pubbliċi jaf kemm ħlejna sigħat niddiskutu dwar il-bżonn li naqilbu gradatament għas-sistema ta' accruals ħalli s-sistema tal-gvern ma tibqax waħda cash-based imma ssir accrual-based.

Għalhekk jekk il-Gvern Nazzjonalista se jimxi f'din id-direzzjoni u j'Alla jimxi fiha jkun sempliċement qiegħed ikompli bil-passi li mexa bihom il-Gvern Laburista.".

Allura għalfejn qed jipprova jwaqqafna issa?

Dan ifisser li qegħdin naqblu li għandu jkollna accrual-based accounting system li tfisser li l-ispejjeż ma jidħlux meta tħallashom imma meta tagħmilhom.

Issa x'aħna ngħidu f'dan il-legal notice li l-oppożizzjoni qed titlob li jitħassar?

F'dan l-avviż legali qegħdin ngħidu li meta flus ta' vot mgħoddi minn dan il-parlament ma jkunux intnefqu, minflok joqgħod iħokk idejh li ffranka xi Lm1 miljun u li d-deficit se jonqos b'Lm1 miljun, il-ministru jista' jgħid li jekk dawk l-ispejjeż ikunu saru jridu jidhru li saru dik is-sena u allura jiġu mgħoddija kont fit-treasury clearance fund - fond li diġa' jeżisti - biex meta fil-fatt jitħallsu dawk l-ispejjeż ikunu jistgħu jitħallsu minn dan il-kont.

B'dan il-mod ikun hemm iktar reporting tajjeb ta' accounting għaliex l-ispejjeż li jkunu saru din is-sena jidhru fil- budget li jkunu saru u mhux jidhru fis-sena ta' wara meta l-ispejjeż ma jkunux saru.

Sur President, jien informat li fil-każ tal-mediċini, il- Gvern Laburista kien qed jagħti instructions lin-nies tekniċi biex jagħmlu dak li qed ngħidu li se nagħmlu aħna fil-legal notice.

Jiena m'iniex se noqgħod infarfar l-ebda responsabbilta' minn fuq spallejja u qed nagħmel dan il-kumment għax l-Onor.

Leo Brincat qal li jien stajt ġejt miżgwidat mit-tekniċi.

Din m'hijiex kwestjoni ta' żgwidar għaliex jien naf kif taħdem l-accrual accounting system pero' naf ukoll li bil-financial regulations li għandna fil-preżent ma tistax titħaddem din is-sistema.

L- Onor. Brincat bħali jaf li ma tistax iddaħħal l-accrual system fis-settur governattiv mil-lum għall-għada, l-ewwelnett minħabba ċerti affarijiet tekniċi li trid tittieħed deċiżjoni fuqhom bħal, per eżempju, tagħżilx jekk tivvalutax il-fixed assets li għandek jew le u t-tieni nett trid tbiddel il-mentalita' ta' l-amministrazzjoni governattiva kollha li s'issa ħadmet fuq bażi ta' cash system.

Sur President, qiegħed ngħid dawn l- affarijiet għaliex għaddejt minnhom u m'iniex qed ngħidhom biex sempliċement inkun għidthom.

Fl-accrual system l-ispejjeż ikunu saru u allura la għandek commitment ta' ħlas - jista' jkun ukoll li l-ħlas ma tkunx taf x'se jkun b'mod preċiż imma f'dak il-każ tista' tistmah - trid tieħu dik l-ispiża fis-sena li jkun sar il-commitment, irrispettivament meta tħallas.

Fis- sistema li għandna preżenti, jekk il-gvern jibni blokk flats din is-sena u jkun għadu jikkustinja mal-kuntrattur fuq il-kontijiet, jitqies li l-ispiża ma tkunx saret u allura nibdew ngħidu li nkunu ffrankajna mill-vot tal- housing għal din is-sena.

Imma l-blokk flats nkun nbena u allura l-ispiża xorta trid tidher fil-budget tal-housing tas-sena d-dieħla u mhux se jinbena xi blokk flats ieħor bil-flus li trid tipprovdi iktar 'il quddiem biex jitħallas il-kuntrattur!

Allura mhux aħjar ngħidu li fit-tali sena inbena blokk flats u d-dipartiment tal-housing nefaq tant flus f'dik is- sena biex jitħallas il-kuntrattur?

Issa anke jekk id-dipartiment ikun għadu jikkustinja mal-kuntrattur jista' jagħmel stima ta' kemm jaħseb li se jħallas lill-kuntrattur, jiċċarġja l-consolidated fund u dawk il-flus jiġu mfaddla fi treasury clearance fund biex meta jintlaħaq qbil mal-kuntrattur il-flus joħorġu mit-treasury clearance fund u ma niċċarġjawx il- consolidated fund.

Sur President, nixtieq li qiegħed ninftiehem ħalli nkunu nafu preċiżament x'inhu jiġri.

Irrid ngħid ukoll li l-Onor.

Cilia beda jintima li l-gvern ma jafx x'se jagħmel bil-bilanċi li jibqgħu.

ONOR.

JOE CILIA: Jien ma nsib l-ebda oġġezzjoni li niġi kkwotat mill- ministru pero' f'ebda mument m'għidt dak li qiegħed jgħid hu.

ONOR.

JOHN DALLI: Allura jista' l-Onor.

Cilia jgħidilna x'qal?

(Interruzzjonijiet) L-Onor.

Cilia intima li l-gvern ma jafx x'se jagħmel b'xi bilanċ li jibqa' f'xi kont.

ONOR.

JOE CILIA: Sur President, jien fl-ebda mument ma għidt li l-gvern ma jafx x'se jagħmel bil-flus li jibqa', anzi għidt li l-gvern jaf ben tajjeb xi jkun qiegħed jagħmel meta fl-aħħar tas-sena jħalli xi ħaġa żejda biex jonfoqha meta jrid hu.

ONOR.

JOHN DALLI: Imma anke hawnhekk qiegħed tmeri s-sewwa magħruf.

Naħseb li l-Onor.

Cilia ma qarax sewwa x'hawn imniżżel għaliex aħna hawnhekk qed ngħidu li l-gvern ma jistax jonfoq kif irid imma jrid ikun hemm spiża speċifikata li tkun ġiet ivvotata għal xi proġett partikolari.

(Interruzzjonijiet) L-Onor.

Cilia ma qalx li aħna qegħdin ngħidu li meta jibqa' bilanċ fil-kont se jmur lura fil-fond konsolidat.

(Interruzzjonijiet) Ma fhimtux dak li huwa ovvju u għalhekk qegħdin ngħidu li żbaljajtu.

Per eżempju, il-gvern jivvota Lm1 miljun biex jibni blokk flats.

Issa jekk il-blokk flats jinbena u l-kuntrattur ma jitħallasx, il- gvern ma jistax jgħid li dawk il-Lm1 miljun iffrankahom imma jrid jaħseb għalihom billi jipprovdi Lm1 miljun fil-consolidated fund.

Issa jekk lill- kuntrattur iħallsu Lm900,000 flok Lm1 miljun u dak il-kont partikolari jingħalaq ...

(Interruzzjonijiet) M'aħniex qed inħallu kont wieħed imma hemm kont għal kull transazzjoni.

Onor. Cilia, inti qiegħed tassumi li se noħolqu xi fond ġdid imma aħna m'aħna se noħolqu l-ebda fond ġdid.

Hawn qegħdin nitkellmu fuq kontijiet li jiġu miftuħa fit-treasury clearance fund, li huwa speċi ta' fond li l-gvern għandu in suspense.

Issa kif il- kont speċifiku ta' dan il-blokk flats jingħalaq għax il-kuntrattur ikun tħallas, il-Lm100,000 l-oħra li jibqa' jridu jmorru lura fil-consolidated fund u l-ministru ma jistax jużahom għal xiex irid.

Issa d-dubji u s- suspetti nistgħu nqajmuhom fuq kulħadd u kulħadd jaf kemm ipprovajna nfarrku nies fuq id-dubji u s-suspetti għaliex dawn m'għandhomx limitu.

Sur President, hawnhekk qegħdin nitkellmu fuq amministrazzjoni ordinarja ta' gvern.

Jekk f'sena nimportaw bi Lm12 miljun mediċina u għaliex l- amministrazzjoni fid-dipartiment konċernat ma tlaħħaqx tipproċessa l- invoices kollha tal-mediċini li jibagħtulha s-suppliers u tibqa' ma tħallashomx, ma jfissirx li l-gvern ikun iffranka dawn il-flus għaliex il- mediċini jkunu nxtraw u daħlu fl-ispiżerija tal-gvern u allura irrispettivament jekk ħallasthomx jew le trid turi li nfaqthom.

Nerġa' ntenni li l-istruzzjonijiet li kienu qed jagħtu tan-naħa l-oħra meta kienu fil-gvern huma dawk li qed ngħidu aħna f'dan l-avviż legali.

Aħna kulma għamilna huwa huwa li sibna l-mezz b'din l-emenda biex dak li naqblu fuqu nkunu nistgħu nimplimentawh, pero' ma nafx għaliex issa qed jikkritikawh.

Qed insemmi l-mediċini għax ġejt informat li speċifikament fuq il-mediċini ngħataw struzzjonijiet bħal dawn u assolutament m'iniex qed nikkritika dawn l-istruzzjonijiet.

Issa meta nisma' lill-Onor.

Cilia jgħid li noqogħdu nfaddlu l-flus biex meta tiġi elezzjoni nibdew nonfqu l-flus bl-addoċċ ....

Sur President, jien nappella biex inkunu saqajna ma' l-art u jien qed ngħid li dawn il-flus iridu jintnefqu għall-istess skopijiet speċifiċi li għalihom ikunu ġew ivvotati.

Anke kieku kellek tassumi li - li ċertament m'huwiex il-każ - flus li kienu ġew ivvotati pero' ma ntnefqux ġew imwarrba ...

(Interruzzjonijiet) Imma nistgħu nonfqu l-miljuni ta' liri biex nagħmlu t-toroq fl-għelieqi mingħajr ma jkun hemm flus ivvotati għal dan l-iskop u ma nħallsux għalihom, imbagħad meta tħallashom jitressaq supplementary estimate biex turihom.

Imma aħna qed nitkellmu fuq it-trasparenza vera jew qed nitkellmu fis-sħab?

Insemmi każi oħra.

Per eżempju, meta konna qed ninnegozjaw il-collective agreement tal-ħaddiema tal-gvern, konna nafu li kien se jkun hemm spejjeż ta' arretrati konnessi ma' dak il-collective agreement.

Issa sistema tajba ta' accounting tgħidlek li jekk taf li għandek spiża fuq il-pagi, għandek tistmaha u teħodha fis-sena ta' meta ħadmu n-nies u mhux teħodha fis-sena ta' meta jitħallsu n-nies li jistgħu jkunu xi tliet snin wara.

Issa ħalli naraw x'ġara fir-realta' fl-1998.

F'Diċembru ta' l-1998 tħallsu l-arretrati pero' dak il-pagament kien ikopri spiża ta' l-1996 u ta' l-l997.

Jiġifieri fl-1998 kellna nuru spiża u dħul mit-taxxi fuq dik l-ispiża carried over mill-1996 u mill-1997.

Issa aħna qegħdin ngħidu li rridu nbiddlu din is-sistema għaliex kieku fl- 1996 dehret l-istima ta' l-1996, fl-1997 dehret l-istima ta' l-1997 u fl- 1998 dehru l-arretrati ta' l-1998, bl-aġġustamenti ta' l-istima ta' l-1996 u l-1997.

B'dan il-mod l-affarijiet jimxu b'iktar serjeta', b'accountability ikbar u bil-possibbilta' li verament inkunu nafu x'inhuma t-trends ta' l-ispejjeż tal-gvern, billi nkunu nafu verament xi ntnefaq f'sena u mhux trid toqgħod tanalizza kull ċifra biex tara jekk hijiex ta' din is-sena partikolari jew inkella hijiex dovuta għal xi spiża li tkun ilha tiġi akkumulata minn xi għaxar snin qabel.

Niftakar meta sirt ministru tal-finanzi fl-1992 kont tlabt informazzjoni lid-dipartiment ta' l-inland revenue dwar taxxa miġbura f'xi snin partikolari u meta bdejt nanalizza dawn iċ-ċifri nnotajt li ma kenux jagħmlu sens.

Imbagħad irrealizzajt li dawk kienu ċifri ta' l-assessments li kienu ħarġu f'dik is-sena pero' ma kenux iċ-ċifri ta' l-assessments ta' dik is-sena partikolari.

Jiġifieri jekk lil Mr 'X' ikunu assessjawh ta' għaxar snin f'daqqa - u kulħadd jaf kif l-inland revenue department jaf jaqbad mal-file ta' xi individwu, jagħmillu l-istorja ta' ħajtu u jibgħatlu xi għaxar kontijiet f'daqqa - l-ammont ta' taxxa ma tkunx ta' dik is-sena biss.

Dawn it-tip ta' ċifri ma jagħmlux sens u ma jgħinukx biex tistabilixxi trends jew forecasts.

Dawn huma l-affarijiet li qed nipprovaw inbiddlu b'dan l-avviż legali.

Se nsemmi xi problemi oħra li jinħolqu b'din is-sistema ta' cash accounting li qed nużaw illum.

Per eżempju, nafu li hawn nies li ilhom jistennew snin twal sabiex jitħallsu ta' l-art li l-gvern esproprjalhom ħafna snin ilu.

Bis-sistema li għandna sal-lum din l-ispiża qisha ma saritx għax għada ma tħallsitx.

B'effett ta' din l-emenda qed ngħidu li jekk fl-1999 il-gvern jesproprja biċċa art, għandu juri l-ispejjeż ta' l-esproprjazzjoni ta' dik l-art f'dik is-sena li esproprja u jalloka l-fondi għaliha biex meta jasal f'agreement ma' sid dik l-art biex iħallas, ikun jista' jħallsu minn dawn il-fondi.

Kieku kellna s-sistema ta' l-accruals minn snin ilu, kieku m'għandniex il- problemi li għandna llum b'ħafna minn dawn it-tip ta' arretrati li għandu jħallas il-gvern.

Irrid ngħid li l-arretrati li għandu jagħti l-gvern fuq esproprjazzjoni ta' art jammontaw għal miljuni kbar ta' liri.

Jiġifieri dan huwa dejn li ilu jakkumula għexieren ta' snin pero' ma jidhirx.

Issa min-naħa l-oħra l-gvern juri d-dħul tiegħu mill-income tax pero' bis- sistema li għandna llum l-arretrati ta' l-income tax - għalkemm huwa stabilit kemm għandu jagħti lura - ma jidhrux bħala spiża għall-gvern sakemm ma jħallashomx.

Pero' bis-sistema ta' l-accruals li rridu ndaħħlu, jekk nirċievu flus illum u nafu li għandna nagħtu kreditu fuqhom, dak il- kreditu rridu nnaqqsuh mid-dħul u nipprovdu għalih din is-sena ħalli n- nies ma jibqgħux jistennew is-snin qabel ma jibdew jirċievu xi arretrati lura.

Sur President, f'din il-legal notice qed nagħtu l-possibbilta' li nibdew namministraw l-accounts tal-gvern bis-sistema ta' l-accruals.

Dan huwa ħażin?

Wara kollox iż-żewġ naħat tal-Kamra jaqblu ma' din is-sistema.

L-oppożizzjoni qalet li għandha s-suspetti u d-dubji tagħha dwar dak li qed jagħmel il-gvern, pero' jien ngħid li għalkemm min ikollu ħafna dubji jkun skrupluż xorta jmur l-infern bl-iskrupli!

Fir-realta' x'inhu jiġri, Sur President?

Per eżempju, għandna kuntratturi li qed jilmentaw li ma tħallsux ta' xogħol li għamlu fuq bini tat-toroq.

Issa bis-sistema li għandna, għalkemm dawn it-toroq inbnew, għall-accounts tal-gvern ma jeżistux għax għadhom ma tħallsux.

Dan m'huwiex tajjeb u għalhekk qed nipprovaw inbiddlu s-sistema biex inkunu nistgħu nirranġaw dawn l- affarijiet.

Fil-każ tal-pensjonijiet, ġieli jinqalgħu każi fejn ikunu jridu jsiru reviżjonijiet tal-pensjonijiet u bis-sistema li għandna bħalissa l-effett ta' dawn ir-reviżjonijiet jittieħed fl-accounts tal-gvern mhux meta tittieħed id-deċiżjoni li ssir ir-reviżjoni imma meta jsir il-ħlas.

Dan ifisser li jekk id-dipartiment tas-servizzi soċjali idum erba' snin ikarkar biex jagħmel ir-reviżjonijiet, nibdew nuruhom bħala spejjeż fis-snin li fihom jitħallsu dawn ir-revised pensions.

Nerġa' nirripeti li ilna naħdmu b'din is-sistema f'pajjiżna għal għexieren ta' snin u issa la ż-żewġ naħat tal-Kamra qed naqblu li l-affarijiet għandhom jinbdlu aħna qed nipprovaw nagħmlu l-ewwel pass biex nilħqu dan l-oġġettiv.

Meta aħna konna qed namministraw dan il-pajjiż bejn l-1992 u l-1996, bdejna mexjin f'din it-triq u kellna diversi nies li kienu qed jistudjaw is-sistemi ta' l- accounting tal-gvern u fl-ewwel okkażjonijiet li kellna biex nagħmlu affarijiet ġodda, bdejna mill-ewwel fuq is-sistemi ta' accruals.

Per eżempju, meta waqqafna l-kunsilli lokali konna speċifikajna li jridu jużaw is-sistema ta' accrual accounting.

Sur President, jien assolutament ma nistax nifhem l-oġġezzjoni ta' l-oppożizzjoni għal dan il-legal notice għaliex aħna konna nformajniha li konna se nibdew il-proċess edukattiv biex nibdew indaħħlu s-sistema ta' accruals.

Jien naħseb li l-Onor.

Leo Brincat jaqbel miegħi li għadna m'aħniex f'pożizzjoni li naqilbu l- financial regulations tagħna u nimponu l-accrual system fuq l- amministrazzjoni tal-gvern f'daqqa waħda.

THE DEPUTY SPEAKER: L-Onor.

Leo Brincat.

ONOR.

LEO BRINCAT: Sur President, li nista' ngħid huwa li l-Ministru kien qalli li dan l-avviż legali jirrigwarda xi ħaġa sempliċi dwar l- introduzzjoni ta' l-accruals.

Imma meta aħna flejna l-implikazzjonijiet tiegħu, bilfors kellna nieħdu l-pożizzjoni li ħadna hawnhekk.

ONOR.

JOHN DALLI.

Tista' l-oppożizzjoni tgħidilna x'inhuma dawn l- implikazzjonijiet?

THE DEPUTY SPEAKER: Onorevoli Dalli, nixtieq ninformak li fadallek għaxar minuti.

ONOR.

JOHN DALLI: Sur President, nirringrazzja lill-Onor.

Brincat li għadu kemm ikkonferma l-abbokkament li kellna fejn jien informajtu li konna se nagħmlu l-ewwel pass biex naqilbu għas-sistema ta' l-accruals u għalhekk jien ippretendejt li s-seduta tal-lum ma kenitx se tieħu fit-tul.

L-oppożizzjoni qed tgħid li aħna se noħolqu fondi ġodda meta dan ma jidher imkien fil-legal notice.

Barra minn hekk, l-oppożizzjoni qed tgħid li l- Kostituzzjoni ma tippermettix li jinħolqu fondi ġodda, mentri min jaqra l- Kostituzzjoni tajjeb jinduna li din tgħid bil-kontra ta' dak li qed tgħid l- oppożizzjoni u fil-fatt tikkontempla li jinħolqu fondi ġodda.

Kif qal l- Onor. Tonio Borg, artiklu 102 tal-Kostituzzjoni jgħid li d-dħul u l-ħruġ tal-gvern għandhom jiġu mħallsa minn u charged to the consolidated fund sakemm ma jkunx hemm xi liġi oħra mgħoddija minn dan il-parlament li tippermetti li jintefgħu jew jiġu mħallsa minn xi fond ieħor.

Fil-fatt il- liġi li tippermettilna nutilizzaw fondi oħra hija l-Financial Administration and Audit Act, li taħtha jaqgħu l-financial regulations.

Din hija l-liġi li għandna fil-pajjiż taħt il-Kostituzzjoni li tawtorizza l- ħolqien ta' fondi oħra u aħna qed ngħidu li qed nemendaw ir-regolamenti li diġa' jeżistu biex noperaw fond partikolari minnhom.

Il-Financial Administration and Audit Act, li ilha mwaqqfa mill-1962, ħolqot il- contingency fund, it-treasury clearance fund, il-pensions fund u s-sinking fund.

Imbagħad l-oppożizzjoni tressaq protest quddiem il-Qorti Kostituzzjonali għaliex qed tgħid li l-gvern għandu biss il-consolidated fund!

Sur President, il-ministru tal-finanzi għandu ħafna poteri u fil-fatt skond il-liġijiet ta' pajjiżna jista' jagħmel erba' xhur japprova infiq mingħajr budget.

Allura fuq dan l-avviż legali se noħolqu d-dubji u s- suspetti?

Nerġa' nsostni li dan huwa l-ewwel pass biex nibdew indaħħlu s- sistema ta' accrual accounting u jien għadni nassumi li l-oppożizzjoni taqbel li għandha tidħol.

(Interruzzjonijiet) Imma issa ma tistax tgħidli li taqblu fil-prinċipju għax is-sistema ta' l-accruals hija xi ħaġa ta' fatti u trid tiġi mħaddma.

Issa jien qed ngħid ukoll li rridu training process and a cultural change fl-amministrazzjoni governattiva biex naqilbu għal accrual system u ma nistgħux nbiddlu l-financial regulations kollha għaliex dawn huma kollha mibnija fuq il-konċett ta' cash accounting.

Jien naħseb li naqblu li ma jistax ikollna financial regulations li jipprovdu għal cash accounting u accrual system f'daqqa.

Jekk se naqilbu biex nibdew noperaw l-accrual system, irridu nġibu a new set of financial regulations f'dan il-parlament li jipprovdu għal accrual system.

Issa dan l-avviż legali qed jagħtina l-faċilita' li nibdew dan l-educational exercise billi qed ngħidu li jekk isiru spejjeż f'sena waħda, jista' jsir accrual għalihom għas-sena d-dieħla u abbażi ta' dan nibdew inderru man mano lin-nies x'inhuma dawn is-sistemi ta' accruals.

Ma jagħmilx sens li nipprovaw nagħtu l-idea li dawn se jkunu fondi moħbija xi mkien u li ħadd m'hu se jkun jaf x'se jkunu għaliex dawn se jkunu fondi fit-treasury clearance fund u kull sena l-awditur jagħmel analisi dettaljata tal- kontijiet kollha li jkun hemm f'dan il-fund fil-financial report tiegħu.

Jiġifieri li l-oppożizzjoni toqgħod tgħid li l-ministru se jkollu dawn il- flus f'xi fond moħbi x'imkien ħalli meta tiġi l-elezzjoni jkun jista' jroxx il-bżar fl-għajnejn huwa argument fażull għax min ried jagħmel hekk, għamlu meta ma kellux flus imfaddla u minn flus li lanqas kienu budgeted.

Sur President, ir-raġuni vera wara din il-mozzjoni kienet parti minn eżerċizzju ta' marketing li għamel il-Partit Laburista f'Diċembru fuq ir- Revenue Safeguard Act.

Jien m'iniex se nidħol fil-merti ta' din il-liġi pero' ngħid biss li din għadha fuq l-aġenda parlamentari u nispera li tgħaddi minn dan il-parlament għaliex ir-Revenue Safeguard Act għandna bżonnha fil-pajjiż biex meta l-gvern jiġi biex jibda jiġbor it-taxxi ma jiġborhomx illegalment imma jkun covered b'liġi.

MR SPEAKER: Ikkonkludi, jekk jogħġbok, Onor. Dalli.

ONOR.

JOHN DALLI: Illum m'għadniex inħaddmu sistema finanzjarja jew ekonomika ta' żmien in-nanniet imma nispera li qed inħaddmu sistema finanzjarja u ekonomika tal-millennju l-ġdid u għalhekk peress li l- istrutturi ta' tassazzjoni huma differenti milli kienu 30 sena ilu, ma nistgħux nipprovdu għalihom bl-għodda ta' 30 sena ilu.

Il-mossa ta' l- oppożizzjoni dwar ir-Revenue Safeguard Act kienet biex mingħalihom juru l- arroganza tal-gvern.

Jien ngħid li dan il-gvern m'huwa arroganti xejn u nispera li l-oppożizzjoni tifhem li l-pariri legali li ngħatat kienu ħżiena u li dawn l-affarijiet finalment qed isiru a favur ta' amministrazzjoni aħjar f'pajjiżna.

Grazzi, Mr Speaker.

MR SPEAKER: Grazzi.

Nistieden lill-Onor.

Leo Brincat biex jgħaddi għaIl- winding-up.

ONOR.

LEO BRINCAT: Mr Speaker, l-espressjoni Ingliża wżata għal min jagħmel ħafna plejtu fuq ix-xejn hija li jkun qiegħed jagħmel a storm in a teacup u naħseb din hija l-interpretazzjoni li n-naħa tal-gvern ipprovat tagħti lill-mozzjoni mressqa min-naħa ta' l-Oppożizzjoni Laburista għaliex għal darba darbtejn il-kollega tiegħi l-Onor.

Dalli qalilna li jmissna għamilna intervent ta' żewġ minuti biex niskużaw ruħna li milli għidna m'hemm xejn u li konna żbaljati.

Kieku l-argument kien daqshekk sempliċi aħna żgur ma konniex niddejqu nammettu li ħadna żball, pero' nista' nassigurah li dan l-avviż legali flejnih bir-reqqa kollha fuq livell ta' grupp parlamentari, tajnih l-attenzjoni kollha neċessarja, ħadna l-aħjar pariri legali li stajna nieħdu minn dak li kellna available fi ħdan il- partit u l-konklużjoni tagħna kienet li dak li għandna quddiemna huwa anti- kostituzzjonali.

X'għamel il-Gvern bl-interventi interessanti li kien hawn miż-żewġ kelliema tan-naħa tal-gvern?

Iż-żewġ kelliema, wieħed espert legali u l-ieħor espert fil-qasam tal- finanzi, ħarbu mis-sustanza tal-mozzjoni.

Fil-fatt, il-Ministru Dalli tkellem fuq il-press release u ftit li xejn tkellem fuq is-sustanza tal- mozzjoni u ż-żewġ kelliema wessgħu l-interpretazzjoni tal-Kostituzzjoni bħaċ-chewing gum u wrewna triq nofs kedda ta' kif għandna nibdew naslu għal accrual system.

Fil-bidu ta' l-intervent tiegħi, jien stess urejt li kont fhimt x'seta' kellu f'moħħu l-gvern u għidt - u naħseb il-Ministru Dalli fehemni għax kien attent għal dak li kont qiegħed ngħid - li jista' jkun li l-gvern qed juża dan l-arranġament piecemeal biex jipprova jasal għall-introduzzjoni ta' accrual system.

Fil-fatt dan irriżulta minn dak li qal il-Ministru Dalli.

Issa jekk din kienet l-intenzjoni - u jien lest li nieħu l-kelma tal-ministru għalkemm kostituzzjonalment xorta nħoss li l- Gvern huwa żbaljat - jiena ngħid li riforma radikali bħal din żgur m'hijiex se ddaħħal kultura ġdida fost il-poplu Malti kollu billi tipprova tintroduċiha baxx baxx permezz ta' legal notice għaliex din għandha titressaq f'forma ta' liġi komprensiva.

Għalhekk nerġa' ngħid li anke jekk l-intenzjonijiet tal-gvern huma serji u ġenwini, il-gvern xorta waħda lagħab il-karti tiegħu ħażin u uża l-għodda żbaljata biex jipprova jilħaq il-miri tiegħu.

Issa l-gvern ipprova jdawwar il-mejda tal-karti n-naħa l-oħra u qalilna li aħna konna se nadottaw l-istess sistema fil-qasam tal-mediċini.

Irrid ngħid li aħna kulma għamilna kien li peress li kien hemm diversi suppliers ta' mediċini li kien ilhom snin sħaħ ma jitħallsu, dehrilna li parti minnhom effettivament kellhom jitħallsu u qabbadna lid-dipartiment tal-finanzi biex isibilna triq legali u kostituzzjonali kif dan seta' jsir.

Pero' l-Onor.

Dalli huwa kompletament żbaljat meta qed jimplika li aħna konna se nadottaw l-istess sistema li jrid jadotta l-gvern illum għax is- suġġeriment lanqas biss kien sarilna min-naħa tan-nies tekniċi, aħseb u ara kemm stajna nadottaw suġġeriment anti-kostituzzjonali li lanqas biss kien sar lil-gvern ta' dak iż-żmien.

Qed ngħid dawn l-affarijiet to put the record straight għal dawk kollha li forsi segwew dan id-dibatitu għal dawn l-aħħar sagħtejn u kwart.

Jiena, bħall-Ministru Dalli, m'iniex bniedem legali imma rrid nagħmel żewġ osservazzjonijiet fuq l-interpretazzjoni tal- Kostituzzjoni bħala layman u ovvjament min hu legali jista' jikkorreġini f'dan ir-rigward.

Fejn il-Kostituzzjoni tittratta l-qasam tal-finanzi, dejjem titkellem dwar fond imwaqqaf minn jew skond xi liġi mgħoddija minn dan il-parlament u ma ssemmix lill-ministru.

Fil-fatt din il-legal notice ġiet tabled mill- ministru u m'hemmx l-approvazjoni ta' din il-Kamra.

Subartiklu (3) ta' artiklu 102 jgħid li "ebda flejjes m'għandhom jiġu rtirati minn xi fond pubbliku li ma jkunx il-fond konsolidat", u dejjem ssir riferenza skond il- liġi jew skond xi liġi li dak iż-żmien tkun qed isseħħ f'Malta.

Ma jidhirlix li regolament maħruġ b'avviż legali għandna nitfgħuh fl-istess keffa ta' liġi u forsi l-esperti legali jistgħu jikkorreġuni f'dan ir- rigward.

Barra minn hekk, il-Kostituzzjoni ma tgħidx li l-ministru jista' jiftaħ kontijiet ġodda b'mod ġenerali u jiġbor kollox fihom.

Jekk jinfetaħ fond speċifiku, irid ikun hekk awtoriżżat minn din il-Kamra u mhux mill-ministru.

Għalhekk illum rajna li dan il-parlament ġie ridott forsi min-nies legali għal qorti ġdida b'ħafna logħob bil-legaliżmi.

Iżda l- argument politiku prinċipali, li kien il-main thrust wara l-mozzjoni ta' l- oppożizzjoni, cioe' li hemm bżonn li jiġi ttrattat l-aspett ta' l- iskrutinju u l-aspett ta' trasparenza, ma ġiex indirizzat la min-naħa tal- Ministru Borg u lanqas min-naħa tal-Ministru Dalli.

Wieħed irid jifli dawn l-affarijiet in layman's language, għaliex is-suġġett huwa tekniku u jista' jkun anke aridu għal min qiegħed isegwi dan id-dibattitu u forsi m'huwiex intiż fis-suġġett.

L-ewwelnett irrid ngħid li meta tivvota flus f'budget ma tistax tħallas bil-quddiem u fl-istess ħin dak li ma tkunx infaqt ma tistax titfgħu f'suspense accout li jrid jerġa' jiġi vvotat mill-parlament.

Dan l-avviż legali huwa attentat ieħor min-naħa tal-gvern biex jipprova jaqbeż l- estimi ta' din il-Kamra.

Għalhekk aħna ħadna din il-pożizzjoni għaliex fil-fehma tagħna ma tistax tagħmel carry forward għal sena oħra amministrativa mingħajr ma turi x'qed tagħmel.

Dan imur kontra r- regolamenti finanzjarji li jeżistu f'dan il-pajjiż.

(Interruzzjonijiet) Użajtu għodda ħażina u anti-kostituzzjonali biex tbiddluhom u meta niġu għall-fatti naraw min għandu raġun!

L-argumenti li ġab il-gvern la kkonvinċew lilna u wisq inqas ma jistgħu jikkonvinċu l-opinjoni ta' dawk li qed jisimgħuna.

M'għandniex għalfejn noqogħdu nġibu l-iskużi ta' expediency u ta' effiċjenza fil-business tal-Kamra għaliex dawn m'humiex argumenti aċċettabbli għal din il-Kamra.

Inutli li l-ministru jgħid li se jinħoloq fond bi skop speċifiku għaliex il-legal notice tirriferi biss għal fondi separati u ġeneriċi.

Pero' l-Kostituzzjoni tipprovdi li jkun hemm il-fond konsolidat li ma jippermettix ħafna fondi separati jekk il-fond il-ġdid ma jkunx għal xi skop speċifiku u tgħid ukoll li l-ministru tal-finanzi għandu l-obbligu li jorbot id-dħul u l-ħruġ tal-gvern ma' kull sena finanzjarja u ma jistax iħalli flus jitħallsu mil-fond konsolidat f'sena partikolari jekk mhux bl-approvazzjoni ta' l-estimi approvati kif trid il- Kostituzzjoni nnifisha.

L-iktar punt kardinali huwa li filwaqt li l-Kostituzzjoni tipprovdi għal meta jkun hemm ħtieġa ta' nefqa ikbar minn dak previst fl-estimi, ma tagħtix lok li ammonti mhux minfuqa jiġu carried forward għas-sena ta' wara.

Fil-fehma tiegħi, dawn il-punti ma ngħatawx l-attenzjoni meħtieġa min-naħa tal-gvern meta artikolat l-argumenti tagħha biex tiġġustifika l- legal notice li tpoġġiet fuq il-Mejda tal-Kamra mill-Ministru Dalli fix- xahar ta' Novembru.

Min-naħa tagħna qabel ma sar dan id-dibattitu konna nemmnu - u nkomplu nemmnuh issa b'iktar konvinzjoni wara li smajna l- kelliema tal-gvern - li dan il-kontroll kien ikun dejjem meħtieġ, iżjed u iżjed meta wieħed iqis il-gravita' tad-deficit strutturali li ilu jiffaċċja pajjiżna.

Ladarba qed insemmu d-deficits, hija ironija li gvern lanqas biss kellu d-diċenza li jirreaġġixxi għal dak li akkużah bih l-Onor.

Alfred Sant f'din il-Kamra meta kien qed jirrispondi għall-budget speech fejn kien għamilha ċara li jekk naġġustaw l-ispejjeż għall-1998 billi nnaqqsu minnhom dawk attributable għas-snin l-imgħoddija kif ukoll spejjeż kapitali li ma kenux budgeted for għall-1998, insibu li f'din is-sena ġdida finanzjarja l-budgetary gap mhux biss se tkun ta' Lm103 miljun jew aktar iżda f'termini reali se tkun tirrappreżenta żieda ta' 8% fuq id-deficit attwali tas-sena l-oħra.

Dan l-argument ma ġie ttrattat bl-ebda mod min- naħa tal-Gvern lanqas biss biex tirribattih meta s-soltu għal kull ħaġa ta' xejn toħroġ press statements biex tirribatti l-argumenti li jkunu saru min-naħa ta' l-Oppożizzjoni Laburista.

Aħna għandna d-dubji tagħna kemm dan il-gvern se jirnexxilu jrażżan bis-serjeta' l-problema tad-deficit fil- pajjiż.

Għandna dubji serji dwar l-operat tal-liġi tal-VAT, li bdiet taħdem b'ħafna skossi mill-1 ta' Jannar u għandna dubji serji dwar kemm il- VAT effettivament se twassal biex trażżan l-għoli tal-ħajja, tikkontrolla l-ekonomija s-sewda u anke trażżan l-evażjoni tat-taxxa.

Mr Speaker, quddiemna għandna pjan finanzjarju tal-gvern li huwa mifrux fuq medda ta' sitt snin, imma l-indikazzjonijiet juru li l-gvern se jmur off target mill-ewwel sena.

Issa jekk il-gvern se jmur off target mill- ewwel sena, kif nistgħu nibqgħu nagħtu kredibilita' u jkollna fiduċja f'dawk il-projections li qed jagħmel il-gvern li suppost għandhom jeħduna sas-sena 2004?

Il-gvern kien diżonest ma' l-elettorat anke meta ġie għad- deficit reduction.

Għaliex qed ngħid hekk?

Għaliex fil-manifest elettorali li bih rebħu l-elezzjoni li għaddiet b'ċertu konvinzjoni f'dak li huwa termini ta' voti, huma qalu li matul din il-leġislatura se jniżżlu d-deficit għal 3% tal-kejk nazzjonali.

Jekk naraw il-projections li qed jagħmel il-gvern - u hawn irrid nirrimarka li l-gvern qed jagħmel projections sas-sena 2004, is-sena li fiha tkun diġa' saret l-elezzjoni ġenerali u jkun għadda ċertu żmien mill-elezzjoni ġenerali, anke kieku dan il-gvern kellu jagħmel it-terminu sħiħ tiegħu - insibu li l-gvern qed jipproġetta li l-figura tilħaq madwar 4%.

Dan ifisser li l-gvern stess qed jagħmilha ċara li qata' qalbu li jipprova jilħaq il-miri mniżżla fil- manifest elettorali tiegħu li fuqhom rebaħ l-elezzjoni.

ONOR.

JOHN DALLI: Id-deficit ta' 4%, kif speċifikat fil-projections, huwa ta' l-istructural deficit.

Id-deficit kif dejjem nifhmuh bħala deficit, wara ċertu financing bħal per eżempju ta' sale of assets, huwa ta' 3% and below.

ONOR.

LEO BRINCAT: Ħadt nota ta' dak li qal il-ministru biex ma niġix deflected minn dak li qed ngħid.

Kif għidna fid-diskussjoni li kellna quddiemna l-bieraħ f'din il-Kamra, il-gvern qed jorbot kollox mar-riforma fit-tassazzjoni u mat-tkabbir fit-tax base tal-pajjiż innifsu.

Jiena ngħid li jekk il-gvern irid jilħaq l-għanijiet tiegħu jrid jagħmel żewġ affarijiet importanti, pero' hemm dubji serji kemm il-gvern jista' jilħaq dawn l-għanijiet.

X'inhuma dawn l-għanijiet?

L-ewwelnett hemm bżonn li jagħmel efficiency gain sostanzjali f'dak li huwa revenue collection u għad irridu naraw fil-prattika kemm il-gvern se jirnexxilu jagħmel dan u mhux billi sempliċement isiru declarations of intent f'din il-Kamra u barra din il-Kamra.

It-tieni nett irridu naraw kemm il-gvern se jkun effikaċi u effettiv meta jiġi għal dak li huwa expenditure management, iżjed u iżjed billi r-record tiegħu f'expenditure management fis-snin desgħin kien wieħed ta' għajb li żgur ma tantx jawgura tajjeb għar-records li jista' jkollu fis-snin li ġejjin, inkluża s-sena finanzjarja li ninsabu fiha bħalissa.

Il-gvern għandu joqgħod attent ħafna anke għat-twissijiet li għamel l- Bank Ċentrali fil-quarterly review report għal Settembru/Diċembru 1998, li ħareġ xi erbat ijiem ilu, fejn qed jgħid ċar u tond li "there is need for a more prudent fiscal stance".

Jiġifieri l-Bank Ċentrali qed jagħmilha ċara li hemm bżonn ta' iktar prudenza fil-mod ta' kif il-gvern qed jittratta l-problemi fiskali.

Barra minn hekk, il-Bank Ċentrali qed jagħmilha ċara li għalkemm hemm min qed jgħid li ċerta domanda tista' tiżdied fix-xhur li ġejjin, is-sitwazzjoni xorta għadha fraġli ħafna u jgħid li "the strength of external demand in the coming year is as yet uncertain".

Dwar il-VAT il-Bank Ċentrali jgħid bejn wieħed u ieħor dak li pproġetta l-gvern, cioe' li l-imports suppost jiġu irħas.

Fil-fatt il-Bank Ċentrali qed jgħid li "a boost to imports is expected, particularly in view of the relative drop in the price of imports which should result from the new indirect tax system".

Imma minn dak li rajna mill-1 ta' Jannar sal- lum, jidher ċar li hemm dubji serji kemm il-gvern se jirnexxilu jraħħas l- importazzjoni fil-pajjiż meta ħafna prodotti li suppost m'għolewx għolew u prodotti oħra li suppost kelhom jorħsu għolew wkoll.

Imma dwar dan nitkellmu f'okkażjonijiet oħra.

Mr Speaker, irrid nenfasiżża li l-Gvern Laburista ħalla current account u balance of payments situation li kienu in surplus u għalkemm kien hemm ċertu contraction f'dak li jissejjaħ il-merchant trade deficits, kien hemm net inflows iktar qawwija meta ġejna għal dak li huwa dħul tal-gvern, kemm minn dawk li huma servizzi u kif ukoll minn dak li huwa investment income.

Fil-ġimgħat li ġejjin li ġejjin se jkollna okkażjoni f'din il-Kamra nitkellmu kif dan il-gvern, li tant tkaża bis-self li għamel Gvern Laburista, se jkollu jirrikorri huwa wkoll għal self ta' madwar Lm100 miljun.

Dan l-item qiegħed fuq l-aġenda ta' din il-Kamra u għalhekk nimmaġina li se nittrattawh fil-ġimgħat li ġejjin bl-attenzjoni li jixraqlu.

Fl-aħħarnett nixtieq insemmi x'inhuma t-targets tal-gvern ħalli meta niġu għall-fatti 'l quddiem inkunu nistgħu naraw jekk ġewx milħuqa jew le.

Dawn it-targets huma l-estimated effects li suppost għandu jkollhom il- budgetary measures li ntroduċa l-gvern fil-budget.

Għal dak li huwa reduction fil-fiscal deficits, il-gvern qed jgħid li se jnaqqsu b'Lm9.6 miljun fl-1999 u b'Lm14 miljun fis-sena 2000, u Lm2.8 miljun f'dawk li huma other taxes li se jintroduċi plus social security u Lm3.2 miljun fis-sena 2000.

Fil-ġimgħat li ġejjin meta jkollna okkażjoni oħra li nitkellmu fuq il- finanzi niddiskutu kemm il-Gvern se jirnexxilu jilħaq dawn l-objectives.

Mr Speaker, nagħlaq billi ngħid li din il-mozzjoni hija intiża biex tilħaq ħames għanijiet: Hija intiża biex tiftaħ għajnejn il-gvern u anke għajnejn iċ-ċittadini li qegħdin nirrappreżentaw f'dan il-parlament; hija intiża biex issaħħaħ l-operat tal-parlament; hija intiża biex tenfasizza l- bżonn ta' trasparenza u accountability fix-xogħol tagħna; hija intiża biex tissottolinea d-delikatezza li biha għandna nittrattaw suġġetti fiskali u monetarji; u fl-aħħarnett hija intiża biex tisħaq għal iktar rispett lejn il-Kostituzzjoni ta' pajjiżna.

Grazzi, Mr Speaker.

MR SPEAKER: Grazzi.

Il-mistoqsija hija l-mozzjoni kif mressqa u moqrija mill-Onor.

Leo Brincat.

Dawk favur?

(Onor. Membri: Aye) Dawk kontra?

(Onor. Membri: No) Negatived.

ONOR.

MEMBRU: Division.

MR SPEAKER: Din id-division tittieħed minn hawn u għoxrin minuta oħra.

Fid-9.00 p.m. il-Kamra ġiet sospiża u rriżumiet fid-9.20 p.m.

MR SPEAKER: Se nerġa' npoġġi l-mistoqsija fuq il-mozzjoni kif imressqa u moqrija mill-Onor.

Leo Brincat.

Dawk favur?

(Onor. Membri: Aye) Dawk kontra?

(Onor. Membri: No) Negatived.

ONOR.

MEMBRU: Division.

VOTAZZJONI NRU : 147 FAVUR : 27

L-Onor.

|Abela Carmelo |Farrugia Michael| |Agius Chris |Farrugia Noel | |Attard Montalto |Gulia Gavin | |John | | |Bartolo Evarist |Herrera Jose' | |Borg Karmenu |Law Rita | |Brincat Leo |Mangion Charles | |Buhagiar Louis |Mizzi Joe | |Cardona Chris |Parnis Silvio | |Chircop Karl |Refalo Anton | |Cilia Joe |Sammut Joseph | |Coleiro Marie |Sant Alfred | |Louise | | |Cuschieri Joseph|Vassallo Adrian | |Debono Grech Joe|Vella George | |Farrugia Angelo | |

KONTRA: 32

L-Onor.

|Abela Anthony |Galea Censu | |Agius Francis |Galea Louis | |Asciak Michael |Galea Mario | |Azzopardi |Gatt Austin | |Frederick | | |Azzopardi Jason |Gonzi Lawrence | |Bonnici Josef |Hyzler George | |Bonnici Michael |Mifsud Bonnici | | |Antoine | |Borg Joe |Mifsud Bonnici | | |Carmelo | |Borg Tonio |Mugliett Jesmond| |Cristina Dolores |Muscat Claude | |Dalli John |Pullicino George| |D'Amato Helen |Pullicino | | |Orlando Jeffrey | |De Marco Guido |Refalo Michael | |Debono Giovanna |Vassallo Edwin | |Farrugia Jean |Zammit Ninu | |Pierre | | |Fenech Adami |Zammit Dimech | |Eddie |Francis |

Il-mozzjoni m'għaddietx.

MR SPEKAER: Sar il-ħin.

Nitlob lill-Ministru għall-Politika Soċjali biex iressaq l-Aġġornament.

AĠĠORNAMENT

ONOR.

LAWRENCE GONZI: Mr Speaker, nipproponi l-Aġġornament tal-Kamra għal nhar it-Tnejn, 18 ta' Jannar, 1999, fis-6.00 p.m. b'din l-aġenda:

Mozzjonijiet

L-Ewwel Qari ta' Abbozz ta' Liġi li jemenda l-Kodiċi ta' Organizzazzjoni u Proċedura Ċivili, Kap 12.

L-Ewwel Qari ta' Abbozz ta' Liġi li jemenda l-Att dwar it-Trasferiment ta' Artijiet tal-Gvern, Kap 268.

Mozzjoni ta' Sfiduċja f'Mr Speaker.

Ordnijiet tal-Ġurnata

Abbozz ta' Liġi li jemenda l-Att dwar il-Ħabs - it-Tieni Qari (Kont.);

Abbozz ta' Liġi li jemenda l-Ordinanza dwar il-Pensjonijiet - it-Tieni Qari;

Abbozz ta' Liġi dwar Self Lokali (Nru. 2) - it-Tieni Qari;

Abbozz ta' Liġi li jemenda l-Att dwar Dazju tas-Sisa (Emenda Nru. 3) - it- Tieni Qari;

Abbozz ta' Liġi li jemenda l-Att dwar Proprjeta' tal-Għadu - it-Tieni Qari;

Abbozz ta' Liġi li jemenda l-Att dwar Taxxa tar-Reġistrazzjoni ta' Vetturi bil-Mutur (Emenda Nru 2) – it-Tieni Qari;

Abbozz ta' Liġi li jemenda l-Att dwar l-Amministrazzjoni tat-Taxxa - it- Tielet Qari; u

Abbozz ta' Liġi li jemenda l-Att dwar il-Protezzjoni ta' l-Erarju - it- Tieni Qari (Kont.); u

Abbozz ta' Liġi li jemenda l-Att dwar is-Sigurta' Soċjali – Kumitat Permanenti.

Irrid infakkar lill-Kamra li dwar il-mozzjoni ta' sfiduċja f'Mr Speaker, intlaħaq qbil fil-Kumitat għax-Xogħol tal-Kamra li jkun hemm seduta waħda allokata għad- diskussjoni ta' din il-mozzjoni u l-proċedura li tintuża prattikament tkun l-istess waħda li ntużat għad-diskussjoni tal-mozzjoni li kellna quddiemna llejla.

MR SPEAKER: Grazzi.

Rimarki?

L-Onor.

Tony Abela.

ONOR.

TONY ABELA: Mr Speaker, matul il-ġimgħa li għaddiet meta l- Ministru għall-Politika Soċjali kien qed jagħlaq il-liġi dwar is-sigurta' soċjali, hu saħaq li mill-iktar fis possibbli dan il-pajjiż għandu jieħu dawk il-passi meħtieġa biex jistudja immedjatament il-ħtieġa tar- ristrutturazzjoni f'dak kollu li għandu x'jaqsam mal-politika soċjali.

Meta nitkellmu fuq servizzi soċjali m'għandniex naħsbu biss fil-ħlas tal- pensjonijiet imma rridu ninkludu s-servizzi soċjali kollha li jingħataw minn mindu mara tiskopri li hija tqila sakemm il-bniedem jiġi nieqes.

Illum nafu li hemm biss erba' ħaddiema għal kull pensjonant li qed jikkontribwixxu biex ikunu jistgħu jingħataw il-pensjonijiet, biex tingħata għajnuna lill-istudenti, lil dawk li għandhom bżonn ta' social housing u biex tingħata għajnuna lil persuni b'diżabilita' ħalli jkunu jistgħu jgħixu b'mod diċenti.

Għalhekk flimkien irridu naraw kif dan il-pajjiż se jkun kapaċi jkompli jagħti dawn is-servizzi soċjali mingħajr ma jibqa' jkollna l-iżbilanċ li qed jirriżulta fil-budget ta' kull sena bejn id-dħul u l-ħruġ tal-gvern.

Huwa importanti li tinstab soluzzjoni li għalkemm forsi tista' tweġġa' lil xi ftit, tkun sostenibbli għall-futur ta' dan il-pajjiż.

Aħna nafu li żmien 15-il sena oħra se jkun hawn biss żewġ ħaddiema jikkontribwixxu għal kull pensjonant, pero' la l-popolazzjoni tagħna se tkompli tikber, se jkollna bżonn ta' iktar servizzi tas-saħħa, iktar djar ta' l-anzjani u iżjed flus biex bħala pajjiż inkunu nistgħħu nsostnu dawn l-affarijiet.

Għalhekk huwa importanti li l-poplu tagħna jassumi r-responsabilitajiet tiegħu f'dak li huwa ħlas ta' taxxi dovuti lill-gvern ħalli l-problema ta' l-iżbilanċ fiskali tonqos.

Għalkemm sfortunatament ikun hawn min jipprova jieħu vantaġġ politiku minn dawn is- sitwazzjonijiet, jien konvint li kemm il-gvern u kif ukoll l-oppożizzjoni kapaċi jitilgħu tarġa 'l fuq mill-mentalita' ta' politika partiġġjana ħalli naslu biex nagħtu soluzzjoni dejjiema lill-poplu Malti f'dan ir-rigward.

Fil-ftit minuti li għandi nixtieq nitkellem fuq problema li ngħatat prominenza mill-ġurnal lokali "The Malta Independent" madwar żewġt iĦdud ilu, dwar dak li qed jiġri fid-dinja tal-kummerċ ta' madwarna bħalissa.

Fil-Malta trade fair grounds isiru fieri varji li l-poplu jattendi għalihom bi ħġaru biex jixtri l-bżonnijiet tiegħu u dan isir kemm matul il-fiera l- kbira tas-sajf u kif ukoll fid-diversi fieri partikolari li jkun hemm.

Sal- lum dawn il-fieri tieħu ħsiebhom it-trade fair corporation, li hija a non- profit making organisation u hija rappreżentata mill-gvern, minn diversi constituted bodies u mill-esibituri li jieħdu sehem fil-fieri.

Din il- korporazzjoni tissejjaħ a non-profit making organisation mhux għax ma tagħmilx qligħ matul is-sena imma għax hija impenjata li l-qligħ li tagħmel kull sena terġa' tinvestih fl-istess grounds li hemm.

Minkejja li nbidlu ż- żmenijiet u żviluppat l-ekonomija tal-pajjiż, min waqqaf il-korporazzjoni rnexxilu b'għaqal isib mezz kif kull settur rappreżentat ikollu s-say tiegħu u fil-fatt fil-memorandum of association ta' l-istess korporazzjoni nsibu li ħadd ma jista' jipprova jieħu over tas-sitwazjoni minn kif inhi.

Kull qligħ reġistrat fis-sena jerġa' jiġi investit biex jitjieb il-post ta' l-esibizzjoni u l-istess fieri jkunu ta' livell aħjar minn sena għal oħra.

Fil-fatt f'dawn l-aħħar sitt snin il-livell tal-fiera għola u l- affarijiet esibiti żdiedu b'mod sostanzjali u dan juri s-sens ta' għaqal, kuraġġ u ħeġġa min-naħa tal-korporazzjoni, li rnexxilha tagħti kontribut kbir lill-kummerċjant u lill-ekonomija tal-pajjiż.

Dan il-fattur wassal lill-korporazzjoni biex tmur fuq is-sidien ta' l-art biex tipprova tara jekk huwiex possibbli li tixtri t-trade fair grounds ħalli x-xogħol u l- investiment li jsir fl-istess proprjeta' jibqa' jitgawda għal dejjem mill- poplu tagħna.

Il-korporazzjoni ntalbet il-ħlas ta' Lm2 miljun għal din l-art u dak iż-żmien kienet talbet lill-Gvern Laburista biex jeżentaha mil- ħlas tal-boll.

Fil-fatt il-ministru tal-finanzi ta' dak iż-żmien, l-Onor.

Leo Brincat, permezz ta' ittra maħruġa mill-istess ministeru aċċetta din it-talba pero' għamel ċerti kondizzjonijiet li b'mod l-iżjed sfaċċat setgħu jibbenefikaw minnhom uħud minn dawk li llum jifformaw parti mill- istess korporazzjoni u fl-istess ħin taw daqqa ta' ħarta lil dawk li kienu f'minoranza fil-korporazzjoni għax ma setgħux iwasslu l-kelma tagħhom jew jużaw il-veto tagħhom għal ċerti affarijiet.

Huwa importanti li din il- korporazzjoni li tirrappreżenta diversi entitajiet b'interessi differenti jkollha l-veto ħalli min għandu s-saħħa ma jkunx jista' jkisser jew joħloq xi sistema li biha jgħattan lil min hu iżjed dgħajjef minnu b'tali mod li ż- żgħir ma jkunx jista' jipproteġi l-pożizzjoni tiegħu.

B'din il-famuża ittra l-ministeru weġġa' sfaċċatament lill-esibituri għaliex kienet qed tiġi llobbjata sistema li biha l-korporazzjoni eżistenti kienet se tiġi sostitwita biex tkun kontrollata totalment mill-mexxejja ta' diversi constituted bodies li dak iż-żmien kienu qed jipprovaw jintgħoġbu mal- gvern.

Dawn in-nies qed jipprovaw jagħmlu karambola kontra l-kummerċjant u kontra n-nies li jżuru l-fieri għaliex għadhom sal-lum jipprovaw ibiddlu s-sistema biex minn entita' li tinvesti l-qligħ tagħha fiha nnifisha, ssir entita' li l-qligħ jitqassam f'dividends jew b'xi mezz ieħor fejn il-flus jibdew jgħibu u nispiċċaw biex ikollna entita' ġdida li tkun il-money- maker tal-constituted bodies.

Fuq quddiem fost dawn in-nies insibu lil Carlo Cini, li sfortunatament sal-lum għadu l-president tat-trade fair corporation.

Dan il-bniedem kien wieħed minn dawk li wera ruħu favur il- Gvern Laburista u forsi laħaq wieħed minn dawk li kien jissejjaħ bħala benefattur jew ħabib tal-partit mill-ministri ta' dak iż-żmien.

Irrid ngħid ukoll li s-Sur Carlo Cini pprova jagħmel ċerti laqgħat malajr biex l- affarijiet jgħaddu baxx baxx pero' ġie kkontrollat minn diversi membri oħrajn.

Fil-fatt hemm diversi parteċipanti fl-istess korporazzjoni li qed jipprovaw jagħmlu karambola biex il-power sharing u d-decision-making jispiċċa milli jinqasam fuq kulħadd u jkun f'idejn erba' minn nies, bil- konsegwenza li l-korporazzjoni kif nafuha llum, li għandha l-weights and measures tagħha u tista' żżomm lil xi ħadd milli jipprova jgħaffeġ lil ħaddieħor, tispiċċa darba għal dejjem.

Kieku kellu jiġri hekk jibdew jikkmandaw biss il-constituted bodies u l-parteċipanti fl-istess fieri, li finalment huma n-nies li jħallsu flimkien maċ-ċittadini biex il- korporazzjoni tibqa' għaddejja, ma jkollhom l-ebda say.

Issa smajna li dawn qed jipproponu xi emendi żgħar f'din il-korporazzjoni ġdida li jridu joħolqu, pero' jien nappella lill-Ministru Josef Bonnici biex jara sewwa dak li forsi tant ġie mkebbeb u muri sabiħ lill- amministrazzjoni preċedenti u ma jħallix min jipprova jbiddel is-sistema għaliex inkella jispiċċa x-sharing of power u ssir karambola li toħloq diskriminazzjoni favur dawk li jħaddnu l-fehmiet tas-Sur Carlo Cini u l- klikka tiegħu.

It-trade fair corporation, kif inhi komposta llum, lesta tixtri l-art u m'għandhiex bżonn tingħaqad gommorra mal-gvern tal-ġurnata, hu min hu, biex tixtri l-art.

Fl-opinjoni tiegħi, il-gvern għandu unilateralment u bla ma jagħmel il-kondizzjonijiet li ġew proposti mill- klikka, jeżenta lill-istess korporazzjoni mit-taxxa tad-dokumenti u jekk hemm bżonn jagħtiha anke tax holiday għal perijodu ta' snin biex mhux biss tkun tista' tixtri l-art imma tkompli l-embellishment tal-post mingħajr ma jkollha għalfejn tgħolli l-prezzijiet tal-parteċipanti u tal- viżitaturi tal-fieri.

Nagħlaq billi nitlob lill-Ministru Bonnici - forsi mhux lilu personalment imma iktar lil ta' madwaru - biex ma narmux dak li ħadem tajjeb u li għadu jaħdem tajjeb sal-lum u ma nħallu li jsir l-ebda trade-off fit-trade fair corporation għaliex ma nistgħux nafdaw lil min irid jieħu over.

Fil- fatt, darba oħra f'aġġornament ieħor inkun nista' nelabora aktar fuq dan is-suġġett.

Grazzi, Sur President.

THE DEPUTY SPEAKER: Aktar rimark?

L-Onor.

Jean Pierre Farrugia.

ONOR.

JEAN PIERRE FARRUGIA: Sur President, dan l-aħħar attendejt għal seminar li ġie organiżżat mill-kunsill lokali ta' Tal-Pieta' u ta' Gwardamanġa dwar it-tniġġiż ta' l-arja.

Bħala membru parlamentari li nirrappreżenta dawn il-lokalitajiet il-kunsilliera ta' Tal-Pieta' u ta' Gwardamanġa talbuni biex inpoġġi fuq il-Mejda tal-Kamra petizzjoni li ġiet iffirmata mir-residenti biex il-gvern jara x'jista' jagħmel biex jonqsu l- emissions miċ-ċmieni ta' l-inċineratur ta' l-Isptar San Luqa u anke tal- power station tal-Marsa.

Fil-fatt il-petizzzjoni tgħid hekk:

"Aħna hawn taħt iffirmati, nappoġġjaw lill-Kunsill Lokali ta' Tal- Pieta' fil-kampanja sabiex titqajjem kuxjenza mmedjata fost l- awtoritajiet u l-pubbliku in ġenerali dwar l-emissjonijiet miċ-ċmieni ta' l-inċeneratur ta' l-Isptar San Luqa u l-power station tal- Marsa.".

Naħseb li nista' npoġġi din il-petizzjoni fuq il-Mejda tal-Kamra.

THE DEPUTY SPEAKER: Naturalment titqiegħed bħala paper laid u mhux bħala petizzjoni.

ONOR.

JEAN PIERRE FARRUGIA: Nitlob il-permess tal-Kamra biex inpoġġi dan id-dokument fuq il-Mejda tal-Kamra.

THE DEPUTY SPEAKER: Hawn permess?

(Onor. Membri: Iva)

Il-permess ingħata.

ONOR.

JEAN PIERRE FARRUGIA: Inpoġġi fuq il-Mejda tal-Kamra:

Petizzjoni minn residenti ta' Tal-Pieta' u Gwardamanġa favur kuxjenza dwar l-emissjonijiet miċ-ċmieni ta' l-inċineratur ta' l- Isptar San Luqa u l-power station tal-Marsa.

Fil-leġislatura l-oħra kont għamilt diversi interventi fl-aġġornament ta' din il-Kamra biex il-kwestjoni ta' l-inċineratur ta' l-Isptar San luqa tiġi ttrattata mill-iktar fis possibbli.

Fil-fatt f'Mejju ta' l-1997, fi żmien l-Amministrazzjoni Laburista, kont għamilt mistoqsija lill-ministru tas- saħħa, fejn kont staqsejtu:

"Jista' l-ministru jgħid x'inhuma l-iżviluppi dwar l-inizjattiva li qed jieħu l-gvern biex jonqos l-combustion residue mill-inċineratur fl- Isptar San Luqa?".

Il-ministru tas-saħħa ta' dak iż-żmien, l-Onor.

Michael Farrugia, kien weġibni li:

"F'dawn l-aħħar xhur ...",

- u kien qed jinkludi żmien l-amministrazzoni Nazzjonalista ta' qabel -

"... kienu bdew isiru diskussjoniiet ma' persuni konċernati rigward l- iżvilupp ta' sistema ta' waste management modern u effiċjenti għall- iskart ta' l-isptarijiet.

Kienu saru wkoll preżentazzjonijiet minn ditti privati biex juru x'sistemi ġodda ta' waste management kien hemm fis-suq barra minn Malta.".

Aktar tard fl-istess xahar kont tlabt lill-ministru tas-saħħa biex jgħid fejn isir l-inceneration tal-waste ta' l-isptarijiet l-oħra f'pajjiżna, fosthom l-Isptar Sir Paul Boffa, l-Isptar Mount Carmel, l-Isptar San Vincenz de Paule, l-Isptar Zammit Clapp u l-Isptar Ġenerali ta' Għawdex.

Kont tlabtu garanziji dwar l-iskart radjoloġiku fl-Isptar San Luqa biex dan żgur ma jkunx ta' ħsara għas-saħħa tar-residenti fl-inħawi u tlabtu wkoll l-inċidenza ta' mard li huwa marbut mat-tniġġiż ta' l-arja, b'mod partikolari l-marda tal-bronkite kronika, il-marda tal-kanċer fil-pulmun u l-marda ta' bronchial asthma fil-gżejjer Maltin b'mod ġenerali u kif ukoll fil-lokalitajiet tal-Marsa, ta' Tal-Pieta', il-Ħamrun u Gwardamanġa.

It- tweġiba għal din il-mistoqsija kienet li:

"L-iskart radjoloġiku li jiġi prodott mill-iSptar San Luqa jiġi dispost wara li jgħaddi biżżejjed żmien minn fuqu li jiggarantixi li l- attivita' tiegħu tkun waqgħet għal livelli inokwi.

Materjal dijanostiku jew terapewtiku li jkollu half life twila jinżamm ġewwa holding tanks għal perijodu ta' żmien suffiċjenti biex jiġi de-attivat qabel ma jiġi mormi jew inċenerat.

Il-miżuri li jittieħdu huma fuq rakkomandazzjoniiet ta' l- International Commission on Radiological Protection.

Jien sodisfatt li l-Isptar San Luqa qed josserva rakkomandazjonijiet internazzjonali għal dak li jirrigwarda skart radjoloġiku".

Meta wieħed jiġi għall-figuri ta' inċidenza ta' mard, huwa interessanti li wieħed jinnota li għal dak li jirrigwarda l-kanċer fil-pulmun, filwaqt li f'pajjiżna b'mod ġenerali r-rata għal kull 1,000 persuna hija ta' 0.36, fil-lokalitajiet tal-Ħamrun, Pieta', Gwardamanġa u l- Marsa r-rata hija ta' 0.42.

Dan ifisser li r-rata hija kemm xejn għolja f'dawn il-lokalitajiet milquta sew mill-inċineratur ta' l-iSptar San Luqa u kif ukoll mill-power station tal-Marsa milli fil-bqija tal-gżejjer Maltin.

Għal dak li jirrigwarda n-numru ta' admissions fl-Isptar San Luqa b'każijiet ta' bronkite kronika, dak li aħna nsejħulu acute exacerbation ta' chronic bronchitis, jirriżulta li filwaqt li fil-gżejjer Maltin ir-rata hija ta' madwar 0.57 għal kull 1,000 persuna, fil-lokalitajiet tal-Ħamrun, Pieta', Gwardamanġa u l-Marsa r-rata hija ta' 0.64.

Għaldaqstant, anke għal dak li jirrigwarda bronkite kronika jew bronkite akuta, żgur li admissions minn dawn l-inħawi huma iktar frekwenti milli mill-bqija tal-gżejjer Maltin.

Pero' b'mod sorpriż ninnota li għal dak li jirrigwarda l-ażma n-numru ta' admissions fl-isptar kien iktar għoli b'mod ġenerali mill-gżejjer Maltin milli milll-inħawi tal-Ħamrun, Pieta', Gwardamanġa u l-Marsa.

Fil-fatt għal kull 1,000 admission ta' ażma r-rata kienet ta' 1.55 għall-gżejjer Maltin u 1.37 għal-lokalitajiet tal-Ħamrun, Pieta', Gwardamanġa u l-Marsa.

Wieħed irid jiftakar ukoll li l-marda ta' l-ażma hija iktar komuni fit- tfal u peress li f'dawn il-lokalitajiet hemm inqas tfal milli hemm fi bliet u rħula oħra f'pajjiżna, jista' jkun li dan il-fattur ikollu effett fuq dawn il-figuri.

Barra minn hekk, l-Isptar San Luqa huwa iktar viċin dawn il-lokaitajiet u allura jista' jkun li n-numru ta' admissions jkun iktar qawwi.

Hemm fatturi oħrajn li jistgħu jikkawżaw dan il-mard, fosthom it-tipjip u allura f'postijiet partikolari fejn, per eżempju, ikun hemm aktar ħaddiema ta' l-id wieħed jistenna li t-tipjip ikun iktar frekwenti u għaldaqstant jista' jaffettwa dawn il-figuri.

Fl-1997 kont għamilt mistoqsija oħra lill-ministru tas-saħħa dwar il- kwestjoni ta' l-inċineratur ta' l-Isptar San Luqa u l-ministru kien weġibni li fiċ-ċumnija ta' l-isptar hemm ħames exhaust pipes, erba' mill-boilers u wieħed mill-inċineratur.

Hu qalli li mill-boiler ġieli joħroġ duħħan iswed iżda normalment ma jkunx hemm tniġġiż viżibbli u meta fl-1996 ġie analizzat ir-rubbish ta' l-isptar biex jiġi identifikat x'jikkawża dan id-duħħan iswed, irriżulta li dan kien dovut għar-rimi ta' materjal tal-plastic u biex dan jiġi evitat saqqijiet ma baqgħux iżjed jinħarqu fl-isptar u l- plastic u autoclaves jiġu mormija fil-miżbla tal-Magħtab.

Irrid ngħid li f'Ottubru ta' l-1997, il-ministru kien qal li d-dipartiment tas-saħħa kien għadu qed jistudja fid-dettall pjanijiet ta' waste management għall-futur.

Sur President, f'din il-leġislatura jien erġajt għamilt mistoqsijiet lill-ministru tas-saħħa, l-Onor.

Louis Deguara, fejn staqsejtu:

"Jista' l-Ministru jibda jara li jsiru analisi ta' diversi gassijiet tossiċi minħabba l-inċeneratur ta' l-Isptar San Luqa bħalma tagħmel il- Korporazzjoni Enemalta fil-każ tal-power station tagħha, peress li d- dipartiment tas-saħħa għandu jkun minn ta' l-ewwel biex jagħti eżempju għal dak li jirrigwarda tniġġiż ta' l-arja?".

Hija paradossali li filwaqt li l-Korporazzjoni Enemalta teżamina l-arja fl- inħawi tal-power stations biex tkun ċerta li l-livell ta' tniġġiż ta' l- arja għal dak li jirrigwarda diversi gassijiet tossiċi huwa inqas mill- ogħla ammont aċċettabbli internazzjonalmenti, id-dipartiment tas-saħħa sal- ġurnata tal-lum għadu ma jagħmilx dan l-eżerċizzju.

Meta jien sħaqt li d- dipartiment tas-saħħa għandu jkun minn ta' quddiem nett biex jeżamina t- tniġġiż ta' l-arja għaliex xogħlu primarjament huwa li jipproteġi s- saħħa taċ-ċittadini Maltin mhux biss f'livell ta' kura imma anke f'livell ta' prevenzjoni, il-Ministru Louis Deguara weġibni li d-dipartiment tas- saħħa kien qed jistudja x'metodi ta' analisi għall-gassijiet tosiċi fl-arja jistgħu jsiru fl-akwati ta' madwar l-inċeneratur ta' l-Isptar San luqa.

Huwa importanti li jkollna riżultati mill-iktar fis possibbli kemm għal dak li jirrigwarda żvilupp ta' sistema ta' waste management għall-iskart ta' l- isptarijiet f'pajjiżna u kif ukoll għal dak li jirrigwarda l-metodi dwar analisi ta' gassijiet tossiċi fl-arja fl-akwati ta' madwar l-inċeneratur ta' l-Isptar San Luqa.

Qabel nagħlaq, Sur President, nixtieq nagħmel riferenza għall-epidemija ta' l-influwenza li qed taħkem il-gżejjer tagħna bħalissa.

Irrid nieħu din l-okkażjoni bħalma diġa' għamilt f'okkażjoniiet oħra fuq il-media biex inserraħ ras il-poplu Malti li l-influwenza fil-parti l-kbira tal-każijiet m'hijiex qed tagħmel xi ħsara ta' barra minn hawn u fil-fatt qed ikollna s- sintomi tad-deni, uġigħ ta' ras, uġigħ fl-għadam, għejja, sogħla anke agressiva, flissjoni u f'xi każijiet ikun hemm sintomi ta' gastro- enteritis.

Jiena bħala tabib tal-familja rajt wkoll diversi każijiet ta' influwenza u għalkemm insib sinjali ta' infjammazzjoni fil-griżmejn jew kultant xi daqsxejn bronkite imma żgur li m'hemmx lok għall-allarm.

Filwaqt li huwa minnu li tfal li jbatu bl-ażma huma iktar suxxettibbli għall-attakki ta' l-ażma, u anzjani li jbatu b'heart failure jew bronkite kronika huma iktar suxxettibbli għal xi komplikazzjonijiet, bħalma hija dehydration speċjalment fil-każijiet ta' deni għoli, nemmen li m'hemmx lok għall-allarm.

Dan qed ngħidu għax m'ilux kont fl-Isptar San Luqa qed inżur xi pazjenti u kont impressjonat bin-numru esaġerat ta' pazjenti li hemm rikoverati fis-swali tal-mediċina.

Grazzi, Sur President.

THE DEPUTY SPEAKER: Grazzi.

Sar il-ħin.

Il-Kamra hija aġġornata għal nhar it-Tnejn, 18 ta' Jannar fis-6.00 p.m. bl-aġenda kif komunikata mill-Ministru għall-Politika Soċjali.

Fid-9.53p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

TA' QALI - INDUSTRIAL ESTATE

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' l-Ministru jinforma lill-Kamra dwar l-iżviluppi li ntlaħqu mill-5 ta' Settembru 'l hawn fl-Industrial Estate ta' Ta' Qali?

Kemm fil-fatt huwa n-numru ta' industriji żgħar u kbar li joperaw minn Ta' Qali fil-preżent u kemm iħaddmu ħaddiema?

ONOR.

JOSEF BONNICI: L-iżviluppi li ntlaħqu mill-5 ta' Settembru, 1998 'l hawn fl-Industrial Estate ta' Ta' Qali huwa dawn li ġejjin:

a) beda x-xogħol fuq wieħed minn tliet car parks ippjanati bħala parti mill-proġett ta' żvilupp ta' din iż-żona.

b) qed jiġu ppreparati l-ispecifications għal xogħol ta' upgrading ta' servizzi u toroq.

ċ) qed jiġi ppreparat construction management plan biex jirregola x- xogħlijiet li jridu jsiru, liema pjan irid jiġi sottomess għall- approvazzjoni ta' l-Awtorita ta' l-Ippjanar.

d) l-MDC hija nformata wkoll li waslet biex tiġi pproċessata applikazzjoni għall-permess li hija kienet għamlet biex jinbena administration block li jservi l-ħtiġijiet ta' din iż-żona.

In-numru ta' industriji żgħar u kbar li joperaw minn Ta' Qali huwa 67.

Dawn l-Industriji iħaddmu bejniethom 195 persuna fulltime, 20 part-timers u sitt outworkers.

WSC

L-ONOR.

EVARIST BARTOLO staqsa lill-Ministru għas-Servizzi Ekonomiċi: Jista' l-Ministru jgħid x'passi se jittieħdu biex fil- Korporazzjoni għas-Servizzi ta' l-Ilma jseħħ dak li ntqal fid-diskors tal- Budget 1999:

"nistennew li din il-Korporazzjoni żżid l-effiċjenza tagħha għax ħadd ma jista' jippretendi li l-poplu jħallas minn imnieħru, kemm fil-prezz ta' l-ilma jew f'taxxi oħra għal ineffiċjenza u ħela li għandhom jispiċċaw"?

ONOR.

JOSEF BONNICI: Jiena nformat li għalkemm dan l-aħħar l-attenzjoni tal-Korporazzjoni għas-Servizzi ta' l-Ilma kienet ikkonċentrata fuq l- irranġar tal-problemi li ġew ikkaġunati mill-użu ħażin tas-sistema tal-ħruġ tal-kontijiet fl-aħħar sena.

Qed isir eżerċizzju li permezz tiegħu mhux biss jiġu ddentifikati l-problemi li qed ixekklu l-effiċjenza fil- korporazzjoni, iżda wkoll jitfasslu miżuri biex l-effiċjenza tiġi ammeljorata.

TAXXI INTERNI - KONTRIBUZZJONIJIET SOĊJALI

L-ONOR.

EVARIST BARTOLO staqsa lill-Ministru tal-Finanzi: Jista' l-Ministru jgħid kemm hu stmat li se jdaħħal il-Gvern matul l-1999 miż- żieda fil-kontribuzzjoni soċjali ta' l-impjegati minn 8.33% għal 9% tal- paga bażika?

ONOR.

JOHN DALLI: Hu stmat li ż-żieda fil-kontribuzzjoni tas-sigurta soċjali ta` l-impjegati minn 8.33% għal 9% tissarraf b`kollox fi dħul ta` Lm4.8 miljuni, li minnhom il-Gvern stess ikun ikkontribwixxa Lm1.6 miljuni (terz) bħala kontribuzzjoni ta` l-istat.

Dan ifisser dħul net ta` Lm3.2 miljuni.

ESTIMI ĠENERALI 1999 - ŻIEDA FIL-PREZZIJIET

L-ONOR.

EVARIST BARTOLO staqsa lill-Ministru tal-Finanzi: Jista' l-Ministru jgħid kemm hu stmat li se jdaħħal il-Gvern miż-żieda mħabbra fl- aħħar Budget matul l-1999: ta' 10ċ fuq pakkett sigaretti king size; ta' 10ċ fuq pakkett sigaretti standard; fuq is-sisa tat-tabakk għas-sigaretti tal-brim?

ONOR.

JOHN DALLI: Permezz taż-żidied fid-dazju tas-sisa mħabbra fl-aħħar budget fuq sigaretti King Size u Standard Size u fuq it-tabakk għas- sigaretti tal-brim, l-erarju tal-Gvern hu mistenni li jiżdied b`madwar Lm2.0 miljuni.

SWIEQI - TRAFFIC LIGHTS

L-ONOR.

EVARIST BARTOLO staqsa lill-Ministru ta' l-Intern: Jista' l-Bord għall-Kontroll tat-Traffiku jieħu l-passi meħtieġa biex fis- Swieqi jonqsu l-perikli li hemm għal dawk li joħorġu bil-karozza min-naħa tal-Green Grove Guest House u minn taħt il-bridge għal Regional Road?

Jistgħu jsiru traffic lights f'dawn iż-żewġ postijiet fis-Swieqi?

ONOR.

TONIO BORG: Nitlob lill-Onor.

Interpellant jirriferi din il- mistoqsija lill-Ministru konċernat.

SERVIZZ ĊIVILI - IMPJEGATI

L-ONOR.

EVARIST BARTOLO staqsa lill-Prim Ministru: B'riferenza għal dak li hemm f'paġna 70 tad-diskors tal-Budget 1999 fejn jingħad:

"Se nitkellmu mal-unions biex nindirizzaw il-problema ta' nies żejda f'ċerti gradi.".

Jista' l-Ministru jgħid meta se jibdew il-laqgħat mal-unions dwar din it- tema?

Min se jmexxi dawn il-laqgħat min-naħa tal-Gvern?

Il-Gvern kemm jaħseb li għandu ħaddiema żejda u f'liema gradi qegħdin?

ONOR.

EDDIE FENECH ADAMI: Jiena nformat illi l-laqgħat mal-Unions dwar nies żejda f'ċerti gradi sejrin jibdew fl-ewwel tliet xhur ta' din is-sena.

Dawn id-diskussjonijiet, li sejrin jitmexxew mill-Management and Personnel Office għan-naħa tal-Gvern, sejrin jiġu inkwadrati fil-qafas ta' eżerċizzju li diġa nbeda, u li qiegħed jiffoka fuq il-kapaċitajiet tal- ħaddiema fil-gradi industrijali u kif dawn il-kapaċitajiet jistgħu jiġu żviluppati u wżati b'mod aktar effiċenti u effettiv.

In-numri dwar iż-żejjed u n-nieqes fil-kapaċitajiet ta' dawn il-ħaddiema għall-ħtiġijiet ta' l-operat tal-Gvern jiġu determinati meta dan l- eżerċizzju, kif ukoll il-laqgħat mal-Unions, jilħqu stadju aktar avvanzat.

PA - APPLIKAZZJONI 4801/97

L-ONOR.

EVARIST BARTOLO staqsa lill-Ministru ta' l-Intern: Il- Bord ta' l-Appell ta' l-Awtorita' ta' l-Ippjanar meta beħsiebu jikkonsidra s-sottomissjoni dwar l-applikazzjoni 4801/97 biex il-guest house Green Arches fi Triq San Ġorġ, f'San Pawl il-Baħar tinbidel fi skola li tgħallem l-Ingliż lil barranin?

ONOR.

TONIO BORG: Ninsab informat li Appell Nru. 527/98 dwar l- applikazzjoni msemmija, ġie diferit għad-deċiżjoni, wara li l-perit ta' l- appellant, fit-13 ta' Novembru, 1998 għamel is-sottomissjonijiet tiegħu.

Ninsab informat ukoll li d-deċiżjoni dwar dan, se tingħata fil-futur qarib.

KUNTRATTURI - ĦLASIJIET

L-ONOR.

NOEL FARRUGIA staqsa lill-Ministru tal-Finanzi: B'riferenza għall-protesta li saret riċentement minn numru ta' kuntratturi minħabba l-fatt li għadhom ma tħallsux għad-dovuti xogħlijiet li għamlu numru ta' snin ilu, jista' l-Ministru jinforma lill-Kamra bl-iżviluppi ta' din is-sitwazzjoni u ċioe' meta se jibdew isiru dawn il-pagamenti dovuti lill-imsemmija kuntratturi?

ONOR.

JOHN DALLI: Proprju xi ġranet qabel ma` numru ta` kuntratturi għamlu l-protest li qiegħed jaċċenna għalih l-Onor.

Interpellant, kien ġie mwaqqaf kumitat magħmul minn rappreżentanti tal-Ministru tal-Finanzi, tad- Dipartiment tal-Kuntratti u tad-Dipartiment tat-Toroq biex jevalwa t- talbiet li għamlu l-kuntratturi u jiġi assigurat li x-xogħol sar u sar sewwa ħalli jkun jista` jitħallas.

Diġa' sar progress u għadd ta` kuntratti li jiswew `l fuq minn Lm250,000 ġew verifikati u mgħoddija għall-ħlas.

SIGURTA' SOĊJALI - PENSJONANTI

L-ONOR.

NOEL FARRUGIA staqsa lill-Ministru għal Politika Soċjali u Kap tal-Kamra tad-Deputati: B'riferenza għall-anomaliji fil-Liġi tas- Sigurta' Soċjali li neħħa l-Gvern preċedenti Laburista bħal fil-każ tal- pensjonanti tas-Servizzi Ingliżi u tal-pensjonanti romol irġiel, (armel), jista' l-Ministru jinforma lill-Kamra kemm kien in-numru ta' pensjonanti f'Malta u Għawdex li bbenefikaw minn dawn il-miżuri ġodda?

ONOR.

LAWRENCE GONZI: Dwar in-numru ta' pensjonanti li bbenefikaw minn żieda fil-pensjoni bl-ammendi ta' l-4 ta' Ottubru, 1997 nirriferi l-Onor.

Interpellant għat-tweġiba tiegħi għall-mistoqsija parlamentari numru 1096.

Ninforma lill-Onor.

Membru wkoll, li n-numru ta' rġiel li bbenefikaw minn Pensjoni tar-Romol bl-ammendi li daħlu fis-seħħ b'effett mit-3 ta' Jannar, 1998 huwa għaxra (10).

DIPARTIMENT TAL-KONSUMATUR - KAŻIJIET

L-ONOR.

NOEL FARRUGIA staqsa lill-Ministru għas-Servizzi Ekonomiċi: Jista' l-Ministru jgħid kemm kien in-numru ta' każijiet fejn iċ-ċittadini rrapportaw lid-Dipartiment tal-Konsumatur matul dawn l-aħħar ħames snin, sena b'sena?

Kemm tressqu każijiet quddiem il-Qorti tagħna sabiex id- dipartiment jiddefendi l-interessi tal-konsumaturi msemmija, sena b'sena?

ONOR.

JOSEF BONNICI: L-informazzjoni mitluba mill-Onor.

Interpellant hija kif ġej:

SENA NUMRU TA' ILMENTI REGISTRATI KAZIJIET IMRESSQA L-QORTI

1994 644 3 1995 521 3 1996 864 1 1997 724 1 1998 773 -

Tajjeb wieħed jgħid li l-interessi tal-konsumatur ma jiġux imħarsa biss meta każ jitressaq quddiem il-qorti, għax kif għidt fit-tweġiba għall- mistoqsija parlamentari numru 1981, id-Dipartiment għall-Affarijiet tal- Konsumatur għandu l-funzjoni ta' medjazzjoni u hija l-policy ta' l-istess dipartiment, bħalma hija l-prattika fl-Ewropa, li jeduka kemm lill- kummerċjant kif ukoll lill-konsumatur.

Jittieħdu passi legali kontra l- kummerċjant meta dan ma jirregolax ruħu wara li tkun inġibditlu l- attenzjoni għall-irregolarita'.

KUNSILLI LOKALI - RIJABILITAZZJONI TA' WIDIEN

L-ONOR.

NOEL FARRUGIA staqsa lill-Ministru għall-Ambjent: Jista' l- Ministru jinforma lill-Kamra liema huma dawk il-kunsilli lokali li talbu lid-dipartiment u/jew il-ministeru sabiex jiġu rranġati u/jew rijabilitati l-widien li jinsabu fil-konfini tal-lokal tagħhom?

Jista' l-Ministru jinforma lill-Kamra bil-konsiderazzjonijiet tal- Ministeru għal dawn it-talbiet u ċioe' meta se jiġu sodisfatti t-talbiet ta' dawn il-kunsilli lokali?

ONOR.

FRANCIS ZAMMIT DIMECH: Il-kunsilli lokali li magħhom kien diskuss xogħol fuq widien, kienu ta' Ħaż-Żebbuġ u ta' Ħal Qormi.

Wied Baqqiegħa u Wied Qirda, kif ukoll fejn it-Troll, Ħaż-Żebbuġ sar ammont konsiderevoli ta' xogħol.

Ix-xogħol ikompli kif it-temp jippermetti.

Wied is-Sewda u Tal-Ħlas, bejn Żebbuġ Road, Attard u Tal-Blat, Qormi, ġie mnaddaf kollu, barra li saru wkoll tiswijiet ta' lqugħ ta' l-ilma.

Ix- xogħol għadu sejjer u aktar 'il quddiem għad irid jinbena pont fejn il- pumping station ta' l-ilma Tal-Ħlas.

Qiegħed isir ukoll xogħol fejn is-sit magħruf bħala l-"Erba' Qaddisin", Ħal-Qormi li wkoll huwa parti mix- xogħlijiet tal-Widien.

ENEMALTA - ĠUGARELLI TAL-MILIED

L-ONOR.

MARIO GALEA staqsa lill-Ministru għas-Servizzi Ekonomiċi: Jista' l-Ministru jgħid kemm kienet l-ispiża ta' rigali ta' ġugarelli tal- Milied tal-Korporazzjoni Enemalta f'dawn l-aħħar tlett snin, sena b'sena?

ONOR.

JOSEF BONNICI: L-informazzjoni mitluba qed tinġabar u tweġiba tingħata f'xi seduta oħra.

ENEMALTA - KAROZZI TAL-KUMPANNIJA

L-ONOR.

MARIO GALEA staqsa lill-Ministru għas-Servizzi Ekonomiċi: Jista' l-Ministru jgħid kemm hemm nies li għandhom karozza tal-kumpannija fil-Korporazzjoni Enemalta?

Min huma dawk li jieħdu l-allowance kull xahar talli jużaw il-karozza tagħhom?

Hemm min fil-Welfare Committee tal- Korporazzjoni Enemalta juża l-karozza tal-kumpannija u fl-istess ħin jieħu l-allowance talli suppost qed juża l-karozza tiegħu?

ONOR.

MALTACOM - LINJI TAT-TELEPHONES

L-ONOR.

MARIO GALEA staqsa lill-Ministru għas-Servizzi Ekonomiċi: Jikkonferma l-Ministru li l-Maltacom qed tippjana li taqta' eluf ta' linji abbonati li waqgħu lura fil-ħlas?

ONOR.

JOSEF BONNICI: Kif spjegajt fit-tweġiba tiegħi għall-mistoqsija parlamentari numru 2934, mhux fl-interess tal-Maltacom li tagħmel restrizzjonijiet jew taqta' l-linji lill-abbonati, pero' tkun kostretta tagħmel dan wara li jkunu ttieħdu l-passi elenkati fit-tweġiba tiegħi għall- mistoqsija msemmija fuq.

SPTAR MONTE CARMELI - FATTIGI

L-ONOR.

MARIO GALEA staqsa lill-Ministru tas-Saħħa: Billi f'rapport li kien sar qabel l-elezzjoni ta' l-1996 mid-Dipartiment tas- Saħħa kien intqal li fl-Isptar Monte Carmeli kien hemm fattigi żejda, jista' d-Dipartiment tas-Saħħa jgħid fejn jinsabu dawn il-fattigi żejda?

Jekk hemm fattigi żejda, għaliex f'dawn l-aħħar snin ċerti postijiet f'dan l-isptar ma baqgħux jinżammu nodfa daqs qabel?

ONOR.

LOUIS DEGUARA: L-informazzjoni mitluba mill-Onor.

Interpellant qed tinġabar.

Risposta tingħata f'seduta oħra.

RAĦAL ĠDID - ĠNIEN PAWLU BOFFA

L-ONOR.

SILVIO PARNIS staqsa lill-Ministru ta' l-Intern: Jista' l-Ministru jgħid fiex waslu n-negozjati biex il-gabbana ta' Ġnien Pawlu Boffa, Raħal Ġdid tinfetaħ?

ONOR.

TONIO BORG: Ninsab informat li d-Dipartiment ta' l-Artijiet, flimkien mal-Kunsill Lokali ta' Raħal Ġdid u d-Dipartiment tal-Kunsilli Lokali, qed jikkonsidraw jekk u liema mill-kondizzjonijiet speċjali fl- aħħar ftehim tal-kirja, li kien sar fl-20 ta' Ottubru, 1997 għandux jibqa' responsabbli għalihom il-kerrej prospettiv jew għandhomx jgħaddu taħt ir- responsabbilita' tal-kunsill lokali.

SANTA LUĊIJA - BINI TA' DJAR

L-ONOR.

SILVIO PARNIS staqsa lill-Ministru għal Politika Soċjali u Kap tal-Kamra tad-Deputati: Jista' l-Ministru jgħid kemm se jinbnew flats jew maisonettes faċċata ta' Triq Katarina Vitale, Santa Luċija?

Jekk se jinbnew flats, kemm se jkunu għolja?

ONOR.

LAWRENCE GONZI: Jekk l-Onor.

Membru qed jirriferi għall-art li qiegħda biswit l-iskola ġdida ta' Santa Luċija, il-proġett jikkonsisti fi 18 il-maisonette u garaxxijiet.

SANTA LUĊIJA - XOGĦLIJIET FIL-GROUND

L-ONOR.

SILVIO PARNIS staqsa lill-Ministru ta' l-Edukazzjoni: Jista' l-Ministru jgħid f'liema fażi wasal ix-xogħol fuq il-ground tal- football ta' Santa Luċija?

ONOR.

LOUIS GALEA: Informat li x-xogħol fil-ground tal-football ta' Santa Luċija kien ippjanat li jsir mill-Klabb tal-Football tal-lokal.

Il- Klabb kien ingħata s-somma ta' Lm5,200 li ġiet approvata fil-31 ta' Awissu 1998 bħala għajnuna biex isir ix-xogħol meħtieġ.

Se nkompli nsegwi l- kwestjoni.

KUNSILLI LOKALI - MARSA

L-ONOR.

SILVIO PARNIS staqsa lill-Prim Ministru: Jista' l-Prim Ministru jgħid x'inhuma l-proġetti li hemm ippjanati mill-Kunsill Lokali tal-Marsa għall-poplu Marsi?

ONOR.

EDDIE FENECH ADAMI: Bħalma jaf l-Onor.

Interpellant, il-kunsilli lokali huma korpi statutorji ta` gvern lokali u fil-qadi tal-funzjonijiet tagħhom jaġixxu skond il-prijoritajiet, esiġenzi u l-mezzi tagħhom.

Għaldaqstant nissuġġerixxi l-Onor.

Membru li jirriferi l-mistoqsija tiegħu lill-kunsill tal-lokalita` konċernata.

TARXIEN - ASFALTAR TA' TOROQ

L-ONOR.

SILVIO PARNIS staqsa lill-Ministru għat-Trasport u Komunikazzjoni: Jista' l-Ministru jgħid liema huma t-toroq li se jingħataw tarmac għas-sena 1999 fil-lokalita' ta' Ħal Tarxien?

ONOR.

ĊENSU GALEA: Jien informat li bħalissa d-Dipartiment tat-Toroq qed ifassal pjan għall-kisi ta` toroq madwar Malta, naturalment inkluż Ħal Tarxien.

Meta dan il-pjan ikun iffinalizzat inkun nista' nagħti l- informazzjoni meħtiega.

DJAR - POSTIJIET VOJTA

L-ONOR.

SILVIO PARNIS staqsa lill-Ministru għal Politika Soċjali u Kap tal-Kamra tad-Deputati: Jista' l-Ministru jgħid kemm hawn postijiet vojta tad-Dipartiment tal-Housing f'Malta u f'Għawdex?

ONOR.

LAWRENCE GONZI: Jien informat illi d-Dipartiment Għall- Akkomodazzjoni Soċjali bħalissa għandu 17-il post vojt madwar Malta u Għawdex.

GĦAQDIET TAŻ-ŻGĦAŻAGĦ - TALBIET GĦALL-GĦAJNUNA

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jwieġeb il-mistoqsija parlamentari numru 2277?

ONOR.

LOUIS GALEA: Informat li daħlu 35 talba għall-għajnuna għal iniżjattivi minn Għaqdiet ta' Żgħażagħ.

Dawn it-talbiet jaqgħu kollha taħt l-Item 4185 - Programmes and Initiatives.

L-għaqdiet li applikaw huma:

Uffiċċju Parrokkjali Bormla Grupp Żgħażagħ Vittoriosani Members in Christian Rights Organisation Juventutis Domus Sacra Familia Third World Group Seminarju tal-Qalb ta' Ġesu' Għaqda Voluntiera Sta Venera Malta Canoe Club Mosta Youth Centre MUSEUM Subien Żebbuġ Tony Lawrence Dance School Moviment Era Ġdida AIESEC Malta University Sports Club Żebbuġ Vikings Football Club Tonio Bonello Malta Shotokan Karate Int.

Federation Żgħażagħ Azzjoni Kattolika Għaqda Korali u Orkestrali M. Bambina Għaqda tal-Konsumaturi ECO Żgħażagħ għal Dinja Magħquda Miriam Cauchi Kumpanija Teatrali Talent Żebbuġi SACES Antonio Depasquale Youth Centre B'Bugia San Ġwann Scout Group Dingli Parish Drama Circle AEGEE Valletta Inizjamed Malta Girl Guides Association Klabb Letterarju tal-Junior College Don Bosco Youth Centre Savio Vocational Club

Ma naħsibx li huwa etikament korrett li tixxandar informazzjoni dwar il- proġett jew l-attivita' ta' dawn l-għaqdiet u kemm hi s-somma li ġiet mitluba minn kull għaqda.

Id-deċiżjoni dwar kif jingħataw dawn il-fondi tittieħed minn bord dipartimentali li jiġi maħtur għal dan il-għan u li fuqu jkun hemm ukoll rappreżentant tal-Kunsill Nazzjonali taż-Żgħażagħ.

GĦAQDIET SPORTIVI

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jwieġeb il-mistoqsija parlamentari numru 2276?

ONOR.

LOUIS GALEA: Jien u s-Segretarju Parlamentari kellna diversi laqgħat ma' għaqdiet sportivi, taż-żgħażagħ u volontarji.

L-għan prinċipali ta' dawn il-laqgħat kien li jkomplu jissaħħu r-rapporti eżistenti bejn dawn l-assoċjazzjonijiet u l-gvern f'kull qasam.

VOT KAPITALI NUMRU 13

L-ONOR.

CARMELO ABELA staqsa lill-Ministru ta' l-Edukazzjoni: B'riferenza għall-mistoqsija parlamentari tiegħi numru 2092, jista' l- Ministru jgħid liema huma l-commitments li diġa' jeżistu u liema huma dawk il-proġetti kapitali l-oħra li qed ikunu ppjanati?

ONOR.

LOUIS GALEA: Nirriferi lill-Onor.

Interpellant għar-risposta li tajt għall-mistoqsija parlamentari numru 2412.

ŻGĦAŻAGĦ - ATTIVITAJIET

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jwieġeb il-mistoqsija parlamentri numru 2060?

ONOR.

LOUIS GALEA: Informat li din is-sena s-Sezzjoni Żgħażagħ tad- Dipartiment taż-Żgħażagħ u Sport se torganizza skambju ma' Ċipru u madwar erba' skambji ma' l-Italja.

Dawn l-iskambji huma regolati bi Protokolli mal-pajjiżi rispettivi.

Intlaħaq ukoll qbil biex isiru żewġ skambji mal- Ġermanja, u wieħed ma' l-Ingilterra, Slovakia, Turkija u t-Tunisija rispettivament.

Se jiġu ffinanzjati numru kbir ta' attivitajiet fosthom il-ħarġiet kulturali, għajnuna finanzjarja lill-għaqdiet taż-żgħażagħ, il-Youth Specialisation Studies Scheme, ħlasijiet ta' membership għal istituzzjonijiet internazzjonali, kif ukoll exhibitions, pubblikazzjonijiet, seminars u konferenzi.

KUNSILL NAZZJONALI TAŻ-ŻGĦAŻAGĦGĦ - RAPPORT

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jwieġeb il-mistoqsija parlamentari numru 1964?

ONOR.

LOUIS GALEA: Informat li l-membri li jagħmlu parti mill-Kunsill Nazzjonali taż-Żgħażagħ huma dawn:

President: Lorraine Napier (Moviment Zghazagh Partit Nazzjonalista) Vici-President: Anthony Cremona (Studenti Demokristjani Maltin) Segretarja Ġenerali : Claudette Azzopardi (Kerygma Żgħażagħ) Segretarja Internazzjonali: Ruth Bajada (Ghaqda tal-Malti Universita') Tezorier: Andre' Chetcuti (Kunsill Studenti tal- Junior College) Youth Services Secretary: David Muscat (Nixxiegha Kulturali) Youth Studies Secretary: Maronia Scerri (Ghaqda Studenti tal-Ligi) Corporate Andrea Gera de Petri (Studenti Demokristjani Relations: Maltin) Projects Secretaries: Maria Cassar (Zghazagh Haddiema Nsara)

Kevin Cutajar (Kunsill Studenti Universitarji) Mario Sacco (CMTU Youths)

Dawn il-membri ġew nominati mill-għaqdiet imsemmija pero' fil-kunsill ma jkunux qegħdin jirrappreżentaw lil dawn l-għaqdiet iżda liż-żgħażagħ Maltin u Għawdxin.

It-tliet membri li kienu ġew nominati mis-Segretarju Parlamentari għaż- Żgħażagħ Sport Kultura u Arti jiġifieri Claudette Baldacchino, Brandon Pisani u Godwin Xuereb offrew ir-riżenja tagħhom wara l-bidla fil-Gvern.

It-tliet rappreżentanti l-ġodda huma Vicky Spiteri, Alessandro Farrugia u Cedric Farrugia.

Il-ħidma li wettaq il-Kunsill Nazzjonali taż-Żgħażagħ tinkludi parteċipazzjoni f'diversi seminars u korsijiet dwar fatti u problemi li jolqtu liż-żgħażagħ fil-ħajja tal-lum u tal-ġejjieni u anke dwar ir-rwol tagħhom fis-soċjeta' fil-qasam lokali u internazzjonali.

Il-membri tal- kunsill se jkomplu jimpenjaw ruħhom bil-ħidma tagħhom fl-aħjar interess taż- żgħażagħ.

Din il-ħidma se tinkludi konferenzi kemm Malta kif ukoll barra, organizazzjoni ta' Jum iż-Żgħażagħ u seminar dwar il-politika nazzjonali fuq iż-żgħażagħ.

Kopja tar-rapport bit-titlu "The Right to Work" li ġie ppreżentat fil- laqgħa ġenerali annwali tal-Kunsill Nazzjonali taż-Żgħażagħ.

ATTIVITAJIET SPORTIVI

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jwieġeb il-mistoqsija parlamentari numru 2061?

ONOR.

LOUIS GALEA: Informat li fost l-attivitajiet sportivi li se jiġu ffinanzjati mil-line item 4178 tal-Vot tad-Dipartiment ta' l-Isport hemm il- Konferenza Ewropea ta' l-Isport, Skola Sport, Sport for All u inizjattivi oħra sportivi li jieħu d-dipartiment matul is-sena.

L-organizazzjonijiet li se jiġu megħjuna huma l-Kumitat Olimpiku Malti u diversi għaqdiet sportivi.

Din l-għajnuna tiġi offruta primarjament għal parteċipazzjoni f'tournaments internazzjonali, organizzazzjoni ta' tournaments internazzjanali f'Malta u titjib tal-faċilitajiet.

Kull talba tiġi kkonsidrata fuq il-merti tagħha.

DIPARTIMENT TAL-LIBRERIJI U ARKIVJI - TRASFERIMENTI

L-ONOR.

JOSEPH CUSCHIERI staqsa lill-Ministru ta' l-Edukazzjoni: Jista' l-Ministru jgħid kemm ingħataw trasferimenti mid-29 ta' Ottubru sal- 31 ta' Diċembru 1998, fid-Dipartiment tal-Libreriji u Arkivji?

Jista' l- Ministru jagħti r-raġuni għalfejn saru dawn it-trasferimenti?

Jista' jgħid ukoll jekk huwiex il-ħsieb li jsiru trasferimenti fil-futur qarib fil- post tax-xogħol hawn fuq imsemmi?

ONOR.

LOUIS GALEA: Xejn.

DIPARTIMENT TAD-DJAR - TRASFERIMENTI

L-ONOR.

JOSEPH CUSCHIERI staqsa lill-Ministru għal Politika Soċjali u Kap tal-Kamra tad-Deputati: Jista' l-Ministru jgħid kemm ingħataw trasferimenti mid-29 ta' Ottubru sal-31 ta' Diċembru 1998, fid-Dipartiment tad-Djar?

Jista' l-Ministru jagħti r-raġuni għalfejn saru dawn it- trasferimenti?

Jista' l-Ministru jgħid jekk huwiex il-ħsieb li jsiru trasferimenti fil-futur qarib fil-post tax-xogħol hawn fuq imsemmi?

ONOR.

LAWRENCE GONZI: Jien informat illi matul il-perijodu indikat, ma ingħataw l-ebda trasferimenti mid-Dipartiment Għall-Akkomodazzjoni Soċjali.

It-trasferimenti fid-dipartimenti tal-Gvern huma regolati mill-esiġenzi tas-Servizz.

AWTORITA' TAD-DJAR - TRASFERIMENTI

L-ONOR.

JOSEPH CUSCHIERI staqsa lill-Ministru għal Politika Soċjali u Kap tal-Kamra tad-Deputati: Jista' l-Ministru jgħid kemm ingħataw trasferimenti mid-29 ta' Ottubru sal-31 ta' Diċembru 1998, fl-Awtorita' tad- Djar?

ONOR.

LAWRENCE GONZI: Fl-Awtorita' tad-Djar ma sar ebda trasferimenti u m'hemm ebda ħsieb li jsiru.

DIPARTIMENT TAS-SIGURTA' SOĊJALI - TRASFERIMENTI

L-ONOR.

JOSEPH CUSCHIERI staqsa lill-Ministru għal Politika Soċjali u Kap tal-Kamra tad-Deputati: Jista' l-Ministru jgħid kemm ingħataw trasferimenti mid-29 ta' Ottubru sal-31 ta' Diċembru 1998, fid-Dipartiment tas-Sigurta' Soċjali?

Jista' l-Ministru jagħti r-raġuni għalfejn saru dawn it-trasferimenti?

ONOR.

LAWRENCE GONZI: Bejn id-29 ta' Ottubru u l-31 ta' Diċembru, 1998 saru tmien trasferimenti mid-dipartiment u żewġ trasferimenti għal mad- Dipartiment tas-Sigurta' Soċjali.

Dawn it-trasferimenti saru skond l-esiġenzi tas-servizz.

Bħalma jaf l- Onor. Interpellant, id-Dipartiment tas-Sigurta' Soċjali qiegħed f'fażi fejn xogħol li kien qed isir Malta, beda jiġi pproċessat ġo Għawdex.

Fil-futur qarib hu ttamat li dan il-proċess jitkompla.

Dan it-trasferiment ta' xogħol ser iġib miegħu trasferiment ta' ħaddiema, sew fid-dipartiment kif ukoll barra mid-dipartiment, skond kif ikun meħtieġ.

DJAR TA' L-ANZJANI - TRASFERIMENTI

L-ONOR.

JOSEPH CUSCHIERI staqsa lill-Ministru għal Politika Soċjali u Kap tal-Kamra tad-Deputati: Jista' l-Ministru jgħid kemm ingħataw trasferimenti mid-29 ta' Ottubru sal-31 ta' Diċembru 1998, fid-Djar ta' l- Anzjani?

ONOR.

LAWRENCE GONZI: Fid-Djar ta' l-Anzjani bejn id-29 ta' Ottubru u l- 31 ta' Diċembru, 1998 sar trasferiment wieħed.

Dan sar fuq talba tal- persuna innifisha.

Għalissa, m'hemm l-ebda ħsieb li jsiru trasferimenti oħra.

DOI - TRASFERIMENTI

L-ONOR.

JOSEPH CUSCHIERI staqsa lill-Prim Ministru: Jista' l- Prim Ministru jgħid kemm ingħataw trasferimenti mid-29 ta' Ottubru sal-31 ta' Diċembru 1998 fid-DOI?

Jista' l-Prim Ministru jagħti r-raġuni għalfejn saru dawn it-trasferimenti?

Jista' jgħid jekk hemmx il-ħsieb li jsiru trasferimenti fil-futur qarib fil-post tax-xogħol hawn fuq imsemmi?

ONOR.

EDDIE FENECH ADAMI: Jien informat illi matul il-perijodu msemmi kien hemm żewġ trasferimenti mid-Dipartiment ta' l-Informazzjoni.

Dawn it- trasferimenti saru fuq talba personali ta' l-uffiċjali nvoluti.

Fil-futur qarib jista' jkun hemm żewġ trasferimenti oħra, wieħed biex jiġi uffiċjalizzat transfer għas-Segretarjat Privat tiegħi u l-ieħor fuq talba ta' l-impjegat konċernat.

MOSTA - TRIQ RADDET IR-ROTI - TISWIJA

L-ONOR.

MARIO GALEA staqsa lill-Ministru għat-Trasport u Komunikazzjoni: Jista' l-Ministru ġentilment jgħid jekk Triq Raddet ir- Roti, Santa Margerita, Mosta hijiex taħt ir-responsabbilta' tal-kunsill jew tal-Gvern Ċentrali biex tiġi rranġata?

Billi din it-triq hi forma ta' għalqa u billi fiha hemm għad ta' djar bi trabi, possibbli li jsir xi ħaġa biex din it-triq tiġi rranġata?

Jaħseb il-Ministru li toroq bħal dawn għandhom jingħata prijorita'?

ONOR.

ĊENSU GALEA: Jien informat li t-triq imsemmija għadha qatt ma ġiet asfaltata u għalhekk hija responsabbilta` tad-Dipartiment tat-Toroq li jagħti l-asfalt lil din it-triq wara li jitlesta` l-izvilupp li qed isir fiha u jkunu tqiegħdu s-servizzi neċessarji ta` taħt l-art b`mod permanenti biex it-triq ma terġax tinqala`.

Dwar l-aħħar parti tal-mistoqsija id-Dipartiment tat-Toroq qed ifassal programm ta` prijoritajiet meħtiega sabiex jitwettqu x-xogħolijiet meħtieġa madwar Malta.

BARRIERI TAL-QAWWI - GRADING

L-ONOR.

JOSEPH M. SAMMUT staqsa lill-Ministru ta' l-Intern: Jista' l-Ministru jgħid jekk: hemmx grading tal-materja prima li jipproduċu l-barrieri tal-qawwi; u issir sorveljanza sabiex jiġi stabilit li fil- planki u/jew konkos użat għas-soqfa jintużawx ramel u żrar ta' kwalita' rikjesta?

ONOR.

TONIO BORG: Nitlob lill-Onor.

Interpellant jirreferi din il- mistoqsija lill-Ministru konċernat.

PROPRJETA' - ŻURRIEQ

L-ONOR.

JOSEPH M. SAMMUT staqsa lill-Ministru ta' l-Intern: Jista' l-Ministru jgħid: kemm hemm plots fiż-Żurrieq li mhumiex żviluppati u li huma proprjeta' tal-gvern/Joint Office; dawn il-plots jiġu allokati jew inkella żviluppati u wara allokati; u jekk dan il-proċess m'huwiex pendenti, dawn il-plots se jiġu mdawra b'ħitan bħal ma jiġu mġiegħla jagħmlu s-sidien ta' plots oħra fil-lokalita'?

ONOR.

TONIO BORG: Jien informat li mill-proprjeta' li ġiet trasferita lill-Gvern mill-Knisja, l-Uffiċċju Konġunt iddentifika 34 plot fiż-Żurrieq li m'humiex żviluppati.

20 minn dawn il-plots se jiġu ttrasferiti lill- Awtorita' tad-Djar biex jiġu żviluppati għal akkomodazzjoni soċjali.

Hemm il-ħsieb li l-plots battala f'idejn l-Uffiċċju Konġunt jiġu kollha trasferiti lill-Awtorita' tad-Djar biex jiġu żviluppati.

ŻURRIEQ - ŻONA INDUSTRIJALI

L-ONOR.

JOSEPH M. SAMMUT staqsa lill-Ministru ta' l-Intern: B'riferenza għall-mistoqsija parlamentari numru 1466/98, jista' l-Ministru jinvestiga l-każ stante illi mid-dokumenti li qed jintbagħtu separatament, jirriżulta li l-Kummissarju tal-Pulizija eċċeda u biddel l-iskop li għalih inħareġ il-permess 4690/93?

Jista' l-Ministru jgħid jekk l-istess kummissarju setax ikollu tali fakulta' ladarba l-Awtorita' ta' l-Ippjanar qatt ma tat l-awtorizzazzjoni tagħha?

Jista' l-Ministru jgħid x'passi se jittieħdu sabiex dan il-permess u ċioe' TL/G/16/95 skorrettament konċess jiġi rtirat?

ONOR.

TONIO BORG: Ninsab informat li l-kwestjoni li dwara qed issir il- mistoqsija, hija s-suġġett ta' proċeduri fil-Qorti li għadhom sub judice u li fih l-Onor.

Interpellant hu personalment involut.

PULIZIJA - TEAM TAL-JUVENTUS FL-MIA

L-ONOR.

LEO BRINCAT staqsa lill-Ministru ta' l-Intern: Jista' l- Ministru jgħid kemm kien hemm pulizija on duty fl-arrivals section ta' l- Ajruport Internazzjonali sabiex jikkontrollaw il-folla dak inhar li wasal it-team tal-Juventus f'Malta?

ONOR.

TONIO BORG: Ninsab informat li kien hemm 25 pulizija.

VAT II - ŻIEDA FIL-PREZZIJIET

L-ONOR.

LEO BRINCAT staqsa lill-Ministru għas-Servizzi Ekonomiċi: Jista' l-Ministru jgħid kemm kienu irrapportati żidiet fil-prezzijiet kemm ilha li daħlet fis-seħħ il-VAT II?

Liema kienu dawn l-items?

B'kemm għollew?

Kemm kien hemm każi fejn il-Ministeru intervjena sabiex jassigura li ċerti prodotti jorħsu kemm suppost?

Liema kienu dawn il-każi?

X'miżuri konkreti qed jieħu l-Ministeru biex jiżgura jekk żidiet f'ċerti servizzi kenux ġustifikati jew le?

Kemm saru investigazzjonijiet dwar żidiet konnessi mas-settur tas- servizzi?

Kemm daħlu ilmenti fuq is-servizzi?

Kemm daħlu ilmenti fuq il- freephone jum b'jum kemm ilha li reġgħet iddaħħlet il-VAT?

ONOR.

JOSEF BONNICI: Minn meta daħlet fis-seħħ il-liġi tal-VAT, daħlu fil- Consumer Complaint Unit tad-Dipartiment għall-Affarijiet tal-Konsumatur 143 rapport dwar żidiet fil-prezzijiet.

Ir-rapporti li daħlu fuq il-Freephone 120, jum b'jum, kienu kif ġej:-

DATA NUMRU TA' LMENTI

4.01.1999 11 5.01.1999 12 6.01.1999 27 7.01.1999 16 8.01.1999 27 11.01.1999 39 12.01.1999 11 TOTAL 143

SPTARIJIET PRIVATI - XOGĦLIJIET

L-ONOR.

LEO BRINCAT staqsa lill-Ministru tas-Saħħa: Jista' l- Ministru jagħti informazzjoni dwar l-offerti li saru lill-gvern biex jiddelega xogħol fl-isptarijiet privati?

ONOR.

LOUIS DEGUARA: Ma nħosx li għandi nagħti dettalji f'dan l-istadju.

LUKANDI

L-ONOR.

LEO BRINCAT staqsa lill-Ministru tat-Turiżmu: Jista' l- Ministru jgħid kemm hemm lukandi li huma under construction?

Kemm hemm li qed jiġu upgraded?

Kemm mistennija jipprovdu sodod individwalment?

F'liema kategoriji jinsabu?

Kemm inbnew lukandi ġodda u saru upgradings mill-1995 sal-lum sena b'sena?

ONOR.

MICHAEL REFALO: L-informazzjoni mitluba qed tinġabar u tweġiba tingħata f'xi seduta oħra.

TURIŻMU - TURISTI

L-ONOR.

LEO BRINCAT staqsa lill-Ministru tat-Turiżmu: Jista' l- Ministru jgħid x'kienu l-average durations tat-turisti li żaruna mill-1995 sal-lum, sena b'sena, skond il-kategorija tal-akkomodazzjoni?

ONOR.

STAMPERIJA TAL-GVERN - ĦADDIEMA

L-ONOR.

CARMELO MIFSUD BONNICI staqsa lill-Prim Ministru: Jista' l-Prim Ministru jinforma lill-Kamra minn kemm persuni u f'liema gradi kienet komposta l-istamperija tal-Gvern għas-snin 1996, 1997 u 1998?

ONOR.

EDDIE FENECH ADAMI: Tabella bl-informazzjoni mitluba tpoġġiet fuq il-Mejda tal-Kamra aktar kmieni f'din is-seduta.

STAMPERIJA TAL-GVERN - KOTBA STAMPATI

L-ONOR.

CARMELO MIFSUD BONNICI staqsa lill-Prim Ministru: Jista' l-Ministru jinforma lill-Kamra kemm kotba ġew stampati mill-istamperija tal- Gvern mill-1945 sal-lum, liema huma t-titoli tagħhom u kemm minnhom inbiegħu?

ONOR.

EDDIE FENECH ADAMI: Jiena informat li l-informazzjoni li tista' tinġabar tmur lura għall-aħħar ftit snin biss.

Id-dettalji li għadhom qed jinġabru jingħataw f'xi seduta oħra.

SAĦĦA - SPEZZJONIJIET

L-ONOR.

CARMELO MIFSUD BONNICI staqsa lill-Ministru tas-Saħħa: Jista' l-Ministru jinforma lill-Kamra kemm saru spezzjonijiet mid- Dipartiment tas-Saħħa ġewwa stabbilimenti ta' l-ikel u hotels tul is-sena 1998 u kemm ittieħdu passi legali fuq dawn l-ispezzjonijiet?

ONOR.

LOUIS DEGUARA: Ninforma lill-Onor.

Interpellant li matul 1998 id- Dipartiment tas-Saħħa għamel 880 spezzjoni f'lukandi u 27,451 spezzjoni gewwa stabilimenti ta' l-ikel.

Id-dipartiment ħareġ ukoll 147 kap t'akkuza konessi ma' dawn l-ispezzjonijiet.

Peress li l-Onor.

Interpellant ma specifikax it-tip ta' stabilimenti ta' l-ikel, l-informazzjoni li qed tingħata tirrigwarda spezzjonijiet f' dawn il-kategoriji ta' stabbilimenti kollha li jipprovdu l-ikel.

Dawn huma:

|fran |mtiehen | | |tad-dqid | |fabbriki ta' |fabbriki | |l-ghagin |tad-dadam | |hwienet li jahdmu|fabbriki | |u jbieghu l-helu |tal-laham | |fabbriki |restaurants u | |tal-minerali |snack bars | |hwienet tal-kafe |hwienet | | |tal-laham | |hwienet tax-xorb |fabbrika | | |tal-prodotti | | |tal-halib | |hwienet tal-merca|irziezet | | |tal-baqar u | | |moghoz | |cold stores |kjoskijiet | |fabbriki |irziezet | |tal-inbid |ghat-trobbija | | |tat-tigieg | |bicceriji |bejjiegha | |tat-tigieg |bl-ingross | |vetturi li jgorru|vetturi li | |l-halib |jgorru l-laham| |vetturi li |bejjiegha | |minnhom jinbiegh |tal-haxix | |il-hobz | | |hwienet tal-hut |hwienet fejn | | |jinbiegh | | |tigieg u bajd |

XGĦAJRA - TOROQ

L-ONOR.

CARMELO MIFSUD BONNICI staqsa lill-Ministru għat-Trasport u Komunikazzjoni: Jista' l-Ministru jinkariga rappreżentanti tad- dipartiment tat-toroq sabiex jieħdu ħsieb jagħmlu rapport ta' l-istat tat- toroq ġewwa r-raħal tax-Xgħajra billi minn dawn hemm numru li ġew asfaltati u hemm oħrajn li għadhom ma ġewx asfaltati u hemm bżonn li jsiru?

ONOR.

ĊENSU GALEA: Għaddejt is-suġġeriment ta` l-Onor.

Interpellant lid-Dipartiment tat-Toroq biex issir l-ispezzjoni.

LANDS DEPARTMENT - KIRJIET/ĊNUS

L-ONOR.

CARMELO MIFSUD BONNICI staqsa lill-Ministru ta' l-Intern: Jista' l-Ministru jinforma lill-Kamra kemm hemm kirjiet u ċnus mogħtija mil-Lands Department lill-pubbliku in ġenerali li huma 'l fuq minn Lm100 iżda li ma jaqbżux il-Lm200 bħala ħlas fis-sena?

ONOR.

TONIO BORG: Ninsab informat li n-numru ta' kirjiet u ċnus li jirċievi l-ħlas tagħhom id-Dipartiment ta' l-Artijiet minn għand il- pubbliku in ġenerali li huma l' fuq minn Lm100, iżda li ma jaqbżux il-Lm200 fis-sena hu ta' 2,239.

Dan in-numru jinkludi kirjiet u ċnus dwar flats, djar u plots li jiġu allokati mid-Dipartiment tas-Social Housing u l-Awtorita' tad-Djar.

LANDS DEPARTMENT - KIRJIET/ĊNUS

L-ONOR.

CARMELO MIFSUD BONNICI staqsa lill-Ministru ta' l-Intern: Jista' l-Ministru jinforma lill-Kamra kemm hemm kirjiet u ċnus mogħtija mil-Lands Department lill-pubbliku in ġenerali ta' fortizzi u partijiet minn fortizzi u jippreżenta elenku ta' l-imsemmija bid-data ta' meta dawn bdew u meta jispiċċaw?

ONOR.

TONIO BORG: Ninsab informat li n-numru ta' kirjiet u ċnus ta' fortizzi u partijiet minn fortizzi mogħtija mid-Dipartiment ta' l-Artijiet hu ta' (22) tnejn u għoxrin.

Id-dettalji mitluba mill-Onor.

Interpellant huma kif jidher fit-tabella li tpoġġiet fuq il-Mejda tal-Kamra aktar kmieni f'din is-seduta.

GĦAWDEX - SKOLA TA' ĦAŻ-ŻEBBUĠ

L-ONOR.

CARMELO BORG staqsa lill-Ministru għal Għawdex: Il- Ministru taf li l-klassi ta' Year 1 fl-iskola taż-Żebbuġ,Għawdex ilha mingħajr għalliem/għalliema għal dawn l-aħħar xahrejn?

Tista' l-Ministru tieħu l-passi meħtieġa sabiex din il-klassi tinstabilha għalliem/għalliema?

ONOR.

GIOVANNA DEBONO: Nixtieq ngħarraf lill-Onor.

Interpellant li l- vakanza msemmija diġa' mtliet.

SPTAR ĠENERALI - TOBBA

L-ONOR.

ANGELO FARRUGIA staqsa lill-Ministru tas-Saħħa: Jista' l- Ministru jgħid kemm suppost ikun hemm tobba fl-Isptar Ġenerali ta' Għawdex fix-shift ta' bil-lejl?

Dawn it-tobba jistgħu joħorġu mill-isptar waqt li jkunu on duty?

Jista' l-Ministru jgħid meta toħroġ ambulanza fuq emerġenza hux suppost li jkun hemm tabib, ġo fiha jew le?

L-ambulanzi f'Għawdex huma mgħammra bl-apparat kollu neċessarju f'każ ta'persuna li tkun qegħda ssofri taħt attakk ta' qalb?

ONOR.

LOUIS DEGUARA: Nitlob lill-Onor.

Interpellant jaghmel il- mistoqsija lill-Ministru għal Għawdex.

KALAXLOKK - ĦADDIEMA

L-ONOR.

CHRIS CARDONA staqsa lill-Ministru għas-Servizzi Ekonomiċi: Jista' l-Ministru jgħid kemm hemm ħaddiema preżentement jaħdmu ma' Kalaxlokk?

Kemm hemm ħaddiema li qegħdin jirċievu l-paga d-dar iżda ma jmorrux għax-xogħol?

X'inhuma l-pjanijiet tal-gvern għall-ħaddiema kollha ta'Kalaxlokk?

ONOR.

JOSEF BONNICI: L-informazzjoni mitluba qed tinġabar u tweġiba tingħata f'xi seduta oħra.

KLANDESTINI

L-ONOR.

RITA LAW staqsiet lill-Ministru ta' l-Intern: Jista'l- Mnistru jgħid x'inhuwa n-numru ta' klandestini f'Malta?

X'inhu jsir biex dawn jirritornaw lura pajjiżhom?

Kemm qed jiswew lill-pajjiżna biex dawn jinżammu Malta?

Kemm intnefqu flus fuq dawn in-nies f'dawn l-aħħar sitt xhur?

ONOR.

TONIO BORG: Ninsab informat illi fil-preżent hawn 33 persuna li daħlu direttament Malta bħala klandestini.

Dan in-numru ma jinkludix 51 barrani miżmuma mill-Armata li nġiebu Malta fuq vapur Russu fis-6 ta' Diċembru, 1998, u 31 barrani miżmuma mill-Pulizija li nġiebu Malta fuq vapur Libjan fit-28 ta' Diċembru, 1998.

Meta barrani jinstab li jkun Malta klandestinament, l-ewwel li tagħmel il- Pulizija huwa li tipprova tistabillixi l-identita' u n-nazzjonalita', biex isir kuntatt ma' l-Ambaxxata konċernata sabiex ikun ripatrijat.

Ikun hemm każi fejn jintalab status ta' refuġjat u għalhekk il-każ jiġi riferut lill- Uffiċċju ta' l-UNHCR f'Malta.

Rigward il-partijiet l-oħra tal-mistoqsija ninsab informat li ma jinżammux kontijiet separati tan-nefqa fuq dawn il-klandestini u persuni oħra barranin miżmuma mill-Pulizija għal raġunijiet oħra.

ĦABS ĊIVILI - FESTIN GĦAR-RESIDENTI PRIĠUNIERI ŻGĦAŻAGĦ

L-ONOR.

RITA LAW staqsiet lill-Ministru ta' l-Intern: Jista' l- Ministru jgħid x'kienet ir-raġuni għaliex ma sarx il-festin għar-residenti priġunieri żgħażagħ?

Għalfejn dan twaqqaf meta l-ftehim bejn il-voluntiera u l-ħabs għall- organizzazzjoni ta' l-attivita' sar tliet ġimgħat qabel id-data tal-festin?

ONOR.

TONIO BORG: Ninsab informat illi l-festin li rreferit għalih l- Onor. Interpellanti ma sarx minħabba malintiż ġenwin.

ĦWIENET - PRODOTTI

L-ONOR.

RITA LAW staqsiet lill-Ministru tal-Finanzi: Jaf il- Ministru li hemm ħwienet li għollew il-prodotti u s-servizz b'iktar minn 15% VAT?

X'inhu jagħmel il-gvern biex jikkontrolla u ma jsirx abbuż?

Jekk jinstab li jkun sar abbuż, x'se tkun il-penali?

ONOR.

JOHN DALLI: Ngħarraf lill-Onor.

Interpellant, li m`hemm ebda prodott jew servizz li minħabba l-introduzzjoni tal-VAT għandu jogħla b`iktar minn 15%.

Dan għaliex taħt is-sistema tat-Taxxa tad-Dwana u tas- Sisa (CET) ħafna mill-prodotti importati kienu intaxxati b`wieħed u għoxrin fil-mija (21%), dawk li huma bil-levy b`ħamsa fil-mija (5%).

Dan minbarra li wieħed irid jikkonsidra wkoll tax creep li ħafna prodotti u servizzi kellhom taħt is-sistema tas-CET minħabba li ma kienu jingħataw ebda refunds.

Bħalissa għaddejja ħidma sħiħa mid-dipartiment taħt il-Ministeru tas- Servizzi Ekonomiċi biex issir sorveljanza fuq ċaqliq ta` prezzijiet.

Id- dipartiment tal-VAT ukoll qed jibgħat għadd ta` spetturi fi ħwienet u stabbilimenti biex jaraw li kull ċaqliq fil-prezzijiet ikun ġustifikat u jkun jirrifletti r-rati l-ġodda ta` taxxa anke fejn il-prezzijiet suppost jorħsu.

GĦAWDEX - TĦAFFIR GĦAŻ-ŻEJT

L-ONOR.

RITA LAW staqsiet lill-Prim Ministru: Jista' l-Prim Ministru jgħid fiex wasal it-tħaffir u x-xogħol fuq il-proġett tat-tħaffir taż-żejt f'Għawdex fuq il-Bir Madonna taż-Żejt?

Jista' l-Ministru jgħid humiex se jittieħdu xi deċiżjonijiet ġodda fuq it- tħaffir?

ONOR.

EDDIE FENECH ADAMI: Ninsab informat li t-tħaffir tal-bir f'Kerċem wasal fond ta' madwar 7,650 metru u li minn hawn u ftit ġranet oħra l- karatteristiċi tal-blat se jiġu rreġistrati u studjati biex wara jsiru l- provi ta' produzzjoni meħtieġa.

Ir-riżultati ta' dawn il-provi mistennija jkunu magħrufa kmieni fi Frar.

Deċiżjonijiet dwar it-tħaffir jittieħdu kuljum, dejjem skond il-programm ta' tħaffir u l-eżiġenzi tax-xogħol.

ATT DWAR L-IMMIGRAZZJONI

L-ONOR.

RITA LAW staqsiet lill-Ministru ta' l-Intern: Jista' l- Ministru jgħid x'inhuma l-kwalifiki, gradi u x'xogħol se jagħmlu f'Malta dawk in-nies li ħarġilhom permess biex joqogħdu Malta skond l-artikolu 7 ta' l-Att dwar l-Immigrazzjoni (Kap 217) Nru. 951 li dehret fuq il-gazzetta tal-Gvern ta' Malta bin-numru 9186?

ONOR.

TONIO BORG: Ninsab informat li dawk il-barranin li qed tirriferi għalihom l-Onor.

Interpellanti huma persuni li għandhom permess biex joqogħdu Malta (residence permit holders).

Dawn il-persuni ma jistgħux jaħdmu hawn Malta.

RAĦAL ĠDID - TOBBA

L-ONOR.

RITA LAW staqsiet lill-Ministru tas-Saħħa: Jista' l- Ministru jgħid kemm suppost hemm tobba fil-poliklinika ta' Raħal Ġdid?

Jista' l-Ministru jgħid kemm fil-preżent hemm tobba available fil- polikliniċi biex jaraw il-pazjenti barra mid-djar?

Jaf il-Ministru li kien hemm każi fejn meta ċemplu għat-tabib ġew imwieġba li mhux bilfors imur tabib għax m'hemmx tobba biżżejjed u l- pazjent joqgħod jistenna għalxejn?

Għandu xi ħsieb il-Ministru biex jirranġa din il-problema għal dawn il- ġranet?

ONOR.

LOUIS DEGUARA: In-numru ta' tobba li suppost hemm fic-Ċentru ta' Raħal Ġdid huwa ta' 30.

In-numru ta' tobba li jkunu qed jagħmlu viżti fid-djar ivarja skond il- ħin tal-ġurnata.

Dan ivarja bejn 1 u 3.

Nirriferi lill-Onor Interpellant għall-stqarrija li ħareġ id-Dipartiment tal-Kura Primarja fil-31 ta' Dicembru, 1998 f'dan ir-rigward li ggib in- numru 2280/98.

GROUNDS TAL-FOOTBALL

L-ONOR.

CHRIS AGIUS staqsa lill-Ministru ta' l-Edukazzjoni: Jista' l-Ministru jgħid kemm hawn grounds tal-football proprjeta' tal-Gvern f'Malta u f'Għawdex u liema huma?

ONOR.

LOUIS GALEA: Peress li t-tagħrif mitlub ma laħaqx wasal mid- dipartiment konċernat, tweġiba tingħata f'xi seduta oħra.

CLUBS TAL-FOOTBALL

L-ONOR.

CHRIS AGIUS staqsa lill-Ministru ta' l-Edukazzjoni: Jista' l-Ministru jgħid liema huma l-clubs tal-football f'Malta u f'Għawdex li saru proprjetarji ta' grounds tal-football u meta ġew mgħoddija lilhom mill-gvern?

ONOR.

CLUB TAL-FOOTBALL TAS-ST.

GEORGE'S

L-ONOR.

CHRIS AGIUS staqsa lill-Ministru ta' l-Edukazzjoni: Jista' l-Ministru jgħid jekk hemmx il-ħsieb li l-club tal-football tas-St.

George's ikollhom ground tal-football tagħhom hekk kif imwiegħed żmien ilu fil-bidu tas-snin disgħin minn Gvern Nazzjonalista?

ONOR.

LOUIS GALEA: Informat li l-ground tal-football li qiegħed jirriferi għalih l-Onor.

Interpellant kien maħsub li seta' jifforma parti mill-kumpless sportiv li kien hemm propost għall-area tal-Kottonera.

Qiegħda ssir evalwazzjoni tal-pjanijiet tal-proposti li saru s'issa.

SKEJJEL - KINDERGARTEN - APPLIKAZZJONIJIET

L-ONOR.

CHRIS AGIUS staqsa lill-Ministru ta' l-Edukazzjoni: Jista'l-Ministru jgħid kemm kien hemm applikazzjonijiet minn ġenituri li matul din is-sena xtaqu jibagħtu lil uliedhom fil-kindergarten, lokalita' b'lokalita'?

ONOR.

LOUIS GALEA: Informat li talbiet minn ġenituri biex idaħħlu lil uliedhom fil-kindergarten kienu kif jidhru fil-listi li tpoġġew fuq il- Mejda tal-Kamra aktar kmieni f'din is-seduta.

PERSUNI B'DIŻABILITA'

L-ONOR.

CHRIS AGIUS staqsa lill-Ministru għal Politika Soċjali u Kap tal-Kamra tad-Deputati: Jista' l-Ministru jgħid kemm-il persuna b'diżabilita' llum għandha l-blue sticker?

Kemm hemm talbiet pendenti għal blue sticker?

ONOR.

LAWRENCE GONZI: Fil-preżent hemm 1,765 li għandhom il-blue sticker waqt li hemm 30 applikazzjoni li għadhom qed jiġu pproċessati.

SKEJJEL - JUNIOR LYCEUM

L-ONOR.

CHRIS AGIUS staqsa lill-Ministru ta' l-Edukazzjoni: Jista' l-Ministru jgħid kemm kien hemm studenti f'kull Junior Lyceum, skola skola, sena b'sena minn kemm ilhom li twaqqfu?

ONOR.

LOUIS GALEA: Se jibda l-proċess biex tinġabar din l-informazzjoni.

RAĦAL ĠDID - DAY CENTRE'

L-ONOR.

JASON AZZOPARDI staqsa lill-Ministru għal Politika Soċjali u Kap tal-Kamra tad-Deputati: Jista' l-Ministru jgħid jekk hemmx il-ħsieb li jinfetaħ Day Centre għall-Anzjani ġewwa Raħal Ġdid, peress li day centre f'din il-lokalita' tkun utli?

ONOR.

LAWRENCE GONZI: Għalissa m'hemm l-ebda ħsieb li jinfetaħ day centre f'Raħal Ġdid.

BORZA TA' MALTA

L-ONOR.

JASON AZZOPARDI staqsa lill-Ministru tal-Finanzi: Jista' l-Ministru jelabora dwar il-pjan li kien hemm sabiex il-Borsa ta' Malta titrasloka għal post ġdid f'Garrison Church fi Pjazza Castille?

Jekk għad hemm dan il-ħsieb, meta huwa maħsub li se jitwettaq?

ONOR.

JOHN DALLI: Il-ħsieb li l-Borża ta` Malta tiġi allokata post ġdid fil-Garrison Church fi Pjazza Kastillja jmur lura minn mindu beda n-negozju fuq il-Borza fl-1992.

Pero` kif jaf l-Onor.

Membru, il-post ma setgħax jiġi rijabilitat qabel ma jiġi vakat mill-impjegati kollha tal-Posta.

Fil- fatt, jien informat li l-Posta għad fadlilha sezzjoni zgħira ta` mpjegati li tieħu ħsieb il-PO Boxes tal-Belt.

Madanakollu, il-Kunsill tal-Borża ħa ħsieb jagħmel u jipprepara dak kollu li hu meħtieġ biex ikun f`pożizzjoni li meta joħorġu l-permessi neċessarji, u l-post ikun vakat għall-kollox, ix-xogħol jibda bla dewmien.

Kif wieħed jista jantiċipa, il-preparazzjonijiet riedu jassiguraw li jiġu salvagwardjat il-valur storiku tal-post u tad-dintorni u għalhekk kien hemm il-ħtieġa li jintlaħaq ftehim, kemm ma` l-HAC u l-VRP, minbarra minn mal- PA.

Jien infurmat li jidher li soluzzjonijiet li jissodisfaw l-partijiet kollha konċernati issa nstabu l-permessi neċessarji mistennijja li jinħarġu.

Naħseb li l-Onor.

Membru jifhem allura li l-ħsieb li jitwettaq il-proġett għadu hemm.

MALTACOM - CSO

L-ONOR.

JASON AZZOPARDI staqsa lill-Ministru għas-Servizzi Ekonomiċi: Jista' l-Ministru jqiegħed fuq il-Mejda tal-Kamra r-riżultat finali, bl-isem ta' kull kandidat, għall-eżami b'riferenza għall-internal call for customer service officer fil-Maltacom li ħarġet fil-11 ta' Settembru, 1998)?

Jista' l-Ministru jagħti l-breakdown ta' marki lil kull kandidat f'kull suġġett?

ONOR.

JOSEF BONNICI: Nixtieq ninforma lill-Onor.

Interpellant li tweġiba tingħata f'xi seduta oħra.

SAĦĦA - INFERMIERA

L-ONOR.

MICHAEL FARRUGIA staqsa lill-Ministru tas-Saħħa: Peress li fil-mistoqsija parlamentari numru 2874 jiena staqsejt min hu responsabbli u nkarigat grad grad fid-Dipartiment tas-Saħħa li jagħti t- transfers u mhux għaliex, jista' l-Ministru għalhekk jirrispondi l- mistoqsija parlamentari numru 2874 mill-ġdid?

ONOR.

LOUIS DEGUARA: M'ghandix x'inzid mar-risposta li kont tajt ghall- mistoqsija parlamentari numru 2874

SPTARIJIET - SODOD

L-ONOR.

MICHAEL FARRUGIA staqsa lill-Ministru tas-Saħħa: Jista' l-Ministru jagħti l-bed state ġurnata b'ġurnata f'kull sala tal-mediċina mill-1 ta'Jannar, 1999 sal-lum?

Kemm suppost tesa sodod kull sala f'sitwazzjoni normali mingħajr korsija?

ONOR.

LOUIS DEGUARA: In-numru tas-sodod ta' kull sala tal-medicina f'sitwazzjoni normali hija hekk:

|M1 |M2 |M3 |M4 |M5 |M6 |M7 |M8| |31 |31 |33 |33 |21 |31 |23 |32|

Il-bed state f'kull sala tal-medicina mill-5 ta' Jannar, 1999 sal-lum hija hekk:

|Date|M1|M2|M3|M4|M5|M6|M7|M8|CT|EN| | | | | | | | | | |S*|T*| |05/0|49|39|44|43|25|47|29|46|9 |4 | |1/99| | | | | | | | | | | |06/0|44|37|46|39|29|34|32|37|8 |4 | |1/99| | | | | | | | | | | |07/0|49|43|42|37|27|47|33|47|7 |4 | |1/99| | | | | | | | | | | |08/0|45|42|44|27|25|43|30|47|7 |4 | |1/99| | | | | | | | | | | |09/0|49|41|44|37|28|40|30|44|3 |4 | |1/99| | | | | | | | | | | |10/0|38|42|42|38|30|47|23|38|4 |4 | |1/99| | | | | | | | | | | |11/0|47|41|45|44|30|47|27|47|4 |4 | |1/99| | | | | | | | | | | |12/0|47|45|32|42|23|41|26|47|4 |4 | |1/99| | | | | | | | | | | |13/0|42|43|38|45|25|44|26|46|3 |5 | |1/99| | | | | | | | | | | |14/0|46|48|45|46|24|39|19|40|2 |5 | |1/99| | | | | | | | | | |

*Pazjenti tal-medicina li kellhom jiddahlu f'dawn is-swali.

SPTARIJIET - PROFESSJONIONAL UNIT

L-ONOR.

MICHAEL FARRUGIA staqsa lill-Ministru tas-Saħħa: Jista' l- Ministru jgħid min huma l-impjegati li jaħdmu fil-Professional Unit?

Kemm għamlu overtime xahar b'xahar minn Settembru 1998 sal-lum dawn l-impjegati f'xi sezzjoni oħra fid-Dipartiment tas-Saħħa?

ONOR.

LOUIS DEGUARA: Ninforma lill-Onor.

Interpellant li ma jezizti l- ebda Professional Unit.

BIRKIRKARA - TARMAC

L-ONOR.

MICHAEL ASCIAK staqsa lill-Ministru għat-Trasport u Komunikazzjoni: Jista' l-Ministru jgħid jekk hemmx xi ħsieb mill-gvern li l-private roads bl-isem ta' Santa Rita u F. Geveste, f'Birkirkara jingħataw il-kisi ta' tarmac meħtieġ?

ONOR.

ĊENSU GALEA: Jien infurmat li x-xogħol fi Triq Santa Rita għadu ma jistax isir għax il-mains ta` l-ilma għadhom temporanji filwaqt li fi Triq Geveste għad jonqos żvilupp xi jsir qabel tkun tista` tiġi asfaltata.

GĦAWDEX - KUNSILL TAL-KULTURA

L-ONOR.

ANTON REFALO staqsa lill-Ministru għal Għawdex: Tista' l-Ministru tgħid x'għamel s'issa u x'beħsiebu jagħmel il-Kunsill tal- Kultura fi ħdan il-Ministeru f'Għawdex sabiex jiġi mfakkar it-300 sena mill- mewt tal-Pittur Mattia Preti?

ONOR.

GIOVANNA DEBONO: Jiena nformata li l-Kunsill tal-Kultura fl-ewwel laqgħa li jmiss jagħmel se jiddiskuti x'attivitajiet għandhom jiġu organizzati matul din is-sena.

BAŻILIKA KOLLEĠJALI TA' SAN ĠORĠ

L-ONOR.

ANTON REFALO staqsa lill-Ministru għal Għawdex: Tista' l- Ministru tgħid jekk hijiex l-intenzjoni tal-gvern preżenti li jkomplu d- diskussjonijiet u jattwa proġett flimkien mal-Bażilika Kolleġjali ta' San Ġorġ tal-Belt Vittorja li jinfetaħ Mużew ta' l-Arti Sagra fi ħdan l-istess bażilika u f'post ta'l-istess bażilika?

ONOR.

GIOVANNA DEBONO: Jiena nformata li fis-27 ta' Diċembru, 1998 twaqqfet il-"Fondazzjoni Belt Vittorja'' bil-għajn li tħares il-Wirt Artistiku u Storiku tal-Bażilika ta' San Ġorġ u biex twaqqaf u tmexxi Mużew fejn ikunu esibiti xogħlijiet saljenti mill-kollezzjoni ta' l-istess Bażilika.

Il-Ministeru għal Għawdex huwa dispost li jagħti s-sostenn tiegħu lil din il-Fondazzjoni safejn hu xieraq u possibbli.

GĦAWDEX - MUŻEW TAL-FINE ARTS

L-ONOR.

ANTON REFALO staqsa lill-Ministru għal Għawdex: Tista' l- Ministru tgħid jekk hemmx il-ħsieb li f'Għawdex bħal Malta jinfetaħ Mużew tal-Fine Arts?

ONOR.

GIOVANNA DEBONO: Hija x-xewqa tiegħi li f'Għawdex ukoll ikollna Mużew tal-Fine Arts.

WIRT PATRIMONJALI

L-ONOR.

ANTON REFALO staqsa lill-Ministru għal Għawdex: Peress li ħafna mill-wirt patrimonjali u rikkezzi tal-gżira Għawdxija jinsabu esibiti f'mużewijiet f'Malta (bħal dak Marittimu) waqt li oħrajn jinsabu maħżuna f'diversi postijiet f'Malta (bħal, per eżempju, il-fdalijiet li kienu nstabu fix-Xagħra, Għawdex u li dwarhom kien sar studju u esebizzjoni fil-Ministeru t'Għawdex), tista' l-Ministru tgħid x'inhi l-intenzjoni tal- gvern preżenti dwar dawn ir-rikkezzi li jappartejnu lil Għawdex?

ONOR.

GIOVANNA DEBONO: Hija l-policy tal-Ministeru għal Għawdex li, fejn hu xieraq u safejn hu possibbli, il-wirt patrimonjali ta' Għawdex ikun esibit f'Għawdex stess.

ARTISTI GĦAWDXIN - GĦAJNUNA

L-ONOR.

ANTON REFALO staqsa lill-Ministru għal Għawdex: Tista' l-Ministru tgħid hijiex il-policy tal-Gvern preżenti li jgħin lill-artisti Għawdxin bl-istess skema li kienet ġiet introdotta f'Għawdex qabel ma kien hemm bidla fl-amministrazzjoni?

Jekk fl-affermattiv, f'dawn l-aħħar tliet xhur kemm artisti Għawdxin ibbenefikaw minn din l-iskema?

ONOR.

GIOVANNA DEBONO: Il-Ministeru għal Għawdex huwa mpenjat li jkompli jgħin l-iżvilupp u t-tkattir ta' l-Arti f'Għawdex.

Fil-fatt jiena nformata li nhar it-Tnejn, 18 ta' Jannar, 1999 se joħorġu applikazzjoni għal għajnuna biex jintlaħaq dan il-għan.

L-applikazzjoni jintlaqgħu fl-Uffiċċju tal-Kultura sal-ġimgħa 26 ta' Frar, 1999.

Matul dawn l-aħħar tliet xhur kien hemm 4 artisti u 4 għaqdiet involuti fil-qasam artistiku li bbenefikaw mill-iskema.

ARTISTI GĦAWDXIN - ESIBIZZJONIJIET

L-ONOR.

ANTON REFALO staqsa lill-Ministru għal Għawdex: Tista' l- Ministru tgħid f'dawn l-aħħar tliet xhur kemm saru esebizzjonijiet minn: (a) artisti Għawdxin; (b) barranin; u (ċ) Maltin fis-sala ta' l- esebizzjonijiet tal-Ministeru għal Għawdex?

Kemm hemm applikanti?

ONOR.

GIOVANNA DEBONO: Jiena nformata li fis-Sala ta' l-Esibizzjonijiet tal-Ministeru għal Għawdex matul dawn l-aħħar tliet xhur saru ħames esibizzjonijiet kif jidher hawn taħt: 1. waħda mill-Kumitat iwaqqaf biex ifakkar il-ġrajjiet ta' l-1798 2.

Perception' skultura u pittura mill-artisti Rebecca u Nicolette Vella 3.

Shapes' pittura mill-mouth painter Francis Camilleri 4.

Wirja ta' presepji mill-Għaqda Ħbieb tal-Prespju - Għawdex 5.

Wirja ta' dried flowers mill-Gozo Agric.

Indus. & Cult.

Society Dawn kollha minn artisti Għawdxin.

Hemm 11-il applikant biex itellgħu wirjiet fis-sala tal-Ministeru għal Għawdex.

Dawn huma 7 Għawdxin, 2 barranin u 2 Maltin.

PULIZIJA - PERSUNI MRESSQA L-QORTI

L-ONOR.

JOE CILIA staqsa lill-Ministru ta' l-Intern: Jista' l- Ministru jara li meta l-pulizija tressaq u takkumpanja persuni fil-qorti b'xi akkuża ma ddaħħalhomx mill-bieb prinċipali tal-Qorti qisha xi media event u tagħmel show bihom?

Jistgħu jiddaħħlu mill-entratura ta' wara l- qorti kif kien jiġri qabel, partikolarment għal raġunijiet ta' sigurta'?

ONOR.

TONIO BORG: Ninsab informat li nħareġ digriet mill-Qorti dwar is- suġġett tal-mistoqsija li qed jintalbu aktar kjarifiki dwaru.

TARXIEN - DAR TAL-KEJKA

L-ONOR.

JOE CILIA staqsa lill-Ministru għall-Ambjent: B'riferenza għat-tweġiba għall-mistoqsija parlamentari numru 1815 dwar id- Dar tal-Kejka f'Ħal Tarxien, jista' l-Ministru jagħti breakdown taċ-ċifra ta' Lm54,224 biex ġiet restawrata?

Jista' l-Ministru jwieġeb ukoll l-aħħar żewġ mistoqsijiet tal-mistoqsija parlamentari numru 1815 ċioe' jgħid jekk hemmx il-ħsieb li jkun hemm watchman u x'inhuma l-pjanijiet tal-Gvern għal din id-dar storika issa li tlestiet ir-restawrazzjoni?

Din se tiġi mgħoddija lill-kunsilli lokali?

Jekk fl-affermattiv, meta?

ONOR.

FRANCIS ZAMMIT DIMECH: Skond l-informazzjoni li għandi l-ispiża ta' Lm54,224 biex ġiet restawrata d-dar tal-Kejka, hija maqsuma kif spjegat hawn taħt:

Lm50,110 Labour Lm 3,224 Materjal Lm 500 Drenagg Lm 390 Professional Fees (Konsulent Privat) ------------ Lm54,224 ------------

Rigward l-aħħar parti, nitlob lill-Onor.

Interpellant jagħmel din il- mistoqsija lill-Ministru responsabbli mill-Kunsilli Lokali.

ATTARD - FOOTBALL GROUND TA' L-ISKOLA

L-ONOR.

CHARLES BUHAGIAR staqsa lill-Ministru ta' l-Edukazzjoni: Jista' l-Ministru jgħid meta se jitranġa l-football ground ta' l-iskola ta' H'Attard peress li fl-istat li hu ma jistax isir użu minnu la mill- istudenti ta' l-iskola u lanqas mill-club tal-football tar-raħal?

ONOR.

LOUIS GALEA: Informat li hu previst li l-itranġar tal-ground tal- football jinbeda ladarba jkun lest ix-xogħol fuq il-bini tas-sala l-ġdida ta' l-iskola għaliex ma jkunx għaqli li jinbeda xogħol fuq il-ground qabel ikunu ħarġu l-inġenji kollha minnu.

Sadanittant, il-kuntrattur qed jiġi mitlub ineħħi t-terrapien li skava mill- post fejn se ssir is-sala biex parti mill-ispazju ta' dan il-ground ikun jista' jsir użu minnu mill-aktar fis possibbli.

QAWRA - XOGĦLIJIET

L-ONOR.

CHARLES BUHAGIAR staqsa lill-Ministru għat-Trasport u Komunikazzjoni: Jista' l-Ministru jgħid meta se jitkompla x-xogħol ta' triq ġdida quddiem il-boathouses fil-Qawra peress li fl-istat li tħalliet ma jistax isir użu mill-istess boathouses?

ONOR.

ĊENSU GALEA: Jien informat li din it-triq kienet qiegħda ssir bħala parti mill-proġett ta` l-embellishment ta` Buġibba, iżda l-Planning Authority ħarġet enforcement notice` fuq dan ix-xogħol għaliex ma kienitx qed tinbena skond il-pjanti.

WSC - ISO9000

L-ONOR.

CHARLES MANGION staqsa lill-Ministru għas-Servizzi Ekonomiċi: Jista' l-Ministru jgħid kemm swiet lill-Water Services Corporation biex akkwistat ISO9000?

ONOR.

JOSEF BONNICI: Nixtieq ninforma lill-Onor.

Interpellant li tweġiba tingħata f'xi seduta oħra.

LUQA - SERVIZZ TA' DAWL U ILMA

L-ONOR.

CHARLES MANGION staqsa lill-Ministru għas-Servizzi Ekonomiċi: Jista' l-Ministru jgħid meta se jingħataw servizz permanenti ta' l-ilma u d-dawl il-household fi Triq id-Dokkiena, Ħal-Luqa, peress li issa l-main prinċipali ġie mgħoddi?

ONOR.

NAXXAR - SERVIZZ TA' DRENAĠĠ

L-ONOR.

HELEN D'AMATO staqsiet lill-Ministru għall-Ambjent: Jista' l-Ministru jgħid x'qed iżomm milli jinbeda x-xogħol ta' drenaġġ fi Triq il-Konti Manduca, Naxxar, meta t-triq kollha hija mibnija u abitata?

ONOR.

FRANCIS ZAMMIT DIMECH: Ninsab informat illi hemm kawża bejn xi residenti f'din it-triq li tirrigwarda proprjeta' privata li rridu ngħaddu minnha biex inqabbdu l-main.

Peress li din il-kawża qiegħda SUB-JUDICE, id- Dipartiment qed jistenna li tinqata' qabel ma x-xogħol jitkompla, għax fil- fatt kien inbeda u kellu jieqaf ħesrem minħabba din il-kwestjoni.

ENEMALTA - LINESMEN

L-ONOR.

MICHAEL BONNICI staqsa lill-Ministru għas-Servizzi Ekonomiċi: Jista' l-Ministru jgħid kemm huwa n-numru ta' linesmen li mpjegat il-Korporazzjoni Enemalta matul is-sena 1998?

Kemm hemm postijiet aktar vakanti ta' linesmen ma' l-Enemalta?

Meta hemm il-ħsieb li jimtlew dawn il-vakanzi ta' linesmen?

ONOR.

JOSEF BONNICI: L-informazzjoni mitluba qed tinġabar u tweġiba tingħata f'xi seduta oħra.

ĠELAT - IMPORTAZZJONI

L-ONOR.

MICHAEL BONNICI staqsa lill-Ministru tal-Finanzi: Jista' l-Ministru jgħid x'inhi r-raġuni li l-ġelat importat għandu levy ta' 70% u impożizzjoni oħra ta' 3ċ-il unit u magħhom qiegħda tiġi nkluża VAT ta' 15%?

Jikkonsidra l-Ministru li ammont daqstant għoli ta' taxxa fuq ġelat importat qiegħed jgħolli l-prezz b'mod esaġerat?

ONOR.

JOHN DALLI: Ngħarraf lill-Onor.

Interpellant, li l-levy ta` sebgħin fil-mija (70%) u ta` tlett ċenteżmi (3ċ) kull unit fuq il-ġelat importat ilha teżisti għal numru ta` snin, inkluż matul iż-żmien li kienet fis-seħħ il-liġi tat-Taxxa tad-Dwana u tas-Sisa (CET).

Il-ħsieb tal-Gvern hu li, filwaqt li jżomm kemm jista` jkun rata waħda ta` taxxa tal-VAT, jara jekk għandux isir aġġustament fil-levy biex il-prezzijiet jibqgħu stabbli kemm jista` jkun.

Fil-każ tal-ġelat wieħed ifakkar li l-ġelat f`family packs ta` volum mhux inqas minn 500 millitru mhux taxxabbli.

SIĠĠIEWI - TISWIJA TA' TOROQ

L-ONOR.

MICHAEL BONNICI staqsa lill-Ministru għat-Trasport u Komunikazzjoni: Jista' l-Ministru jikkonsidra serjament l-istat terribbli ta' triq ġdida ma' Triq Nikola Sauri u Triq Bari fis-Siġġiewi; kif jistgħu jixhdu r-ritratti li qed jintbagħtu separatament?

Jikkonsidra l-Ministru li din it-triq tingħata prijorita' meta wieħed jikkonsidra li l-ilma tax-xita qiegħed jidħol saħansitra fid-djar tar-residenti?

ONOR.

ĊENSU GALEA: Tajt struzzjonijiet lid-Dipartiment tat-Toroq biex jagħmel l-ispezzjoni meħtieġa f`din it-triq sabiex jiġi determinat x`livell ta` prijorita` tista` tingħata.

ŻEBBUĠ - DAWL

L-ONOR.

MICHAEL BONNICI staqsa lill-Ministru għas-Servizzi Ekonomiċi: Jista' l-Ministru jagħtini data meta dawn il-lampi fit-toroq ta' Ħaż-Żebbuġ (lista qed tintbagħat separatament) se jiġu msewwija peress li ma jixgħelux?

Jikkonsidra l-Ministru li barra li tinbidel il-bozza jiġu ċċekkjati kemm il-fuse ta' kull bozza u kemm jekk hemmx xi wires maqtugħin f'kull każ?

ONOR.

JOSEF BONNICI: Nixtieq ninforma lill-Onor.

Interpellant li tweġiba tingħata f'xi seduta oħra.

ŻEBBUĠ - CABLES TAD-DAWL

L-ONOR.

MICHAEL BONNICI staqsa lill-Ministru għas-Servizzi Ekonomiċi: Jista' l-Ministru jordna li jitneħħew il-cables tad-dawl minn mal-bini ta' 15a, Mamo Street, Ħaż-Żebbuġ, skond l-applikazzjoni magħmula mis-sid ta' l-istess dar li saret kmieni s-sena l-oħra?

(Kopja ta' l- applikazzjoni u ittra qed jintbagħtu separatament) Minħabba l-fatt li dawn il-cables ġew dikjarati li huma unsafe, ma jidhirlux il-Ministru li dawn għandhom jitneħħew mingħajr aktar dewmien?

ONOR.

MINISTERU GĦALL-AFFARIJIET BARRANIN - IMPJEGATI

L-ONOR.

JOE CILIA staqsa lill-Viċi Prim Ministru u Ministru għall- Affarijiet Barranin: Jista' l-Viċi Prim Ministru jagħti lista tal- persuni kollha li qegħdin jaqdu d-dmirijiet tagħhom fis-segretarjat privati tiegħu u tas-segretarji parlamentari fejn dan japplika?

Għal kull persuna, jista' l-Ministru jindika d-dipartimenti jew azjendi parastatali li ġejjin minnhom, il-grad tagħhom u d-dmirijiet li qegħdin jaqdu bħalissa?

ONOR.

GUIDO DE MARCO: Qed nagħti fuq iż-żewġ Skedi annessi, immarkati 'A' u 'B', l-informazzjoni mitluba għar-rigward ta' l-impjegati fis- Segretarjati Privati kemm tiegħi kif ukoll tas-Segretarju Parlamentari fi ħdan il-Ministeru.

Id-dmirijiet tad-diversi gradi msemmija huma skond ir-responsabbiltajiet elenkati għal dawn il-karigi fid-diversi Segretarjati Privati tal-Ministeri tal-Gvern, kif spjegat fil-ktejjeb li kopja tiegħu diġa' tpoġġiet fuq il- Mejda tal-Kamra fil-bidu ta' din il-leġislatura.

Kopja taż-żewġ skedi 'A' u 'B' tpoġġew fuq il-Mejda tal-Kamra aktar kmieni f'din is-Seduta.

MINISTERU GĦALL-POLITIKA SOĊJALI - IMPJEGATI

L-ONOR.

JOE CILIA staqsa lill-Ministru għal Politika Soċjali u Kap tal-Kamra tad-Deputati: Jista' l-Ministru jagħti lista tal-persuni kollha li qegħdin jaqdu d-dmirijiet tagħhom fis-segretarjat privat tiegħu u tas-segretarji parlamentari fejn dan japplika?

Għal kull persuna, jista' l- Ministru jindika d-dipartimenti jew azjendi parastatali li ġejjin minnhom, il-grad tagħhom u d-dmirijiet li qegħdin jaqdu bħalissa?

ONOR.

LAWRENCE GONZI: Lista ta' dawk il-persuni li sal-lum iffirmaw il- kuntratt/ftehim meħtieġ sabiex jaqdu d-dmirijiet tagħhom fis-Segretarjat Privat tal-Ministru tal-Politika Soċjali u f'dak tas-Segretarju Parlamentari fil-Ministeru tal-Politika Soċjali tpoġġiet fuq il-Mejda tal- Kamra aktar kmieni f'din is-Seduta.

Din il-lista tipprovdi wkoll l-informazzjoni l-oħra mitluba mill-Onor.

Membru.

MINISTERU TA' L-EDUKAZZJONI - IMPJEGATI

L-ONOR.

JOE CILIA staqsa lill-Ministru ta' l-Edukazzjoni: Jista' l-Ministru jagħti lista tal-persuni kollha li qegħdin jaqdu d-dmirijiet tagħhom fis-segretarjat privat tiegħu u tas-segretarji parlamentari, fejn dan japplika?

ONOR.

LOUIS GALEA: L-ismijiet tal-persuni kollha li qegħdin jaqdu d- dmirijiet tagħhom fis-Segretarjat Privat fil-Ministeru ta' l-Edukazzjoni u tas-Segretarjat Parlamentari tpoġġew fuq il-Mejda tal-Kamra aktar kmieni f'din is-Seduta.

MINISTERU TAL-FINANZI - IMPJEGATI

L-ONOR.

JOE CILIA staqsa lill-Ministru tal-Finanzi: Jista' l- Ministru jagħti lista tal-persuni kollha li qegħdin jaqdu d-dmirijiet tagħhom fis-segretarjat privat tiegħu u tas-segretarji parlamentari, fejn dan japplika?

Għal kull persuna, jista' l -Ministru jindika d-dipartimenti jew azjendi parastatali li ġejjin minnhom, il-grad tagħhom u d-dmirijiet li qegħdin jaqdu bħalissa?

ONOR.

JOHN DALLI: S`issa ġie ffirmat Private Secretariat Agreement ma` seba` persuni kif ġej:

Grad Dipartiment\Agenda Dmirijiet

Senior Principal Maltacom plc (on loan) Personal Assistant 2.

Senior Principal Law Courts Private Secretary 3.

Corp. Training Manager M.I.T.T.S. Asst.

Private Secretary 4.

Clerk Treasury Department Secretariat Officer 5.

Clerk Local Council Department Secretariat Pool 6. n\a Minn barra Personal Driver \ Security 7. n\a Minn barra Personal Driver \ Security

MISTOQSIJA GĦAL TWEĠIBA BIL-MIKTUB

SKEJJEL - SKOLA ĠUŻE' D'AMATO

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jgħid meta l-persuna, li isimha qed jintbagħat separatament, li jattendi l-iskola ta' Ġuże' D'Amato, Tarxien, se jkollu facilitator miegħu minħabba li mhux jattendi skola u dan ilu sa mill-bidu tas-sena skolastika?

ONOR.

LOUIS GALEA: Il-każ se jiġi kkonsidrat.